Ge ehge therah fuluhun jehi pepper spray in asaru kuri meehakah faruvaa dheefi\nއަނިޔާވި ޝަބީނާއަށް ފަރުވާ ދެނީ --\nހއ. އިހަވަންދޫ ގެޔަކަށް ރޭ ފުލުހުން ވަދެ ޕެޕާ ސްޕްރޭ ޖެހުމުގެ ސަބަބުން ދެ މީހަކަށް ފަރުވާ ދޭން ޖެހިއްޖެ ކަމަށް އެ މީހާގެ އާއިލާއިން ބުނެފި އެވެ. ރޭ އިހަވަންދޫގައި ބޭއްވި އެއްވުމާ ގުޅިގެން ފުލުހުން ޕެޕާ ސްޕްރޭ ޖަހާފައިވަނީ އެ ރަށު ޑޭޒީމާގޭގެ ތެރެއަށެވެ.\nޕްޕޭ ސްޕްރޭ އަސަރު ކޮށްގެން ދެ މީހަކަށް އެ ރަށު ސިއްހީ މަރުކަޒުން ފަރުވާ ދިންއިރު އެންމެ ބޮޑަށް ހާލު ގޯސްވީ އެ ގޭ އައިޝަތު ޝަބީނާ ކިޔާ އަންހެނަކަށެވެ. އޭނާއަށް ދިން ފަރުވާއަށް ފަހު މިހާރު ވަނީ ދޫކޮށްލާފަ އެވެ.\nއޭނާގެ ކޮއްކޮ ނައުފަލް އިބްރާހިމް ކިޔައިދިން ގޮތުގައި، ރޭ އިހަވަންދޫގައި އެކެއް ފެބުރުއަރީގެ އަމުރު ތަންފީޒު ކުރުމަށާއި މިހާރު ހައްޔަރުކޮށްފައި ތިބި ފަރާތްތައް ދޫކޮށްލުމަށް ގޮވާލައި އެ ރަށުގެ އެމްޑީޕީ ހަރުގެ ދޮށުގައި އެއްވުމެއް ބޭއްވި އެވެ. އެ ހަރުގެއަކީ ޑެއިޒީމާގެއާ 80 ވަރަކަށް ފޫޓް ދުރުގައި ހުރި ހަރުގެއެކެވެ.\nއެ އެއްވުން ރޫޅާލުމަށް އިހަވަންދޫގެ ފުލުހުން ޕެޕާ ސްޕްރޭ ވަރަށް ގަދަޔަށް ބޭނުންކޮށް އެއްވުމުގެ ބައިވެރިން ގެންގުޅުނު ބެނާތައް އަތުލި ބުންޏެވެ. ޑެއިޒީމާގެއަށް ފުލުހުން ވަނީ އެއްވުމުގެ މުޒާހަރާގެ ބައިވެރިއެއްގެ ފަހަތުން ގޮހެވެ. ފުލުހުން އެ ގޭ ތެރެއަށް ސްޕްރޭ ޖެހިއިރު އަންހެނުންނާއި ކުޑަ ކުދިން ވެސް ގޭ ތެރޭގައި ތިއްބެވެ.\nޝަބީނާއަށް ފަރުވާ ދޭން ޖެހުނީ ނޭވާ ހާސްވުމުގެ އިތުރުން ލޮލަށް އޭގެ އަސަރުކޮށްގެނެވެ. މި ކަމާ ގުޅިގެން ފުލުހުން އެއްޗެއް ބުނެފައެއް ނުވެއެވެ.\nމޯލްޑިވްސް ޕޮލިސް ސާވިސް މުޒާހަރާ 1 ފެބުރުއަރީގެ އަމުރު + ކުއްލި ނުރައްކަލުގެ ހާލަތު\nމުޒާހަރާއަށްފަހު ހައްޔަރުގައި ތިބީ ހަ މީހުން: ފުލުހުން\nބީޗުން ނެރުމުން އިހުތިޖާޖް މަގުމައްޗަށް


SunOnline: Fuluhun gengulhey kuhthathakah kiyanee Blacky, Shakira, Sam adhi Tara\nފުލުހުން ގެންގުޅޭ ކުއްތާތަކަށް ކިޔަނީ ބްލެކީ، ޝަކީރާ، ސޭމް އަދި ތާރާ\nމުހައްމަދު އައުޒަމް 09 Dec 2019, 16:49\nފުލުހުން ގެންގުޅޭ ކުއްތާތަކެއް--- ފޮޓޯ: ފުލުހުން\nފުލުހުންގެ އޮޕަރޭޝަންތަކުގައި ގެންގުޅޭ "ފާރަ ގެމަ" ކޭނައިން ސްކުއަޑްގައި ހިމެނޭ ކުއްތާތަކަށް ކިޔާ ނަންތައް ހާމަކޮށްފިއެވެ.\nޓްވިޓާގައި މީހަކު ކުރި ސުވާލަކަށް ޖަވާބު ދެމުން، ފުލުހުންގެ ރަސްމީ ޓްވިޓާ އެކައުންޓުން ވަނީ ހަތަރު ކުއްތާގެ ފޮޓޮއާއެކު އެތަކެތީގެ ނަންތައް ހާމަކޮށްފައެވެ.\nހަތަރު ކުއްތާގެ ތެރޭގައި ހިމެނެނީ ކަޅު ކުލައިގެ ތިން ކުއްތާއާއި މަޑު މުށިކުލައެއްގެ ކުއްތާއެވެ.\nތިން ކަޅު ކުއްތާގެ ނަމަކީ ބްލެކީ، ސޭމް އަދި ތާރާއެވެ. މުށިކުލައިގެ ގޯލްޑަން ރިޓްރީވާ ކުއްތާއަށް ކިޔަނީ ޝަކީރާއެވެ.\nފުލުހުންގެ މުއައްސަސާގައި ބޭނުންކުރަން ކުއްތާ ގެނައީ 2015 ވަނަ އަހަރު. އޭގެ ފަހުންވެސް ކުއްތާ އެތެރެކޮށްފައިވެއެވެ. ކުއްތާތައް ގެނެސްފައިވަނީ ނެދަލެންޑްސްއިންނެވެ.\nފުލުހުންގެ ތަރުޖަމާނު އިޒްމިއާ ޒާހިރު "ސަން"އަށް ވިދާޅުވީ، ހަތަރު ކުއްތާއަށް އެ ނަންތަކަކީ ނެދަލެންޑްސްއިން ކުއްތާތައް ރާއްޖެއަށް ގެނައި އިރުވެސް ކިޔާ ނަންތައް ކަމަށެވެ. އަދި އެހެން ނަން ނަމުން ކުއްތާތަކަށް ގޮވީމާ އިޖާބަ ނުދޭތީ، އޭރުވެސް ކިޔާ ނަންތައް ބޭނުންކުރަނީ ކަމަށް ވިދާޅުވިއެވެ.\nމީގެ ކުރިން ފުލުހުން ބޭނުންކުރާ ކުއްތާއަށް ނަން ދޭން ބަހުގެ އެކެޑަމީގެ ކިބައިން ފުލުހުން އެދިފައިވެސްވެއެވެ. ނަމަވެސް ބަހުގެ އެކެޑެމީއިން އޭރު ބުނީ ވަކިވަކި ކުއްތާތަކަށް އެ އެކެޑެމީއިން ނަމެއް ނުކިޔާނެ ކަމަށެވެ.\nފުލުހުން ކުއްތާ ބޭނުންކުރަމުންދަނީ ގޮވާތަކެތި ހޯދުމަށާއި އަދި މަސްތުވާތަކެތީގެ އޮޕަރޭޝަންތަކުގައެވެ.\nގޮވާ ޒާތުގެ ތަކެތި ހޯދަން ބޭނުންކުރާ ކުއްތާ ގެންގުޅޭ ޔުނިޓެއް ވެލާނާ އިންޓަނޭޝަނަލް އެއާޕޯޓުގައި ގާއިމުކުރުން ހިމެނޭ އޭވިއޭޝަން ދާއިރާގެ ސަލާމަތާ ބެހޭ އެއްބަސްވުމެއްގައި އެމެރިކާއާއެކު މިދިޔަ ފެބްރުއަރީމަހު ވަނީ އެއްބަސްވުމެއްގައި ސޮއިވެސްކޮށްފައެވެ.\nއެޗްޕީއޭގެ ގައިޑްލައިންއާ ހިލާފުވި މީހެއް ހައްޔަރުކޮށްފި\nއައިލެންޑް އެކްސްޕާޓުން ފުލުސް ފްލެޓް މަސައްކަތް ހުއްޓާލަނީ


IOC ge scholarship eh Dheema ah\nއައިއޯސީގެ ސްކޮލާޝިޕެއް ދީމާއަށް\nރީޔޫނިއަން މުބާރާތުން ދީމާ ތިން ރަން މެޑަލްއާ އެކު ރާއްޖެ އައުމުން ޓީޓީ އަށް ލޯބި ކުރާ މީހުން ދީމާ އަށް މަރުހަބާ ކިޔަނީ -- ފޮޓޯ: އަވަސް\nރާއްޖޭގެ އެންމެ މޮޅު ޓޭބަލް ޓެނިސް ކުޅުންތެރިޔާ ފާތިމަތު ދީމާ އަށް އޭނގެ ހުނަރު އިތުރުކުރުމަށް ސްކޮލާޝިޕެއް ލިބިއްޖެ އެވެ.\nދީމާ އަށް ލިބުނު އޮލިމްޕިކް ސްކޮލާޝިޕަކީ ފްރާންސްގެ ވެރިރަށް ޕެރިހުގައި 2024 ވަނަ އަހަރު ބާއްވާ އޮލިމްޕިކް ގޭމްސް އަށް ކޮލިފައިވުމަށް އެހީތެރިވުމުގެ ގޮތުން ދީފައިވާ ސްކޮލާޝިޕެކެވެ.\nދުނިޔޭގެ އޮލިމްޕިކް ކޮމިޓީ (އައިއޯސީ) އިން ހަމަޖައްސައިދީފައިވާ މި ސްކޮލާޝިޕަށް ހޮވެނީ އެކި ގައުމުތަކުގެ އެތުލީޓުންގެ ތެރެއިން ހުނަރާއި ކާމިޔާބީއަށް ބަލައި، އޮލިމްޕިކްސް ގޭމްސް އަށް ކޮލިފައިވުމުގެ ފުރުސަތު އޮތް އެތުލީޓުންނެވެ.\nދުނިޔޭގެ ޓޭބަލް ޓެނިސް ރޭންކިންގެ އަށްވަނަ ވެސް މިދިޔަ އަހަރު ހޯދާފައިވާ ދީމާ މިވަގުތު ވެސް ގެންދަނީ ބެންކޮކްގައި ތަމްރީންތަކެއް ފުރިހަމަކުރަމުންނެވެ. ރާއްޖޭގައި އަންނަ މަހު ބާއްވާ ސައުތު އޭޝިއަން ޖޫނިއާ އެންޑް ކެޑޭޓް ޗެމްޕިއަންޝިޕްގައި ވާދަކުރުމަށް ދީމާ ރާއްޖެ އަންނާނެ އެވެ.\nދީމާ އަށް ލިބުނު ސްކޮލާޝިޕާ ގުޅިގެން ޓޭބަލް ޓެނިސް އެސޯސިއޭޝަން އޮފް މޯލްޑިވްސް އިން ވަނީ އޭނާ އަށް މަރުހަބާ ކިޔާފަ އެވެ.\nދީމާ ތަމްރީންތައް ހަދާނެ ޓްރެއިނިން ސެންޓަރަކާއި އޭނާ ކިޔެވުމަށްޓަކައި އިންޓަނޭޝަނަލް ސްކޫލެއް އާއިލާއާ ގުޅިގެން ހޯދުމުގެ މަސައްކަތް ކުރާނެ ކަމަށްވެސް އެސޯސިއޭޝަނުން ބުނެފައިވެ އެެވެ.\nއުމުރުން 14 އަހަރުގެ ދީމާ ވަނީ ސައުތު އޭޝިއާ ހޯޕްސް މުބާރާތުން ރަން މެޑަލް އަަދި އޭޝިއާ ހޯޕްސް މުބާރާތުން ރިހި މެޑަލް ހޯދުމުގެ އިތުރުން 2019 ވަނަ އަހަރު ރީޔޫނިއަންގައި ބޭއްވި އިންޑިއަން އޯޝަން އައިލެންޑް ގޭމްސް (އައިއޯއައިޖީ)ގައި ތިން ރަން މެޑަލް ވެސް ހޯދާފަ އެވެ.\nފާތުމަތު ދީމާ މޯލްޑިވްސް އޮލިމްޕިކް ކޮމެޓީ ޓީޓީ


ހިތުގެ ބައްޔާއި ގުޅޭގޮތުން ހޭލުންތެރިކުރުމުގެ ސެޝަނެއް އައިޖީއެމްއެޗްގައި ކުރިއަށްގެންގޮސްފި ހިތުގެ ބައްޔާއި ގުޅޭގޮތުން ހޭލުންތެރިކުރުމުގެ ސެޝަނެއް އައިޖީއެމްއެޗްގައި ކުރިއަށްގެންގޮސްފި\nހިތުގެ ބައްޔާއި ގުޅޭގޮތުން ހޭލުންތެރިކުރުމުގެ ސެޝަނެއް އައިޖީއެމްއެޗްގައި ކުރިއަށްގެންގޮސްފި\nދުނިޔޭގެ ހިތުގެ ދުވަސް ފާހަގަކުރުމަށް އައިޖީއެމްއެޗްގައި ކުރިއަށްގެންދިޔަ ހަރަކާތުގެ ތެރެއިން / ފޮޓޯ: އައިޖީއެމްއެޗް\nހިތުގެ ބަލިތަކާއި ގުޅޭގޮތުން ހޭލުންތެރިކުރުވުމުގެ ޙާއްސަ ސެޝަނެއް އިންދިރާ ގާންދީ މެމޯރިއަލް ހޮސްޕިޓަލް، އައި.ޖީ.އެމް.އެޗްގައި ބާއްވައިފިއެވެ.\nއައި.ޖީ.އެމް.އެޗްގައި ޤާއިމުކޮށްފައިވާ ނެޝެނަލް ކާޑިއެކް ސެންޓަރުން އިންތިޒާމްކޮށްގެން ކުރިއަށްގެންދިޔަ މި ސެޝަނަކީ ދުނިޔޭގެ ހިތުގެ ދުވަސް ފާހަގަކުރުމުގެ ގޮތުން ކުރިއަށްގެންދިޔަ ހަރަކާތެކެވެ. މި ސެޝަނުގައި އައި.ޖީ.އެމް.އެޗްގެ ބައެއް ސްޓާފުންނާއި، އެންޖިއޯޕްލާސްޓީ ހަދާފައިވާ ބައެއް ހިތުގރ ޕޭޝަންޓުން ބައިވެރިވެފައިވެއެވެ.\nއައި.ޖީ.އެމް.އެޗްގެ އޯކިޑް ހޯލުގައި ކުރިއަށްގެންދިޔަ މި ސެޝަނުގައި މަޢުލޫމާތުދީފައިވަނީ އިންޓަރވެންޝަން ކާޑިއޮލޮޖިސްޓް ޑރ. މިޤްދާދާއި، ޕީޑިއެޓްރިކް ކާޑިއޮލޮޖިސްޓް ޑރ. އެލީނާގެ އިތުރުން ފިޒިޝަނެއްކަމަށްވާ ޑރ. ސުނިލްއެވެ. މި ސެޝަންގައި ހިތުގެ އެކި ކަހަލަ ބަލިތައް ޖެހުމަށް މެދުވެރިވާ ތަފާތު ސަބަބުތަކާއި ގުޅޭގޮތުން މަޢުލޫމާތުދީފައިވާއިރު، ހިތުގެ ބަލީގެ ނުރައްކަލާއި، އެފަދަ ބަލިތަކަށް އިންސާނާގެ ހަށިގަނޑު މަގުފަހިކުރުވާ އާދަތަކުން ދުރުހެލިވުމަށް ކުރެވިދާނެ ތަފާތު ކަންކަމާގުޅޭގޮތުންވެސް މަޢުލޫމާތުދީފައިވެއެވެ. އަދި ދުޅަހެޔޮ ޞިއްޙަތެއްގައި ތިބުމުގެ މުހިއްމުކަމާއި، ކެއުންބުއިމުގެ ކަންކަން ބަހައްޓަންވީގޮތުގެ މަޢުލޫމާތުވެސް ބައިވެރިންނަށް ދީފައިވެއެވެ. މި ސެޝަންގައި ބައިވެރިވި ފަރާތްތަކުގެ ހަކުރާއި، ލޭގެ ޕްރެޝަރވެސް ވަނީ ބަލާފައެވެ.\nމީގެ އިތުރުން ދުނިޔޭގެ ހިތުގެ ބަލީގެ ދުވަސް ފާހަގަކުރުމުގެ ގޮތުން އައި.ޖީ.އެމް.އެޗުގައި ޙާއްސަ އެސެމްބްލީއެއްވެސް ބާއްވާފައިރު، ދުޅަހެޔޮ ޞިއްޙަތެއްގައި ތިބުމަށް ބާރުއެޅުމުގެ ގޮތުން އެ ހޮސްޕިޓަލުގެ މުވައްޒަފުންގެ މެދުގައި ޙާއްސަ އިޤުރާރެއްގައި ސައިކޮށްފައިވެއެވެ.


Kulhudhuffushi Online - Kulhudhuffushi inn karantu kan'dany hen'dhunu 10 kun haveeru5akah\nއަބްދުލް ވާހިދު ޙަސަން - 11 މަސް ކުރިން - 12 ފެބްރުއަރީ 2018\nކުޅުދުއްފުށީ ފެނަކަ އޮފީސް--\nކުޅުދުއްފުއްޓަށް ކަރަންޓް ފޯރުކޮށްދެމުންދާ އެއް މެގަވޯޓްގެ ޖަނަރޭޓަރަކަށް ދިމާވި މައްސަލައަކާ ގުޅިގެން ރަށުގެ އެކި ހިސާބުތަކުންދަނީ ކަރަންޓް ކަނޑަމުންނެވެ. ކަރަންޓް ކަނޑާތާ ދެ ހަފްތާއަށްވުރެ ގިނަ ދުވަސްވެފައިވަނިކޮށް ފެނަކައިން މިއަދު މިވަނީ ކަރަންޓް ކަނޑާ ވަގުތު ހާމަކޮށްފަ އެވެ.\nކަރަންޓް ކަނޑާ ވަގުތުތައް އެނގޭނެ ފަދަގޮތެއް ހަދައިދިނުމަށް ގިނަ ބަޔަކު އެދުމުންދަނިކޮށް ފެނަކަ ކުޅުދުއްފުށީ ބުރާންޗުން މިއަދު ހާމަކުރި އިއުލާނެއް ބުނެފައިވަނީ އިންޖީނަށް ދިމާވި މައްސަލައާ ގުޅިގެން ރަށުގެ އެކި ހިސާބުތަކުން ކަރަންޓް ކަނޑަމުންދަނީ ހެނދުނު 10 ން ހަވީރު5އަށް ކަމަށެވެ. އެގޮތުން ކަރަންޓް ކޮންމެ ސަރަހައްދަކުންވެސް ކަރަންޓް ކަނޑާލާފައިހުންނަނީ ގާތްގަނޑަކަށް ގަޑިއެއްހާއިރަށް ކަމަށް އެއިއުލާނުގައިވެ އެެވެ.\nކަރަންޓް ކެނޑޭ ކޮންމެ ފަހަރަކު ކަރަންޓް އައުމުގެ ކުރިން ބޭނުންކުރައްވާ އިލެކްޓްރޯނިކް އަދި އިލެކްޓްރިކް ހުރިހާ އެއްޗަކުން ސްވިޗް އޮފް ކޮށްފައި ބެހެއްޓުމަށް ފެނަކައިން އެދެ އެވެ. އަދި މިކަމާއި ގުޅިގެން ދިމާވެދާނެ ދަތިތަކަށް ކަސްޓަމަރުންގެ އަރިހުން މާފަށް އެދޭކަމަށާއި އަދި ކުޅުދުއްފުށީގެ ރައްޔިތުންގެ ކިބައިން ލިބެމުންދާ އެއްބާރުލުމަށް އެފަރާތުން ވަނީ ޝުކުރުއަދާކޮށްފަ އެެވެ.\nDhivesseh 11 މަސް ކުރިން\nދެހަފްތާ ވަންދެން މައްސަލަ ޙައްލުނުވެ ހުރުމަކީ ވަރަށް ދެރަ ކަމެއް. މިޔަށްވުރެ އަވަހަށް މިރަށުގަ މައްސަލަ ޙައްލުވާން ޖެހޭނެ. މިއީ އާދައިގެ ކުޑަ ރަށެއްނޫން.\nމިކަން ދިގު ދެމިގެން މިދަނީ ފެނަކަ ކޯޕަރޭސަންގެ ހެޑް އޮފީީހުގެ އިހުމާލުން ކަމަށް މައުލޫމާތު ލިބޭ.\nރިލެކުސް އިއްބެ 11 މަސް ކުރިން\nބެރު އާދަނުމެން، ފޯ އަދުރޭމެން ޕާރޓީ ރޫހުގަ ކަންކަން ކުރަން މުއައްޒަފުންނަށް މަޖުބޫރު ކުރުވާާފަ، މިވެރިންގެ ޒިންމާާ މިވެރިންނަށް އަދާާ ނުކުރެވޭ.\nއައިސް 11 މަސް ކުރިން


REPORT| Covid-19: Bappa Vakivee Ehee Ah Salaan Jahanikoh, Hiydhathi Mareh! - Vaguthu\nކޮވިޑް-19: ބައްޕަ ވަކިވީ އެހީ އަށް ސަލާން ޖަހަނިކޮށް، ހިތްދަތި މަރެއް!\n6 ދުވަސް ކުރިން ( މެއި 27, 2021 )\nދ. ރިނބުދު އަށް އުފަން ޒާހިރު އަހުމަދު 61، ކޮވިޑް-19 އަށް ފައްސިވުމާ ގުޅިގެން ހުޅުމާލެ މެޑިކަލް ފެސިލިޓީގައި އެޑްމިޓް ކުރީ މި މަހުގެ ނުވަ ވަނަ ދުވަހުއެވެ. ކޮލެސްޓްރޯލް މަތިވާތީ ގަވައިދުން ބޭސް ކަމުން އައި ޒާހިރު ކޮވިޑް ފެސިލިޓީގައި އޮންނަތާ 18 ދުވަސް އިއްޔެ ނިޔާވެފައިވާ އިރު، އާއިލާ އަށް ޒާހިރު ފެނުނު އިރު އޮތީ މީހާ ހިކި އަނަރޫފަވެފައެވެ. މޫނު މަތި އޮތީ ފާރުވެ ހަލާކުވެފައެވެ.\nޒާހިރު ދުނިޔެއާ ވަކިވެފައި ވަނީ އެހީގެ އަތެއް ދިއްކޮށްލުމަށް އެދި އާދޭސްކޮށް، ސަލާން ޖަހަނިކޮށެވެ. ހުޅުމާލެ ފެސިލިޓީން ލިބެންވާ އަޅާލުން ކުޑަވެގެން އައިޖީއެމްއެޗް އަށް ބަދަލުކޮށްދޭން ޒާހިރު ވެސް އެދުނެވެ. ކެއުމުގެ އިންތިޒާމުތައް ރަނގަޅު ނޫން ކަމަށް ބުނެ ޒާހިރު އާއިލާ އަށް ގުޅައި ޝަކުވާ ވެސް ކުރިއެވެ. ފެސިލިޓީގައި ތިބި މީހުންގެ ކައިރީގައި ވެސް އެތައް ޝަކުވާއެއްކޮށް އާދޭހެއް ކުރިއެވެ. އާއިލާގެ ގިނަ މެމްބަރުން އެތައް ތަނަކަށް ދުވިއެވެ. އެކަމަކު، އެއްވެސް ތަނަކަށް އެ އާއިލާ އަށް އެހީތެރިކަމުގެ އަތެއްހާ ހިސާބު ވެސް ފޯރުކޮށެއް ނުދެވުނެވެ.\nރާއްޖެ އިން މިހާތަނަށް ކޮވިޑް ބަލީގައި 150 މީހުން ނިޔާވެފައިވާ އިރު، ގިނަ އާއިލާތަކެއްގެ ޝަކުވާ ބޮޑެވެ. އާއިލާގެ މެމްބަރުން ވަކިވެގެން ދަނީ ރަނގަޅު ސިއްހީ ފަރުވާއެއް އަދި އަޅާލުމެއް ވެސް ނުލިބި އޮވެ ކަން އާއިލާތަކުން ފާހަގަ ކުރަނީ ފުން އަސަރާއެކުގައެވެ. ޒާހިރުގެ އާއިލާ އިން ވެސް ތިބީ އޭނާއާ މެދުގައި އަމަލު ކުރި ގޮތާ މެދުގައި ވަރަށް ބޮޑަށް ހިތްހަމަނުޖެހި، ރުޅި ގަދަވެފައެވެ.\nޒާހިރުގެ ދަރިފުޅު ޒައުޝަން ޒާހިރު "ވަގުތަށް" ބުނީ ބައްޕަ އެންމެ ފަހުން ވަކިވެ އެ ދިޔައީ ރަނގަޅު ގޮތެއް ހަދައި ދިނުމަށް އެދި އާދޭސްކޮށް ސަލާން ޖަހަނިކޮށް ކަމަށެވެ. ދަރުމަވަންތަ ހޮސްޕިޓަލަށް ބައްޕަ ބައްދަލުކޮށްދޭ ބުނުމުން، އެ ތަނަށް ގެންދަން ދެކޮޅު ހެދި ކަމަށް ޒައުޝަން ބުންޏެވެ.\nޒާހިރުގެ ހާލު ދެރަވާން ފެށީ ހުޅުމާލެ ކޮވިޑް ފެސިލިޓީގެ ވޯޑެއްގައި ބާއްވާފައި އޮއްވައެވެ.\n"ދަރުމަވަންތަ އަށް ބަދަލުކޮށްދޭށޭ ބުނުމުން ބުނީ އެ ތަނަށް ފޮނުވާ ވަރަށް ވުރެ ހާލު ރަނގަޅު ކަމަށް. އެ ތަނަށް ފޮނުވަނީ އެންމެ ހާލު ބޮޑު މީހުން ކަމަށް،" ޒާހިރަށް ލިބިފައިވާ ތިން ކުދިންގެ ތެރެއިން މެދަށް ހުންނަ ޒައުޝަން ކިޔައި ދިނެވެ.\n"މީހަކަށް، ބަޔަކަށް އާދޭސް ކުރެވޭނީ އެ ވަރަކަށް،"\nޒައުޝަން ބުނި ގޮތުގައި ބައްޕަ ފެސިލިޓީގައި އެޑްމިޓްކޮށްފައިވުމުން އާއިލާގެ ފަރާތުން އެހީތެރިއަކު ބެހެއްޓޭނެ އިންތިޒާމު ހަމަޖައްސައި ދިނުމަށް އެދި ދަރުބާރުގެއަށް ގޮސް "ވެރިން ކައިރީގައި ރޮއެ އާދޭސް" ވެސް ކުރި ކަމަށެވެ. އެކަމަކު އެކަން ކުރުމަށް ފުރަތަމަ ފުރުސަތެއް ނުދިނެވެ. އެކަމަކު، މެޑިކަލް ފެސިލިޓީން އަޅާލުން ނުލިބޭ ކަމަށް ބުނެ ތަކުރާރުކޮށް އެހީތެރިއަކު ގެންގޮސް ދިނުމަށް އެދެމުން ދިޔައެވެ.\nއެންމެ ފަހުން، މިދިޔަ ހަފްތާގެ ބުދަ ދުވަހު މެންދުރު ޒާހިރު ކައިރި އަށް ގެންދަން އެއްބަސްވުމުން ފޮނުވީ އޭނާގެ ދޮށީ ފިރިހެން ދަރިފުޅެވެ. ދޮށީ ދަރިފުޅު ފެސިލިޓީ އަށް އައި ދުވަހުގެ ރޭ ދަންވަރު 12 ޖަހާކަން ހާއިރު ޒާހިރު ފެސިލިޓީގެ އައިސީޔޫ އަށް ބަދަލު ކުރިއެވެ. އައިސީޔޫ އިން ނެރެފައި، އެޗްޑީޔޫ އަށް ބަދަލުކޮށްފައި ވަނިކޮށް އަނެއްކާ ވެސް ހޮނިހިރު ދުވަހު އައިސީޔޫ އަށް ބަދަލު ކުރިއެވެ. އަދި ހޯމަ ދުވަހު ވެންޓިލޭޓަރަށް ވަނީ ލައިފައެވެ. އޭރުއްސުރެ ދުވަހެއް ދުވަހަކަށް ޒާހިރުގެ ހާލު ދިޔައީ ދަށްވަމުންނެވެ. އައިސީޔޫ އަށް ބަދަލުކޮށް ވެންޓިލޭޓަރަށްލި ފަހުން އާއިލާއާ އޮތް ގުޅުން ކެނޑުނެވެ.\n"ބަނޑުހައިވެގެން އެތައް ދުވަހަކު ބައްޕަ ގުޅި"\nޒައުޝަން ބުނި ގޮތުގައި ފެސިލިޓީ އަށް ގެންދިޔަ ފަހުން ބައްޕަ އަށް ފުރަތަމަ ގެނައީ ހެނދުނު ކެއުމަށް އޯޓްސް ދިޔާކޮށް ހަދައިގެންނެވެ. އޯޓްސް ނުބައި ވާހަކަ އާއި ސީރިއަލް މީރު ވާހަކަ ބުނުމުން، ކެއުން އެގޮތަށް ބަދަލު ކުރިއެވެ.\nހެނދުނު ގެންދަނީ އޯޓްސް ދިޔާކޮށް، ދެން ބައްޕަ ބުނީ ބައްޕަ އަށް ސީރިއަލް މީރޭ، ބުނީމަ އޭގެ ފަހުން ހެނދުނު ސީރިއަލް ވެސް ގެންދަން މުގުރާފައި ދިޔާކޮށް ހަދައިގެން. ރޭގަނޑު ބަތްޕެން ގެންދަނީ. ހަރު އެއްވެސް އެއްޗެއް ނުކެވޭ، އެއީ އަނގައިން ނުކެވޭތީ. ހަމައެކަނި ހޮޅިން ދެވެނީ،" އާއިލާގެ ފަރާތުން ބައްޕަ އަށް ފޮނުވާ ކެއުންތަކާ ބެހޭ ގޮތުން ޒައުޝަން ކިޔައި ދިނެވެ.\nޒައުޝަން ބުނީ އާއިލާ އިން ކާ އެއްޗެހި ގެންދިޔަ ކަމުގައި ވިޔަސް، ބައެއް އެހެން ގަޑިތަކުގައި ބަނޑު ހައިވެގެން ބައްޕަ ގުޅާ ހަދާނެ ކަމަށެވެ. އެއީ އޭނާ ބުނި ގޮތުގައި ވޯޑްގައި އޮތް ދުވަސްކޮޅާއި އެޗްޑީޔޫގައި އޮތް ދުވަސްކޮޅު އެކަންޏެވެ.\nބައްޕަގެ މޫނު ބަލަން ޒައުޝަން އާއި އާއިލާގެ މެމްބަރުން ދިޔަ އިރު ފެނުނީ ގަބޫލު ކުރަން ވެސް ދަތި މަންޒަރެކެވެ. ޒައުޝަން ބުނި ގޮތުގައި ބައްޕަ އޮތް ހާލު ފެނުނު މީހަކު ހިތްފަޅައިގެންދާނެއެވެ.\n"މީހާ ހިކި އަނަރޫފަވެފަ. މޫނުމަތި ފާރުވެފަ. ދެރަވޭ އެންމެ ފަހުން ރަނގަޅަށް ވާހަކަ ދެއްކި ދުވަހު މިތަނުން ނެރެދޭށޭ ބުނެ އެކަން ނުކޮށް ދެވުނީތީ. އެވަރުގެ ތަނެއް ކަން އެނގޭނަމަ އެމީހުންގެ އަތް މައްޗަށް ދޫކޮށް ނުލާނަން،" ޒައުޝަން ބުންޏެވެ.\nއޭނާ ބުނީ ބައްޕަ ވަކިވެގެން ދިޔަ އިރު، އެންމެ ފަހުގެ ވަސިއްޔަތް ކޮއްލަންވެސް ފުރުސަތެއް ނުލިބުނު ކަމަށެވެ. ވަކިވެގެން ދިޔައީ މަންމައާ ވެސް ބައްދަލުވުމުގެ ފުރުސަތު ނުލިބި ކަމަށް ޒައުޝަން ބުންޏެވެ.\n"ކާކުތޯ މިކަމުގެ ޒިންމާ ނަގާނީ؟ މިއީތޯ ހައްގު މިންވަރަކީ؟ އަޅުގަނޑުމެން ރޯޔަލް ފެމިލީއަކަށް ނުވީމަތޯ؟ މިފަދަ ކަމެއް އެއްވެސް މީހަކަށް މެދުވެރި ނުކުރައްވާށި،" ޒައުޝަން ވަރަށް އަސަރާއެކު، އޭނާގެ ފޭސްބުކްގައި ލިޔުނު ޕޯސްޓުގައިވެއެވެ.\nބައްޕަ ނިޔާވި ހަބަރު ލިބުމާ އެކު ފުން ހިތާމައެއް ކުރުވި ކަމަށް އޭނާ ބުންޏެވެ. އޭނާ ބުނި ގޮތުގައި އެ ވަގުތު "ދުނިޔެ ހުއްޓުނު ކަހަލަ" އިހްސާސެއް ކުރެވުނެވެ. އަދި މޭފިތި ބާރުވެ، ނޭވާލާން ވެސް އުނދަގޫވި ކަމަށް އޭނާ ބުންޏެވެ.\n"ދެން ހަދާނީ ކިހިނެއްހޭ ކިޔައި ސުވާލް ކުރެވުނު. ބާރަށް ރޮވުނު. އަދި ހަށިގަނޑު ފެނުނު ވަގުތު ހުއްޓުން އެރި، ނަމަވެސް އެންމެ ފަހު ފަހަރު ހިތް ފުރޭ ވަރަށް ބަލާލެވޭތޯ މަސައްކަތް ކުރުން،" ޒައުޝަން ކިޔައި ދިނެވެ.\nޒައުޝަން ވަނީ ހުޅުމާލެ ފެސިލިޓީގައި ކިރިޔާ ވެސް ބައްޕަ އަށް އެހީވެ ދިން ހުރިހާ އެންމެންނަށް ޝުކުރު އަދާކޮށްފައެވެ. ހާއްސަކޮށް މިއަދާ ހަމައަށް ވެސް ބައްޕަގެ ހާލު ބަލައި، ބައްޕަ އަށް ދުއާކޮށް ދިން ހުރިހާ އެންމެންނަށް އޭނާ ޝުކުރު އަދާކުރިއެވެ.\nޒައުޝަންގެ މިއަދުގެ ވެސް އެދުމަކީ ބައްޕަ އަށް ދުއާ ކުރުމުގައި ހުރިހާ އެންމެން ވެސް ދެމިތިބުމެވެ.\nފޭސްބުކްގައި ޒައުޝަން ޖަހާފައިވާ ޕޯސްޓް ނިންމާލަމުން ބުނެފައި ވަނީ ބައްޕަ އުންމީދު ކުރި ވަރުގެ ދަރިޔަކަށް ވެވޭތޯ މަސައްކަތް ކުރާނެ ކަމަށެވެ. އަދި ބައްޕަގެ ހިތުގައި އެއްވެސް ޝަކުވާއެއް ދަރިންނާ މެދު ނުބާއްވާނެ ކަމަށް އުންމީދު ކުރާ ކަމަށް ވެސް ބުންޏެވެ.\n"އަބަދުވެސް ދުޢާ ކުރަނީ ބައްޕަގެ ފާފަތައް ފުއްސަވާ ބައްޕައަށް ސުވަރުގެ މިންވަރު ކުރައްވާތޯ. މަންމަ އަށް އަޅާލާ އޯގާތެރި ވާނަން. ތިހާ ރަނގަޅު، ލޯބިވާ ބައްޕަ އެއް ލިބުނީތީ اللّٰه އަށް ޝުކުރުކުރަން. ވަރަށް ހަނދާންވޭ، ވަރަށް ލޯބިވޭ،" ޒައުޝަން ނިންމާލަމުން ބުނެފައިވެއެވެ.\nމެއި 27, 2021 16:04\nމަތިފަޑީގައި އެތިބަ މީހުން ޖަރުމަނަށް ސިނގަޕޫރަށް ދެވޭ ރައްޔަތު މީހާއަށް އޮތީ އެމީހުންނަށް ވޯޓުދީފަ ސަލާންޖެހހން\nމެއި 27, 2021 16:07\nމި ސަރުކާރަށް އެނގެނީ ހަމައެކަނި ދައުލަތް ދަވާލައި ކަޅު ޖީބު ތަށް ފުރާ ބާރުކުރަން ، 2023 ގައި %1000 ޔަގީން ކަން އެބައޮތް އެނބުރި ރީދުލުން މިގައުމާއި ރައްޔިތުން އިރާދަ ކުރެއްވިއްޔާ ސަލާމަތް ވާނެކަމުގެ،ނޭގެ 2023 ގެ ކުރިން ވާޖަހާފައި ނުބާލާނެ ކަމެއްވެސް،އެބިރުވެސް އޮތީމަ އަސްލު މިހާރު ނޮން ލޮކްޑައުން ކޮށްގެން މިއުޅެނީ، ގައުމާއި ރައްޔިތުން އަލިފާން ގަނޑަކަށް ވައްޓާލީ ގަސްތުގައި ގެރި ގުއިވޭރިއެންޓް ހޯދަންވެގެން،ވ ސަލާން\nމެއި 27, 2021 16:21\nވަރިހަމަ ވާނެ އިންޑިއާ އަށް ޤައުމު ވިއްކާލެވިއްޖިއްޔާ މި ލާދީނީ މުރުތައްދު ވަގު ނާޣީ ސަރުކާރަށް\nމެއި 27, 2021 18:00\nޙުޅުމާލެ ނުވަތަ މާލެ ކޯވިޑް ފެސިލިޓީގައި ބަލިމީހުނަށް އަޅާލާ އެހީތެރިވާނެ ބޭފުޅެއް ނެތް ފަރާތެއްގެ އެހީތެރިޔަކަށް ހުރުމަށް އަޅުގަޑު ތައްޔާރު 9447355ފޯން\nފެސިލިޓީއަށް ނުފޮނުވާ ގޭގަބާއްވާ، ސަރުކާރު ފެއިލް\nމެއި 27, 2021 16:32\nއެތަނުން ސަލާމަތްވެގެން ނިކުމެވޭ ކޮންމެ މީހެއްގެ ޝަކުވާއަކީވެސް އަޅާނުލުމާ ފަރުވާ ކުޑަކަމުގެ ވާހަކަ، އެހެންކަމުން އެއްވެސް މީހަކު އެތނަށް ނުދާން ނިންމަމާ، ގޭގައިއޮވެ މަރުވިއަސް މާރަނގަޅުވާނެ.\nމެއި 27, 2021 16:47\nޢަހަރެންމީ އެއާއިލާއާ ވަރަށް ގާތް މީހެއް. ޒައުޝާން އެބުނީ ތެދު. ޙައިބޮޑުވެގެން ޒާޙިރު އެތާ އެދުގަ އޮވެގެން ގޮވާކަމަށްވަނީ. ޙެދުނު 10:30ވާއިރު ނާސްތާކޮޅު ހޮޅިން ނާޅާ. ކިހާ ހާބޮޑުވާނެ. މިވަރުންވެސް ވީ ހަމަ އަހަރުމެން ހެވިދިލިފަ އަތްޖަހަން\nޢިސްތިއުފާ ދީބަލަ މިސަރުކާރު.\nމެއި 28, 2021 10:33\nޟައުޟަން ކީއްވެ ބާ ބައްޕަ ދެކެ ލޯބި ވާނަމަ އެހީތެރި ޔަކައް ނުދެވުނީ .\nމެއި 30, 2021 15:03\nބަލަ އެހީތެރިޔަކަށް ދެވެނީ އެޗް ޕީ އޭ އިން ހުއްދަ ދިނީމައޭ! ބޭނުން މީހަކު ދާއިރަށް ގޮސް ވައްދާ ތަނެއް ނޫނޭ އެއީ!\nމެއި 30, 2021 18:10\nސޯލިބޭ! އަޑު އިވޭތައް މި ކުޑަ ކުޑަ ދިވެހިރާއްޖޭގެ ނިކަމެތި ރައްޔިތު މީހާގެ އަޑު އަދި އިހުސާސްތައް. ނީވޭ އިވޭ ނަމަ ނިކަމެތި މީހާ ވެސް ބަލި ބޮޑު ވީމަ ތި ސޯލިބޭ ބުނި 25ބުރީގެ ކޮންކުރީޓް ހުސް ގޮޅިޔަށް ގެންގޮސްދިނީސް ހަމަ އެކަނި ވެރިންނާއި މުއްސަދި މީހާއެއް ނޫން ގެންދާނީ ދޯ ސޯލިބޭ. މި ސަރުކާރާއި މި ވެރިންނަކީ ރައްޔިތުން ދެކެ ލޯބިވާ ބައެއްނޫން. ސޯލިބޭ! މި އުޅެނީ އިންޓނެޓް އަގު ހެޔޮ ނުވެގެންނޫން. އަޅެ އާދޭސް ކޮށްފައި ބުނަން ބަލި މީހުންނަށް ރަނގަޅަށް އަޅާލާ ރަނގަޅު ޙިދުމަތެއް ދެވޭތޯ ބަލާ ބަލަ. އޭރު ވެރިކަމަށް އަންނަށް ވެގެން ބުނި 25 ބުރި އިމާރާތް ވެސް ބޭކާރޭ ކޮބާ މިއަދު.... ވިސްނާފައި ވާހަކަ ދައްކަން ވާނީ ....\nމެއި 27, 2021 17:04\nކޮވިޑް ފެސިލިޓީއަކީ ނާޒޯ ކޭމްޕެއް. ޙެޔޮނުވާނެ އެތަނަށް މީހުން ގެންދަން.\nމެއި 27, 2021 17:05\nKiyaa nimunn iru hama rangalhah rovijje. Mi covid ga ehmme furaana eh vaki vegenn dhiya kamuga viyas eh libenee agu nukurevey fadha bodu hithaama eh loabi vaa meeheh vaki vegenn dhiumuge hiy dhathikann ingeynee thimaa loabiva gayy meehaku vakivumunn. Adhi baehge ihumaalunn vaki vumakee eh veyn ithuruvaa kameh.. alhugandu ge vx varah gayy meehaku vani dhuniye r vaki vefa baehge ihumaalunn ehn kamunn mi vaguthu thi aailaa inn ufulamunn dhaa thakuleef alhugandah vx ihusaas kureve.. mayyithage furaana ah allah rahmayy lahvaa mi hiydhathi vaguthu aailaa ah keyy theri kann dhehvvaashi\nމެއި 27, 2021 17:20\nމީހަމަ އެތާ އެޑްމިޓްކޮށްފަ ތިބި އެންމެންގެ ވެސް ޙާލުކަން އެންގޭ . ގެންދަން މަޖްބޫރުވީ އޮކްސިޖަން ކޮޅަކާހުރެ . ޢަހަރެންގެ ބައްޕަވެސްވީ ތި މަރުވަޅުގަ. ޙުރިހާއެންމެން ރޮއެ މިތިބީ..އެއްވެސް އޯގާތެރިކަމެއް ނެތް ބައެއް..ކޮންމެ ދުވަހަކު ހަވިރު ފޯނެއް ކޮށްފަބުނޭ އިތުރު އިމްޕްރޫވްމެންޓެއްނެތޭ ..އެ ނިމުނީ.. ﷲ އާ ވަކީލް ކުރވޭން ހަމަ އެއްކަމެއް ވެސް ނެޔް.. މަރުވެގެން އަނގާނެ ދުވަހަކައް އިންތިޒަރު މި ކުރަނި.\nމެއި 27, 2021 17:22\nދަރުމަވަންތަ އަށް ބަދަލުކޮށްދޭށޭ ބުނުމުން ބުނީ އެ ތަނަށް ފޮނުވާ ވަރަށް ވުރެ ހާލު ރަނގަޅު ކަމަށް.\nމައުމޫނު ފައްސިވި ދ ދުވަހު ދދދ ދަރުމަވަންތަައަށް.\nމެއި 27, 2021 17:24\nސަރުކާރުން ކިތަންމެ ވަރަކަށް ފެސިލިޓީ ދިފާއުކޮށް ވާހަކަ ދެއްކިކަމުގައި ވީ ނަމަވެސް މީ ހަމަ ވަރަށް ބޮޑު ފެއިލިއަރއެއް. އަޅުގަނޑުގެ ބައްޕަވެސް ވަނީ ދާދިފަހުން ނިޔާވެފަ. އަޅާލުން ވަރަށް ކުޑަ. ބަރާބަރަށް ކާ އެއްޗެހި ގެންދިޔަ ނަމަވެސް ބެޑް ރިޑްން ޕޭޝަންޓުންނަށް ކާކަށް ނުދޭ. ޕޭޝަންޓް އެހެން ބެޑަކަށް ބަދަލުކުރާއިރު، އާއިލާއަށް އެކަން ނާންގާ. މީހުން މަދިއްޔާ އެއީ އާންމުންގެ ކުށެއް ނޫން. އެތަނަށް ވާ ވަރަށް މީހުން ލާ އަދި އެމީހުންގެ އުޖޫރަ ހަމަޖެއްސުމަކީ ސަރުކާރުގެ ޒިންމާއެއް. އެހެނީ، ރައްޔިތުންގެ ޓެކްސް ފައިސާއިން ސިޔާސީ މީހުނަށް މުސާރަ ދެވޭއިރު، ސިއްހީ ޚިދުމަތްތެރިންނަށް އެގޮތަށް ފައިސާ ނުދެވެންވީ ސަބަބެއް ނެތް. ބައްޕަ ނިޔާވެފައި އޮތް އިރު އޮތީ ލޯ ހުޅުވި އަދި އަނގަވެސް ހުޅުވިފައި. ނިޔާވަފައި އޮންނަ އިރު މީ ބަލަން ވަރަށް ހިތްދަތި މަންޒަރެއް. އެއީ، މިއިން ވެސް އަންގައިދެނީ ބަލި މީހާ ނޭވާ ނުލެވިގެން އުޅުނުކަން. ދަރުމަންވަތައަށް ވެސް ގެންދަނީ ވަކި ބައެއް. ތަފާތުކުރުން އިންތިހާއަށް.\nމެއި 27, 2021 17:48\nޢެމީހުން ބޭނުންވަނީ މަރުވާމީހުން ގިނަކުރާށެވެ. ޢޭރުން އެމީހުންނަށް ފްރަންޓްލައިން އެލޯވަންސް ނަގަނަގާ ގިނަދުވަހު ތިބެވޭނެ ނޫންހެއްޔެވެ؟ އެޗްޕީއޭގައި މިތިބީ ރަހުމެއްނެތް ނުލަފާ ބަޔެކެވެ.\nމެއި 27, 2021 17:49\nވަރިހަމައެއްނުން؟ މިހާރުވެސް ވޯޓެއް ނަގާބަލަ، ތިޔަ ބުނާ "ރީނދޫބައިގަނޑު" ނޫން ބަޔަކު ކާމިޔާބުކުރޭތޯ ބަލަން. ދިވެހިރައްޔިތުންގެ ގިނަމީހުން ބޭނުންވެގެން ހޯދި ދުވަސް މިއޮތީ އައިސްފައެއްނުން؟\nމެއި 27, 2021 17:57\nޢަމިއްލަ އަށް ޅައެއްޗެހި އެޅުމުގެ ސަބަބުން މިހާލަތު ރާއްޖެއާއި ކުރިމަތިވި ކަމަށް ޕްރެސް ގައި އެވަނ އެއްބަސް ވެފައި!މީނަ ހޮވީ ރައްޔިތުން ދިން ވޯޓުން ނޫން ކަމަށް އިދިކޮޅުން ތަކުރާރު ކޮށް ޝަކުވާކުރި! ކުފޫ ހަމަނުވާކަން ސާބިތުވިޔަސް ގޮޑީގައި ބައިންދައިގެން ތިބުމަށް މިވަނީ ބަލަދުއަރާފައި!\nމެއި 27, 2021 18:02\nދެރަވެ ރޮވިއްޖެ اناالله وانا اليه راجعون\nމެއި 27, 2021 18:08\nމި އިވެނީ ހައްތާވެސް ވަރަށް ހިތާމަވެރި ކަންކަން. ކީއްކުރާނީ.....؟ ދެއިރު ދެ ދަޅައަށް ޕުރެސް ބާއްވާފަ ފޮނި ވާހަކަ ދެއްކުން ނޫންކަމެއް މި ސަރުކާރުން ކުރާތަނެއް ނުފެނޭ....\nމާތްﷲ ޒާހިރުބެއަށް ސުވަރުގޭގެ ދާއިމީ ނިއުމަތް މިންވަރު ކޮށް ދެއްވާށި އާމީން\nމެއި 27, 2021 18:30\nދިވެހި ރައްޔިތުންނަށާއި ގައުމަށާއި އިސްލާމްދީނައް އެއްވެސް ހަގީގީ އިޚްލާސްތެރި ކުލުނެއްނެތް ބަޔަކައް ވޯޓުދީ މާރަނގަޅު ބަޔަކުކަމުގައި ހަދައިގެން ވެރިކަމައް ގެނެސް މި ޖެހިފައިތިބި ދަންތުރާގައި ތިބޭއިރު މިފަދަ ހިތާމަވެރި ވާހަކަތަކަކީ އަހަރެމެން ހައިރާން ކުރުވާ ވާހަކަތަކެއްވެސް ނޫން އަދި އަޑުއަހަން ބޭނުންވާހަކަތަކެއްވެސް ނޫން. ބުއްދި ނެތް ރައްޔިތުންތަކަކައް އައުލާވުން އެންމެ އެކަށީގެންވަނީ ހަމަ މިކަހަލަ ދެއުޅިއެއްނެތް މަކަރުވެރި ސަރުކާރާއި ވެރިން. ގައުމެއް ދެވެން އޮތް އެންމެ ބޮޑު ދެރަޔެއް މިމީހުން ދީފައިނޫނީ ނުނިކުންނާނެ.\nމެއި 27, 2021 18:50\nމައްސަލަ ޖައްސާ ތިއީ ބެލެންޖެހޭނެ ކަންތައްތައް\nމެއި 27, 2021 19:06\nކަލޯ ސޯލިބޭގޯތި އިބުރާހީމާ މިހަބަރުތަށް ކިޔާ އަޑުއަހާލަބަލަ ، އަޅެ ލަދެއްވެސް ނުގަނޭތަ ؟ ރައްޔިތުންނަން ހެޔޮވެރިކަމެއް ކޮށްދޭނަމޭ އިންސާފު ގާއިމުކޮށްދޭނަމޭ ކިޔާފަ ވެރިކަމަށް އައިސް ތިޔަހުއްނީ ދެލޯ މަތީ މުކައްބަ ޖަހާފައި ދެކަންފަތަށް ދެ އުފުލި ހަރައިގެން ލަދުހަޔާތުގެ ކަންފުޅެއްވެސް ނެތް ހަމަ ވާނުވާ ނޭންގެނީތަ ...\nމެއި 27, 2021 19:11\nއިބޫ އާ ފައިސަލް އިސްތިއުފާ ، ވަޒީރުންގެ މަޖިލިސް އިސްތިއުފާ ، ކެނެރީގޭ ނަސީދު އާ އީވާ އަބުދުﷲ އިސްތިއުފާ ، މިބަލާވެރިކަމުން ދިވެހިން ސަލާމަތްވޭތޯ ގަދައަޅާ މަސައްކަތްކުރަންވެއްޖެ ، ހުރިހާ ދިވެހިން ﷲ އަށް ސަޖިދަކޮށް ގިނަގިނައިން ދުއާކުރަމާ\nމެއި 27, 2021 19:27\nޒައުޝަން ގެ އާއިލާ އަށް ކެއްތެރިކަް މިންވަރު ކުރައްވާށި. އާމީން\nމެއި 27, 2021 19:52\nأنا لله وانا إليه راجعون. ރި\nމެއި 27, 2021 20:26\nމައްޔިތާއަށް ހެެޔޮ ރަޙްމަތް ލައްވާ ސުވަރުގޭގެ ދާއިމީ ނިޢްމަތް މިންވަރު ކުރައްވާ ޢާއިލާ އަށް ކެތްތެރިކަން ދެއްވާށި..ވަރަށް ދެރަވެއްޖެ. ޒައުޝަން ގެ ވާހަކަ އެއީ %100 ތެދު ވާހަކަ އެއް. ޢަޅުގަޑުވެސް ޤަބޫލު ކުރަން އެހާގިނަ މީހުންނަށް މަދު ބަޔަކު ޚިދުމަތް ދޭންވީމަ ރަގަޅު ޚިދުމަތެއް ނުދެވޭނެކަން. ނަރުހުންނާ ޑޮކްޓްަރުންނާ ޚިދުމަތް ތެރިންނަކަށް ހުރިހާކަމެއްނުކުރެވޭނެ. ޢެވެސް އިންސާނުން. ވީމާމި ކަހަލަ އަޑުތަކުންނާ ކަންތައް ތަކުން ސަލާމަތް ވުމަށްޓަކާ ބަލިމީހާ އާއި އެކު އެހީތެރި އަކަށް ދެވޭނެ ނަމަ މި މައްސަލަ ހައްލު ވާނެ. އެކި މީހުން ނަށް މިބަލިން ވަނީ އެކިވަރު. ފެސިލިޓީގައެހާ ބަލި މީހުންތައް ފެނުމުން ބަލި ބޮޑުވާ މީހުން ވެސް މަދެއްނޫން. އެކަނި މާއެކަނި އޮންނަންޖެހުނީމަ ހިތުގަ ޖެހި ބަލި ބޮޑުވާ މީހުން ވެސް އެހާގިނަ. އަޅުގަޑުގެ ދުޢާއަކީ ކޮވިޑް ގެ ވަބާއިން މުޅި ދުނިޔެ ސަލާމަތް ކުރައްވާ ދުޅަހެޔޮ ސިއްހަތެއް މިންވަރު ކުރެއްވުން. އާމީން.\nމެއި 27, 2021 20:31\nމިސަރުކާރުގެ އިސްވެރިން ، ފެސިލިޓީތަކުގަ ދުވާލަކު ދެދަޅަޔަށް ޕިއްޒާޔާ މީރުކާނާ އޯޑަރުކޮށްގެއް ކަމުންގެންދާ އެތަނުގެ އިސްވެރިން ، މީޑިޔާތަކަށް މަތިއޮމާންކޮށްލަން ހިތް ފަޅާގެންދަނީއޭ ފެސިލިޓީގެ އެތެރޭ ހާލަތުފެނިގެން ބުނާ ޑޮކްޓަރުންނާ އެހީތެރިން ، 24 ގަޑިއިރު އޯޓީ ނަގަން ދަރުބާރުގޭގައިތިބޭ ފަރާތްތަށް . މިއެންމެއް ޒިންމާ ނަގަންޖެހޭނީ. އަދި ބުނެފިއެއްނު ފެއިލެއްނުވެޔޭ. ފެއިލްނުވެޔޭ ތިބުނަނީ ރައްޔިތުން ނުކުމެ ތިބޭފުޅުން ހަވަރަށް ނުލާތީތޯ؟\nމިސަރުކާރަކީ އަބަދުވެސް ރައިތުނަް ނަ ނުބައިބަޔެއް. އެމްޑީޕީ އަކި ރައިތުްނ ނައް ނުބައިބަޔެ. އެންމެފުރަތަމް ވެރިކަން ލިބުނުފަހަރުވެސް ރައިތުން ކިހާހާލެއްގަ ޖެއްސީ. މާﷲގެ އިރާދަފުޅުން ވެރިކަން ވެއްޓުނީ. މިފަހަރުވެސް އިރާދަފުޅުކުރެއވިއްޔާ މިނުބައި ބައިގަޑުން ރައްއިތުން ސަލާމަތް ކޮއްދެވާށި. ހުރި ހާރައިތުން މާތްﷲ ދުވަކުރުން ގިނަކުރޭ މިބައިގަޑުން މިަގއުމް ސަލާމަތް ކޮއަދެއްވާތޯ.\nމެއި 27, 2021 21:42\nމި ނާގާބިލް ސަރުކާރު ދަމަހައްޓަން މަސައްކަތް ކުރާ އެންމެން މިކަމުގެ ޒިންމާ ނަގަންޖެހޭނެ.\nނުވާވަރުންވެސް ޕޭޝަންޓުން ވައްދނެ. އެޗްޕީއޭ އާ ސަރުކާރު ގުޅިގެން ހިންގާ ބޮޑު ޖަރީމާއެއް. ހަނދާން ކުރާތި ކަލޭމެނަށް ހިތި ދައްކަވާނެ. މީހުން ނޮޅާ ކާން ހުންނަ ފެސިލިޓީއެއް. މިވަރުގެ ތަނެއް ނުދެކެން.ޢާއިލާ ތަކުން ބަލަހައްޓަމުން ގެންދ މީހަކު ޢާއިލާ ނުރުހުމުގަ މި މީހުނަށް ނުބެލޭ އިރުވެސް ގެންދަންޖެހޭ. ތި ބައްޕައަށް ސުވަރުގެ މިންވަރު ކުރައްވައި ބައްޕައަށް ލިބުނު އަނިޔާގެ ބަދަލު ދެއްވާށި. އާމީން\nމެއި 27, 2021 22:59\nބަލިމީހާ ޑީއެޗް އަށް ބަދަލު ކުރަންވީމަ އެގޭނީ ފެސިލިޓީގަ ތިބި މީިހުނަށް، އާއިލާއަކަށް ނޫން، އެއީކަންނޭގެ ތި ދިމާވިގޮތަކީ\nމެއި 27, 2021 23:04\nދިވެހި ރައްޔިތުންގެ ފަރާތުން ސަރުކާރުގެ ވެރިންނަށް ދަޢުވާ ކުރިންޖެހޭނެ. ރަނގަޅު ސިއްޙީފަރުވާދޭނެ އިމާރާތެއް ހުރެމެ އެތަން ރަނުކޮށް އިސްވެރިން އެތާނގެ ނާޖާއިޒް ފައިދާ ނަގާކަން ހެއްކާއި ގަރީނާއާއެކު އެއޮތީ ހާމާވަން. ނިކަމެތިމިހާއަށް ބޭނުންވާ އަސާސީ ޙައްގުތައް ނިގުޅައިގަންނަމުންދާކަން މިހުރީ ހާމަވާން. މިއަދުވެސް ފިނޭންސް މިނސްޓްރީ ބޭފުޅުން ޓީވީއަށް އަރާ ބްލަފް ކުރާތަން ފެނިގެން ދިޔައީ. ކޮމިޓީ ސަރުކާރު.\nމެއި 27, 2021 23:47\nމިއަދު އެކަނި ބުނާވާހަޖައެއްނޫން ތީ. އާއިލާމީހަކާ ދިމާނުވެ މަރަން ބޭނުން ނުވާނަމަ އެތަށް ނުގެންދަށޭ.\nމެއި 28, 2021 06:37\nމިއީ ކޮވިޑް ގެ ހިތާމަވެރި އެތަށް ވާހަޖައެއްގެ ތެރެއިން އެއްވާހަކަ. މިއީ މުޅިދުނިޔޭގެވެސް ހާލަކީ. ރާއްޖޭގެ ކަންކަން މިހާހިސާބަށް ހިނގައިދާނެކަމުގެ ކަޅު ރަނގަބީލު ޞިއްޙީ މާހިރުން ޖެހި. އެތަށް ދިމާލަކުން ފަރުވާ ކުޑަކުރި. މިހާރު މިއޮތީ ޚިދުމަތް ދިނުމަށް ނުކުޅެދޭ ޙާލަތަށް ގޮސް. މިއީ ޙައްޤުވަރެއްނޫން. މިއީ ޙާލަތު މިންވަރުކުރިގޮތް. އިތުރަށް ގޯސްވެއްޖެނަމަ ޞިއްޙީ އެއްވެސް ފަރުވާއެއްނުލިބޭ ބިރުވެރި ޙާލަތަށްވެސް ހިނގައިދާނެ. އެންމެންއެކުގަ މަސައްކަތް ކުރަންވީ ބަލިފެތުރުން ކޮންޓްރޯލްކޮށް ޙާލަތު ބަދަލުކުރަން. މަރުޙޫމުގެ ފުރާނައަށް ސުވަރުގޭގެ ނިޢުމަތް މިންވަރު ކުރައްވާ ޢާއިލާއަށް ކެތްތެރިކަން ދެއްވާށި.\nމެއި 28, 2021 09:35\nވަރަށް ހިތާމަވެރި. މިކަހަލަ ކަމެއް ދިމާވުމުން މެނުވީ އިހުސާސްކުރަން އުނދަގޫވާނެ. ލޯ ކުރިމަތީގައި ނޫނީ ވަކިންވިޔަސް ބައްޕައެއް ނުވަތަ މަންމައެއް ނިޔާވެދާތަން ނުވަތަ ނިޔާވެފައި އޮއްވައި ފެނުމަކީ، އަދި މިކަހަލަ ގޮތަކަށް ނިކަމެތި ހާލަތެއްގައި ނިޔާވުމަކީ ހާދަ ހިތްދަތި ކުރާވާ ކަމެކޭ. މިއަދު މަރަކީ އާންމު ކަމަކަށްވިޔަސް، ވެރިން މިކަންކަމަށް ވިސްނައި، ފަރުވާ ދިނުމާއި ޚިދުމަތް ދިނުމުގައި ހިތްހަމަޖެހޭ އުސޫލެއް ގާއިމުކުރަންޖެހޭ\nމެއި 28, 2021 10:04\nމި އިވެނީ ހައްތާވެސް ވަރަށް ހިތާމަވެރި ކަންކަން. ކީއްކުރާނީ.....؟\nދެއިރު ދެ ދަޅައަށް ޕުރެސް ބާއްވާފަ ފޮނި ވާހަކަ ދައްކާ ނިންމާލާއިރު ގުޅުވާލަނީ ، ޖަރުމަނުދޮންބެއަށް ހެޔޮދުޢާކުރާވާހަކަ. މަޖިލިސްނިންމާލާފަ ވަކިވުމުގެ ކުރިންނާ ފެށެމުގުކުރިންވެސް ޖަރުމަނުދޮންބެ ހަނދާންތައް އާކުރެވެނީ...\nއެހެން އަދޭހުގެ އަޑެއް އިއްވާތަނެއް މި ސަރުކާރުން ކުރާތަނެއް ނުފެނޭ.. ހެލްތުމިނިސްޓަރަށް ދެކެވޭ ނުދެކެވޭ ވާހަކައެއްްނޭނގޭ!.....\nމާތްﷲ ޒާހިރުބެއަށް ސުވަރުގޭގެ ދާއިމީ ނިއުމަތް މިންވަރު ކޮށް ދެއްވާށި .\nމެއި 28, 2021 13:18\nޒައުޝާން އަށް ބުނެލަން. މީހުންގެ ވާހަކަ ދެއްކުން ބާއްވާފަ ތިމާމެން ކަންކުރި ގޮތް ތިލަކޮއްލަބަލަ. މައިންބަފައިން މުސްކުޅިވީ ދުވަހު އެ ދެމަފިރިން ރަށަށް ދޫކޮއްލާފައި ދަރިން މާލޭގައި ވަޒަންވެރިވީ ކީއްވެ؟ މީހުން ނޫޅެ ހިސާބެއްގައި މައިމީހާ އެކަނި ބައެއް ފަހަރު އުޅެމުން ދިޔައިރު ދަރިން ކޮބައި ހެއްޔެވެ. މީތޯ މުސްްކުޅި މައިންބަފައިންނަށް ހައްގު މިންވަރަކީ؟ މީ އޭގެ ދެމަފިރިންގެ ހާލު ވަރަށް ގާތުން ބަލަމުން އައި މީހެއް.\nމެއި 28, 2021 14:32\nއަސްލުވެސް ރޮވިއްޖެ ، މަރހޫމާ އަށް ހެޔޮރަޙްމަތްލައްވާށި\nމެއި 28, 2021 14:34\nޑަރުމަ ވަންތައި ގައި އެޑް މިޓު ކުރި އެންމެހާލު ބޮޑު މީހުން.މައުމޫނު އަބްދުލް ގައްޔޫމް. އިބުރާހިމް ސާލިހު މަންމަ.\nމެއި 28, 2021 16:58\nސަރުކާރުން އައްޔަން ކުރާ ބޮޓުން ތީ.. ތިމީހުންނަށް އޯކޭ ވާނެ ބަލިމީހާ (ރައްޔިތުމީހާ) މަރުވިޔަސް. އެމީހުން ވޯޓް ދީގެން ނޫންވިއްޔާ މަގާމު ލިބުނީ. މުސާރަ ޖަމާވަނިކޮށް އެ ނިމުނީ. އެއީ ދިވެހި ސިއްހީ ދާއިރާގެ ހާލަތު. ތިކަހަލަ ބޮޓެއް ހުރޭ އައްޑޫ އިކުއެޓޯރިއަލް ހޮސްްޕިޓަލުގައިވެސް.\nމެއި 29, 2021 11:26\nދަރިމަވަންތަ އަށް ޢާއްމު މީހަކު ވައްދާނެތަ؟ މަރުވިއަސް ނުވައްދާނެ. އެއީ ވީ އައި ޕީސް އަށް ހާއްސަ ކޮށްފަ އޮތް ތަނެއް. ކުނިމަސް ތަކެއް ހެން އަހަރުމެން އާއްމު ރައްޔިތުން އަޅާލާނީ ހުޅުމާލެ ފެސިލިޓީއަށް. ދެން އަމިއްލައަށް ރަގަޅުވިއްޔާވީ ނުވިއްޔާ މަރުވޭ. 🤷🏻♀\nޖޫން 1, 2021 11:55\nމަތީފަޑީގައި ނުތިބިއެއްކަމަކު އެއީވެސްއިންސާނުނޭ މަތީފަޑީގައި ތިއްބެވިކަމުގައިވިއަސް އަދި ކިތަންމެ ދަށުފަންތީގައި ތިބިކަމުގައިވިއަސް މަރުވުމުންލަނީހަަމަ ފަސްދަށަށް އާޚިރަތްދުވަހުން\nﷲތައާލާ ބައްލަވާވޮޑިގެންނުވޭ މަތިފަޑިއަކަށް ދަށުފަޑިއަކަށް ބައްލަވާވޮޑިގެންވާނީ ކުރެވިފައިވާ\nޢަމަލުތަކަށް އެކަމުގައި ހެޔޮކަމުގެ ކޮޅަށާ ، ނުބައިކަމުގެކޮޅަށް އަންނަބަދަލުން އެގޭނެ .......


Hurihaa kudhin ves ulhenvee Yoosuf ulhayhen! – adduLIVE\nހުރިހާ ކުދިން ވެސް އުޅެންވީ ޔޫސުފް އުޅޭހެން!\nApr 27, 2022, 10:04 އަހުމަދު އަދްޝަން\n"އިމާމުވެ ނަމާދުކުރުމަކީ ވަރަށް އުފާވާ ކަމެއް." މިއީ އައްޑޫ ފޭދޫގެ 13 އަހަރުގެ ޔޫސުފް ހުސައިން ވަރަށް އުފާވެފައި ބުނި ވާހަކައެކެވެ.\nހިތަދޫ ހިރާ ސްކޫލްގެ ގްރޭޑް6ގައި ކިޔަވަމުން އަންނަ މި ކުއްޖާ އަކީ މި ރޯދަ މަހު ފޭދޫގެ މަސްޖިދުލް ފައިހާގައި އިމާމުވެ ދެ ރެއިން އެއްރޭ ތަރާވީސް ނަމާދުކުރަމުން އަންނަ ކުއްޖެކެވެ. އެކަމަކު އިމާމުވެ ނަމާދުކުރުމަކީ އޭނަ އަށް ކަމެއް ނޫނެވެ. ގިނަ ބަޔަކަށް އެކަން ހާއްސަ ވަނީ ކުޑަކުއްޖަކު މިކަން ކުރާތީ އެވެ.\nޔޫސުފަށް މި ރޯދަ މަހު ފައިހާގައި އިމާމުވެ ތަރާވީހު ނަމާދުކުރަން ފުރުސަތު ލިބުމުން އޭނާ ހުރީ ވަރަށް އުފަލުންނެވެ މިދިޔަ އަހަރުން ފެށިގެން ޔޫސުފް އަންނަނީ ބަންގި ވެސް ގޮވައި އިމާމުވެ ނަމާދުކުރަމުންނެވެ. ގެ ކައިރީގައި ހުންނަ މިސްކިތް، މަސްޖިލުން މުނައްވަރަކީ ޔޫސުފް އެންމެ ގިނައިން އިމާމުވެ ނަމާދުކުރާ މިސްކިތެވެ.\nގިނަ ބަޔަކު ގޮވައިގެން ޖަމާތުގައި ނަމާދުކުރުމަކީ ޔޫސުފް ދެކޭ ގޮތުގައި ބޮޑު ކަމެކެވެ. އެހެންވެ މިކަން އޭނާ ކުރަނީ އަބަދު ވެސް ވަރަށް ތައްޔާރުވެގެންނެވެ. ޤުރުއާން ކުހާލަކަށް ގޮސް ތަޖުވީދުގެ މަހުން ޤުރުއާން ކިޔަވަން ދަސް ވެސް ކުރަމުން އަންނަ ޔޫސުފް މިހާރު ވެސް 13 ފޮތެއް ހިތުދަހެވެ. އަދި ޔޫޓިއުބުުން ޤުރުއާން އަޑުއަހައި ދަސްކުރުމަކީ ޔޫސުފްކުރާ ކަމެކެވެ.\nއޭނާ ކިޔައިދިން ގޮތުގައި އިމާމުވެ ނަމާދު ކުރުމުގެ ޝައުވެރިކަން ވެސް އުފެދުނީ ޤުރުއާނަށް ދެވެން ފެށި ސަމާލުކަމާއި ޤުރުއާން ކުލާހުގެ ތެރެއިން ލިބެން ފެށި ހިތްވަރާއި ޖޯޝްގެ ސަބަބުންނެވެ.\n"އެ ކުލާހުގައި އޮންނާނެ ކުދިންގެ މެދުގައި ބަންގި ގޮވުން ވެސް. އެގޮތަށް މިކަމުގެ ތެރެއަށް ވަދެވި މިދިޔަ އަހަރުން ފެށިގެން އިމާމުވެ ނަމާދުކުރަން ފުރުސަތު ލިބެން ފެށީ." ޔޫސުފް ބުންޏެވެ.\nއޭނާ ބުނީ އެންމެ ފުރަތަމަ އިމާމުވެ ނަމާދުކުރި ދުވަހު ޖެހިލުންވި ކަމަށެވެ. އެކަމަކު އެ ބިރު އެންމެ ބޮޑަށް ފިލައި ދިޔައީ ޤުރުއާން ކްލާހުގެ ތެރެއިން މިކަމުގެ ތެރެއަށް އާދަވުމުން ކަމަށް އަޅުކަމަށް ވަރަށް ބޮޑު އިސްކަމެއްދޭ "ކުޑަ އިމާމު" ބުންޏެވެ.\n"މިހާރު އެއްވެސް ޖެހިލުމެއް ނުވޭ ކިތަންމެ ބޮޑު ޖަމާއަތެއްގައި ވެސް އިމާމުވެ ނަމާދުކުރާކަށް." ޔޫސުފް ބުންޏެވެ.\nޔޫސުފް ނަމާދަށް ބަހައްޓާ ފަރުވާތެރިކަމާ އޭނާ އިމާމުގެ ނަމާދުކުރާތީ މިކަން އެކުވެރި، ރައްޓެހި ކުދިން ނަގަނީ ނަމޫނާއެއްގެ ގޮތުގަ އެވެ.\n"ޔޫސުފް މިކަން ކުރާތީ ރައްޓެހި ބައެއް ކުދިން ބުނާނެ ދާނަމޭ ޔޫސުފް ދާ މިސްކިތަށް ބަންގި ގޮވާ ގޮތާއި ނަމާދުކުރާ ގޮތް ބަލަން،" އޭނާ ބުންޏެވެ. "މިކަން ކުރަނީ ވަރަށް ކުރާ ހިތުން. އަދި މިއީ ވަރަށް އުފާވާ ކަމެއް."\nއޭނާ ބުނީ އާއިލާ ސަޕޯޓާއި ސްކޫލްގެ ޤުރުއާން ޓީޗަރުގެ ފަރާތުން ވެސް ބޮޑު ހިތްވަރެއް ލިބޭ ކަމަށެވެ.\nޔޫސުފްގެ ބައްޕަ ކަސްޓަސްގައި ވަޒީފާ އަދާކުރާ ހުސައިން އަފީފަކީ ވެސް ދީނީ ކަންކަމަށް ވަަރަށް ބޮޑު ސަމާލުކަމެއްދޭ މީހެކެވެ. އޭނަ އަކީ ވެސް ބައެއް ފަހަރު އިމާމުވެ ބައެއް މިސްކިތްތަކުގައި ނަމާދުކޮށް އުޅޭ މީހެކެވެ. ޔޫސުފަށް ނަމާދަށް އާދަވުމަކީ ބައްޕަގެ ފަރާތުން ފެންނަ އަމަލާއި އާއިލާގެ ތެރެއިން އެކަމަށް އަޅާ ބާރާއި ދޭ ހިތްވަރެވެ.\n"ދެން ސްކޫލްގެ ޤުރުއާން ޓީޗަރު އަބަދު ވެސް ވަރަށް ހިތްވަރު ދޭނެ." ޔޫސުފް ބުންޏެވެ.\nސައިންސް މާއްދާ ވަރަށް ކިޔަވާ ހިތްވާ ކަމަށް ބުނާ މި ކުއްޖާގެ އަމާޒަކީ ގްރޭޑް 8 އާ ހަމައަށް ދާންވާ އިރަށް ޤުރުއާން އެއްކޮށް ހިތުދަސްކުރުމެވެ. އެއީ ފަސޭހަ ކަމަކަށްވާނެތޯ އެހުމުން ޔޫސުފު ހިނިތިވުންވެލާފައި ބުނީ މިހެންނެވެ؛\n"ޤުރުއާން ކްލާސް ކުރިއަށްދާ މެތަޑަށް ބަލާ އިރު، ވަރަށް ފަސޭހަ ކަމެއްގެ ގޮތުގައި ފެންނަނީ." ހަފުތާގެ ފަސް ދުވަހު ޤުރުއާން ކްލާހަށްދާ ދާ ޔޫސުފް ބުންޏެވެ.\nއޭނާ ދީނީ ކަންކަމަށް ބޮޑު ސަމާލުކަމެއްދޭ އިރު ޔޫސަފަކީ ސްކޫލްގެ އިތުރު ހަރަކާތްތަކުގައި ބައިވެރިވާ ކުއްޖެކެވެ. އެގޮތުން ފުޓްބޯޅަ އަކީ ވަރަށް ބޮޑު ފެވަރިޓެކެވެ. ސްކޫލްގައި ބާއްވާ މުބާރާތްތަކުގައި ޔޫސުފް ވާދަކުރެ އެވެ. ކިޔެވުމާއި އެހެން ކަންކަމަށް ވަގުތު ރާވާލައިގެން އަބަދު ވެސް ދުވަހުގެ ތާވަލު ކުރިއަށް ގެންދާ ޔޫސުފަކީ އެ އުމުރުގެ އެހެން ކުދިންނެކޭ އެއްގޮތަށް އެހެން ކަންކަމަށް ވެސް ވަގުތު ކުއްޖެކެވެ.\n"ކޮންމެ ދުވަހަކު އެކި ގަޑިތަކުގައި ޤުރުއާން ކިޔަވައި މުރާޖާކުރުމަކީ އާންމުކޮށް ކުރާ ކަމެއް. ކޮންމެ ދުވަހަކު ފަތިސް ނަމާދުން އައިސް ވެސް ސްކޫލަށް ދާން ތައްޔާރުވުމާ ހަމައަށް އޮންނާނެ ޤުރުއާން މުރާޖާކުރުން،" މިހާރު އޮންލައިންކޮށް ވެސް ހަދީސް އިލްމާއި ދީނީ އިތުރު މައުލޫމާތު ހޯދުމުގެ މަސައްކަތްކުރަމުން އަންނަ ޔޫސުފު ބުންޏެވެ. "ދެން ކޮންމެ ދުވަހަކު ވެސް ދެ ނަމާދު ދޭތެރޭ ޤުރުއާން ކިޔެވުން އޮންނާނެ."\nއިމާމުވެ ނަމާދުކުރާ ކުއްޖަކަށްވާތީ ސޫރަތްތައް ރަނގަޅަށް، ދަސްކޮށް ފަރިތަކޮށް، ގޭގައި ތަކުރާރުކޮށް ޕްރެކްޓިސްކުރުމަކީ ޔޫސުފްގެ އާދައެކެވެ.\n"ތައްޔާރުވެގެން އިމާމުވެ ނަމާދުކުރާތީ މިހާރު މާ ބޮޑު ކަމަކަށް ނުވޭ،" އޭނާ ބުންޏެވެ. "އެހެންވެ އެ ކުދިންނަށް ވެސް ބުނެލަން ބޭނުން ވަނީ ބިރު ކަނޑާލައި މިކަން ކުރާށޭ."\nދީނީ ކަންކަމަށް އޮތް ލޯތްބާއި ޝައުގުގެ ތެރެއިން އެހާ ޅަ އުމުރުމުގައި އިމާމުގެ ނަމާދުކުރުމާއި ޤުރުއާން ހިތުދަސްކުރުން ފަދަ އަޒުމުގެ ތެރޭގައި އުޅުނަސް ޔޫސުފް ބޮޑުވެގެން ވާން ބޭނުން ވަނީ އަދި މުޅިން އެހެން މީހަކަށެވެ.\n"ބޮޑުވެގެން ވާން ބޭނުން ވަނީ ޕައިލެޓަކަށް." ޔޫސުފް ބުންޏެވެ.\nއެ ވާހަކަ އިން ޔޫސުފްގެ ބައްޕަގެ މޫނު މައްޗަށް ވެސް ވެރިވީ ހިނިތުންވުމެކެވެ. އޭނާ ބުނި ގޮތުގައި ދަރިފުޅަށް އަބަދު ވެސް ދޭނެ ނަސޭހަތަކީ ކޮންމެ ދާއިރާއަކުން ކުރިއަށް ދިޔަސް ދީނީ ކަންކަމަށް ސަމާލުކަން ދޭށޭ އެވެ. ހާއްސަކޮށް ނަމާދަށް ފަރުވާތެރިވާށޭ އެވެ.\n"މިހާރު ވެސް ނުޖެހޭނެ ޔޫސުފް ގާތު ނަމާދަށް ދާށޭ، ޤުރުއާން ކިޔަވާށޭ ބުނާކަށް. އަމިއްލަ އަށް ފެނިގެން އެކަންކަން ޔޫސުފް ކުރާނެ." ހުސައިން ބުންޏެވެ.


ތީއޭ ހަނދަކީ | Esfiya - Dhivehi Vaahaka Site\nރީޝާގެ ނިދި ނަގާލައިފައި ވަނީ ދެންމެ ހިނގާ ދިޔަ ހާދިސާ އެވެ. ދުވަހަކުވެސް ނުވިސްނާ ވަރަށް އޭނާއަށް މިއަދު އެބަ ވިސްނެއެވެ. ބޮލުގައި އެއް އަތް ވިއްދައި ލައިގެން ހުރި ގޮތުން ހީވަނީ ވިސްނާ ވިސްނާވެސް އޭނާއަށް އެއްޗެއް ނުވިސްނޭހެންނެވެ. އެހެން ހުއްޓާ އަނެއްކާވެސް ދެންމެވީ ކަންތަށް ހަނދާންވާން ފެށިއެވެ.\nރައްޓެހިންނާ އެކު ޗެޓް ކޮށް ސަކަރާތް ޖަހަމުން ރީޝާ ދިޔައެވެ. މިރޭގެ ސަކަރާތަކީ ވެސް އާދައިގެ މަތިން އަހުޝަމުއާ ޒުވާބު ކުރުމެވެ. ތީމަކީ ފުޓުބޯޅައެވެ. އެހެން އިންދާ އޭނާގެ އެކުވެރި ރިއާޝް އޭނާގެ ދޮންބެ ވެސް އެ ދެމީހުން ކިޔާ އެއްޗެހިން ހީހީ ބިނދޭ ވާހަކަ މެސެޖަކުން އަންގާލިއެވެ. ރިއާޝްގެ ދޮންބެ އަށް ސަލާން ބުނާށޭ ރީޝާ ބުނީ ފިރިހެން ކުދިންނަށް ޖެއްސުން ކުރުމަށް އަރާ ފޯރިއެއްގެ ސަބަބުންނެވެ. ނަމަވެސް އެއްގޮތަކަށް ވެސް ހިތަށް ގޮތެއް ވާތީކީ ނޫނެވެ. ރައްޓެހިންގެ ހިތަށް އެއްޗެއް އަރާފާނެ ކަން ވެސް ހަނދާން ނެތުނީ އެވެ. އެރި ފޯރި އާއި އެކު ހަމަ ބުނެވުނީ އެވެ. ނަމަވެސް ދެން މުޅި މާހައުލުގައި ގުގުމާލީ ހައެ ހައެގެ އަޑެވެ. އެންމެން އެއް ފަހަރާ ދެ ލޮލަށް ހިތްއަރާފައިވާ ސްޓިކާ އާއެކު މަރުޙަބާގެ އަތްތިލަބަޑި ތަށް ސްޓިކާގެ ޒަރީޢާއިން ފޮނުވާލިއެވެ. ރިއާޝްގެ ޖަވާބު އައީ ސަކަރާތްގަނޑު ބޮޑު ވާނެ ގޮތަށެވެ. “ދޮންބެ ބުނީ ސަލާމޯ. ރީޝް ސަލާން ބުނާނެ އިރަކަށޯ މި މަޑު ކުރަނީ” އެހެން ބުނުމާއި އެކު އިތުރަށް އެކުވެރީން ފޯރި ގަދަ ކޮށްލިއެވެ. އެންމެން މަރުޙަބާ ކިޔަން ފެށުމާއި އެކު ރީޝާ ޝުކުރިއްޔާ އޭ ބުނެލި އެވެ. އެހެން ނަމަވެސް ނޫން ކަމަށް ހެދިފައި އެކަމުން ސަލާމަތް ވާން މަސައްކަތް ކުރީ ޝުކުރު އަދާކުރީ ޒުވާބަށް ސަޕޯޓު ދިނުމުން ކަމަށް ހީކޮށޭ ބުނެއެވެ. “އަޅޭ ފްރޭންކް ނުލާހިކު ރީތިކޮށް ގޮސް ބެންޗުގަ ތިބި ކުޅުންތެރިން ގައިގައި ބައްދާ ލީ.. ދޭންންން އަހުޝަމޫ…. އާޝް ދޮންބެ ބަލާ އަހުޝަމެއް” ކުރެވެމުން ދިޔަ ޒުވާބަށް ރައްދު ދިނުމުގެ ގޮތުން ރީޝާ ޗެލްސީ ސަލާމަތް ކުރެވޭތޯ ބެލިއެވެ. “ބަލާބަ މިއޮއް ކަމެއް ދޯ؟ތެދެއް އާޝް ދޮންބެ، ބަލާބަ އަހޫ އާ ދިމާލަށް. ގައިމު ހަންޑި ދައިތަ އަށްވުރެ ރީތިވާނެ” އަހުޝަމް ބޭނުންވަނީ ޒުވާބު ހިންދާލުމަށްފަހު ރީޝާ އާ ދިމާކުރަން ހެން ހީވެއެވެ. “ދެކުދިން ވެސް ވަރަށް ރީތި.. މާޝާ ﷲ” ރިއާޝް އޭނާގެ ދޮންބެ ވައިބާ ގުރޫޕަށް އެއްކޮށްލުމުގެ ސަބަބުން އޭނާގެ ބޭބެ ރިޔާޝް ގުރޫޕުގައި ޖަހާލިއެވެ. ގުރޫޕުގައި އިން ރިލްހާ އައު މީހަކު ގުރޫޕުގައި އިނުމުން އެކަމާ ބެހޭގޮތުން ސުވާލު ކުރި އެވެ. “ރިލް.. އެއީ ދޮންބެ… ލައިވް ކޮށް ބަލަން އެ އޮތީ.. ސަންތި ކަޑަވީ އޯ… އާޝް ބުނީ މެސެޖެއް ކޮށްލަބަލާށޭ” ރިލްހާގެ ސުވާލަށް ޖަވާބު ދެމުން ރިއާޝް ރީޝާ އާ ދިމާކޮށްލިއެވެ. “އޯހްހހް މަށަށް ޔަގީނޭ ރަކި ވެފައި ކަން އިންނާނީ އެ ގޮއްޔެ… އޯނޯ ސަމްވަން އިޒް ބްލަޝިންގް އޯނޯ..” އަހުޝަމް ބޭނުންވީ އަދިވެސް ރީޝާ އާ ދިމާކުރާށެވެ. “އަޅޭ ކޮބާތަ ރީޝް .. ލަދުގަނެފަ ދޯ ހެހެހެ…. ޔާ އަހޫ ބްރޯ.. ބްލަޝް ވަނީ އޭ ދޯ ރީޝޫ” ރިލްހާ ވެސް އިތުރަށް ސަކަރާތުގައި ބައިވެރި ވިއެވެ. “ޔާ ރީޝް ޑާރލް ބްލަޝް ވީ ދޯ.. ކޮބާތަ ރީޝް ޑާރލް ފިލީތަ” ޒާނާ ވެސް ބެލީ އެތާ ދޭތެރެއަށް އަނގަ ކޮށްޕާ ލެވޭ ތޯއެވެ.\n“އައި ލަވް ކަލާ ދެކެ އިންތިހާ ޝައި ބަޓް މިހެން ލިޔެފައި މިތާ\nބައި ދެޓް ޓުޑޭ މައި ލައިފްގައި އައި މީބަހާރޭ ހިތް އުފާ\nވެން ފަސްޓް އައި ސޯ ޔޫ އެރޭ ހީވީ ހާޓަށް ޕިން ހެރޭ\nދެން މުޅި ބޮޑީ އެކުގައި ވިރޭ ހެން ފީލްވީ ވައި؟ކަން ނޭންގިފައި “\nރިޔާޝްގެ ނަންބަރުން ދެން އައީ މެސެޖެއް ނޫނެވެ. ސުވާލެއް ވެސް ނޫނެވެ. ވައްތަރީ ދަޢުވަތަކާއެވެ.” އޯ މައި ގޯޑް.. ހާދަހާވާ މޮޅޭ އާޝްގެ ދޮންބެ” ރިލްހާ ވެސް މަޑުން ނޯވެވިގެން ބުންޏެވެ. “އައި ހޭޓް ކަލޭ ދެކެ އިންތިހާ” ރީޝާގެ ޖަވާބު އައީ އެންމެންގެ ލޭ ކައްކުވާލާ ފަދަ ގޮތަކަށެވެ. ޒާނާ ވަގުތުން މެސެޖެއް ފޮނުވާލިއެވެ. “ސުއްބޫ… މިހިރަ ކުއްޖެއް.. މިތާ މާ މީހުން ގިނަވީމަ މި ރީޝް މި އުޅެނީ ނުބުނަން ވެގެން.. އެކަމު ހިތުގައި އޮތީ ހަމަ ފުން ލޯބި.. ކޮންބައެއް މިކަމާ އެއް ބަހީ؟” ރިލްހާ އެކަމާ އެއްބަސް ވަމޭ ބުނެ ރީޝާއާ ދިމާކޮށްލިއެވެ.\n“އައި އޭމް ޓެލިންގް މީހަމަ ތެދޭ މައި ހާރޓު އޮތްބޮތް ނޯވެޔޭ\nޑޫ ކޮންސިޑާ މައި ހޭޓްވާ ޔޫ ގޯ އަވޭ މައި ހޭޓްވާ\nހޫ ކަން މަމީ އެނގި ފާޅުގައި ޑޫ ސަމް ކެއާރ އެންގްރީ ވެފައި\nސޯހޭންޑް ސަމް އަދި ސޯނައިސް ސޯމެނީ މި ދުނިޔޭގައި ވިޔަސް\nފޯ ޔޫ ފްރޮމް އޯލްދީސް ވުމަށް ހޭޓީގެ މި ޕޮޔަމް ލިޔެވިފައި “\nރިޔާޝްގެ ޅެންބައިތަށް ރީޝާވެސް ޅެންބައިތަކުން ރައްދު ދިނެވެ. ‘ވޯހޯ’ އަކާއި އެކު ރިލްހާ އާއި ލަމްނާ ރީޝާއަށް ސާބަސް ދިނެވެ. އަދި ރިޔާޝް މިހާރު ރީޝާ އާނއެކޭ ނުބުނެގެން ވިރެނީއޭވެސް ކިޔާ ރީޝާއާ ދިމާކުރިއެވެ. ހެމުން ހެމުން ރިއާޝް އާއި އަހުޝަމް ވެސް އެ މީހުންނާ އެއްބައިވިއެވެ. ރީޝާ ދިޔައީ އެމީހުންގެ ސަކަރާތާއި އެކު ސިކުންތަކަށް ވުރެ ސިކުންތެއް ގަމާރު ވުމުންނެވެ. މިއީ ކޮންކަހަލަ ބައެއްހޭ ރީޝާ ހިތަށް އެރި އެވެ. ކާކު ކޮންތާކު ކޮން ސުވާލެއް އޭނާއާށް ކުރީ ބާއޭ އޭނާ ހިތަށް އެރި އެވެ. މަތީގައި ހުރި މެސެޖު ތަށް އޭނާ ކިޔަން ފެށީ އެއްވެސް މެސެޖެއް ގައި ސުވާލުމާކެއް އިންތޯ ބަލަން ވެގެންނެވެ. ނަމަވެސް އިތުރަށް ފޯނު ހިފައިގެން ނީންދެވުނީ ބައްޕަ އައިސް ގަޑި ހަމަވި ވާހަކަ ބުނުމުން ނެވެ. ދިހައެއް އެއީ ރީޝާއަށް ފޯނު ބޭނުން ކުރެވޭނެ އެންމެ ފަހު ގަޑި އެވެ. އޭގެ ފަހުން ފޯނު ނުވަތަ އެއްވެސް ސްކްރީނެއް ދަށުގައި އޭނާ އިންނަތަން ފެނިއްޖެ ނަމަ ދެން ކުރިމަތި ލާން ޖެހޭނީ ބޭބެގެ ޚުތުބާއާކަން އޭނާ އަށް އެނގެއެވެ.\n10 ޖެހުމުން ހުރިހާ ކުދިން ވެސް ބާއްޖަވެރި ރެއަކަށް އެދުމުން ގުރޫޕުން ވަކިވެ ލިއެވެ. ނަމަވެސް ރިއާޝްގެ ލޮލަކަށް އެނދުގައި ފުރޮޅި ފުރޮޅި ވެސް ނިންޖެއް ނައެވެ. ރީޝާ އޮންލައިން ގައި އިންނަމަ އަދިވެސް އޭނާ އޮންނާނީ މެސެޖު ކުރާށެވެ. އެހެން ކުއްޖަކު އޮންލައިން ގައި އިނަސް ރީޝާ ނެތިއްޔާ އޭނާ މެސެޖެއް ނުކުރާނެއެވެ. ދޭތެރެއަކުން ބޭބެއަށް ދިމާކޮށްލަ ކޮށްލާ އޭނާ އޮތީ އެވެ. އަނެއްކޮޅުން އަހުޝަމު ތޯއެވެ؟ރިއާޝްއަށް ވުރެ އޭނާގެ ހާލު ބޮޑެވެ. އޮފްލައިން ނުވެ އޮވެގެން ކޮބާހޭ ކިޔާފައި ތިންހަތަރު މެސެޖު މިހާރުވެސް ފޮނުވައިފި އެވެ. ރީޝާ އޮފްލައިން ނުވިނަމައޭ އޭނާ ހިތަށް އެރީ ކިތައް ފަހަރު ކަމެއް ވެސް ނޭންގެ އެވެ. ބޭނުންވީ ވަރަށް އަދިވެސް އޭނާއަށް ރީޝާއާ ދިމާނުކުރެވެނީއެވެ. ރީޝާއަށް ކޮންމެރެޔަކު 10ގެ ފަހުން އޮންލައިން ނުވެވޭތީ އެކަމާ ޝަކުވާ ކޮށް ވެސް މެސެޖު ކުރަމުން ދިޔައެވެ. އަދި ރީޝާގެ ދޮންބެގެ ވިޔަރި ގަދަކަމުން ރުޅިއައިސް ހަޅޭއްލެވިއެވެ.\nވާނުވާ ރީޝާއަށް އެނގޭވަރުވީ ފާޚާނާތަށި މަތީ އެކަމާ ޚިޔާލުކުރަން އިންދައެވެ. އާނއެކެވެ. އޭނާ ހަމަ ގަމާރީއެވެ. މޮޔައީއެވެ. އޭރު ރިޔާޝް ފޮނުވި ޅެންބައިތަކީ އޭނާއަށް ލޯބި ހުށަހެޅުމުގެ ގޮތުން ފޮނުވި އެއްޗެކެވެ. އޭގެ ބަދަލުގައި އެއަށް އޭނާ އަށް ރައްދު ދެވުނު ގޮތުން ހެވުނެވެ. ނަމަވެސް ހަމަ ބުނާހާ ސަލާމަކުން އަނެކާގެ ހިތުގައި ލޯބި އުފެދޭ ހެއްޔޭ އޭނާ ހިތަށް އެރި އެވެ. އެހާ އަވަހަށް ލޯބި ހުށަހަޅާ ފައި ރިޔާޝްގެ ނަންބަރުން މެސެޖު ކުރި ނަމަ ވެސް އެ ވާނީ ރިއާޝް އަށޭ އޭނާގެ ހިތްބުނަމުން ދިޔައެވެ. ނަމަވެސް އެއީ ހަމަ ރިޔާޝްއަށް ވެއްޖެއްޔާ އޭނާ ބުނާނީ ކީކޭ ހެއްޔެވެ. އެއާއި އެކު އޭނާއަށް ލަދުން ތުންފަތް ހަފައިލެވުނެވެ. “އަދިވެސް ރީޝާ ފާހައިނައިގަ؟.. ފާޚާނާ އަށް ވަނަސް އެއް ގަޑިއިރު ވާނެ.. އަވަސް ކޮށްގެން ނުކުންނަން އުޅޭ…” ކުއްލިއަކަށް ދެން އިވުނީ ރީޝާގެ ބޭބެ ހަޅޭއްލަވައި ގެން އަޑެވެ. ބުނީ ވެސް މުޅިއެކުން ދޮގު ވާހަކައެއް ނޫނެވެ. ރީޝާ ފާޚާނާގައި އުޅޭތާ ބަރާބަރު ސާޅީސް ހަތް މިނެޓު ވަނީއެވެ. އެހެންކަމުން ރާއިން ރުޅި ނާންނަ ވަރެއް ނޫން ތޯއެވެ. ރާއިން އަކީ ރުޅިގަދަ އަދި އެހާމެ އަވަހަށް ރުޅި ކޮންޓްރޯލް ކުރާ މިޒާޖެއްގެ ކުއްޖެކެވެ. އޭނާ ރުޅިގަދަވާން މެދުވެރިވާ މައިގަނޑު އެއް ސަބަބަކީ ރީޝާ ފާޚާނާގައި ގިނަ އިރު ވުމެވެ.\nއަވަސް ކޮށްލައިގެން ރީޝާ ފާޚާނާ އިން ނުކުތީ ރާއިން ނުހުންނާނެ ކަމަށް ދުޢާ ކުރަމުން ނެވެ. އެހެން ވިޔަސް ނުކުތް އިރު އެއްގަޑިއިރާ އެއް މިނެޓް ހިނގައިފިއެވެ. އޭނާ ފާޚާނާ އިން ނުކުތް އިރު ރާއިން ފެންނަ ހިސާބަކު ނެތެވެ. އެއީ ވެސް އޭނާގެ ނަސީބެވެ.\nހެނދުނު ފާއިތުވެގެން ގޮސް މެންދުރުވެ 1 ޖަހައިފިއެވެ. އެ ޖެހުނީ އޭނާ އަށް ފޯނުބޭނުން ކުރެވޭ ގަޑި އެވެ. އަވަހަށް ގޮސް ވައިބާ އަށް ވަދެ ހައިޑް ކޮށްފައިވާ ޗެޓް ތަކުގެ ކޯޑް ޖަހާލިއެވެ. އެއާއިއެކު ކޮމެޑީ ލޭންޑްގެ ނަމުގައި ހަދާފައިވާ ގުރޫޕުން އައު ހަ މެސެޖު އިން ކަމަށް ދެއްކިއެވެ. އަވަހަށް މެސެޖު ތަށް ކިޔަން ފެށި އެވެ. އެންމެ ފުރަތަމަ ވެސް އިނީ ރިއާޝް ރޭ 12:35 ގައި ކޮށްފައި އިން ދިގު މެސެޖެކެވެ. “ކަލޯ މަ މަރައިފި މި ދޮންބެ ގަނޑު… ރީޝާއާ ހެދި ހުރިހާ ވަރެއް މަށަކަށްނު…. ރީޝޫ ޕްލީޒް ސޭ ޔެސް.. އަޅޭ ތަދުވެޔޭ… އައުޗްޗްޗ ދޮންބެ ޕްލީޒް ނުޖަހަބަ… ނައު އިނގިއްޖެ ދޯ މައި ފީލިންގްސް… އަޅޭ ކަލޯ ނުތަޅަބަލަ… ހުވާ ރީޝް ހީ ކާންޓް އީވެން ބްރީތް ވިތްއައުޓް ޔޫ… ހީ ކާންޓް ސްލީޕް ވިތްއައުޓް ޔޫ… ހީ ކާންޓް ވޯކް ވިތްއައުޓް ޔޫ… ހީ ކާންޓް ލިވް ވިތްއައުޓް ޔޫ ރީޝޫ… ބަޓް ހީ ކޭން ފައިޓް ވިތްއައުޓް ޔޫ… އަޅޭ މަ ސަލާމަތް ކޮށްދީ ބަލާ….. ” އެ މެސެޖު ކިޔާ ނިމުނު އިރު ރީޝާގެ ދެލޯ ވަނީ ބޮޑު ވެފައެވެ. އޭނާއާ ނުލާ ފިރިހެން ކުއްޖަކަށް މިވަރު ވޭބާއެވެ. އަނެއްކޮޅުން ރިއާޝްއަށް އެވަރު ކުރަން ރިޔާޝް ޖެހޭ ހެއްޔެވެ. އޭނާގެ ސަބަބުން ރިއާޝްއަށް ހުރިހާ ވަރެއް ވާތީ ދެރައާއި އެކު ހިނިވެސް އައެވެ.” ރީޝޫ ޔެސް ބުނަގާ… ބަލާލަ ރީޝް ޔެސް ނުބުނެގެން އާޝް ބްރޯ ދޮންބެ އަށް ވާވަރު… ހީ ކާންޓް ލިވް ވިތްއައުޓް ޔޫ އޯ” ދެން އިނީ ލަމްނާގެ މެސެޖެކެވެ. އެއަށްފަހު ޒާނާ ދިގު މެސެޖެއް ފޮނުވާފައި އިނެވެ. “ރީޝޫ ޑާރލް ޔެސް ބުނެބަ… ކޮބާ އާޝް ރޭގަ އާޝްގެ ދޮންބެ ކިހާ އިރަކު ނިދީ؟ރީޝް އާޝްގެ ދޮންބެ ކާންޓް ލިވް ވިތްއައުޓް ރީޝް… ފައިޓް ކުރެވޭ ދޯ ރީޝް ނެތަސް ހަހަހަހާ…. އަޅޭ އާޝްގެ ދޮންބެ ވެސް ނުވާނެއްނު އާޝްއަށް ހުރިހާ ވަރެއް ބާލާ ކަށް… އާޝް، އަސްލު ރީޝް ނެތީމަ ކައިރީގައި ހުރި މީހަކަށްނު ދޯ ވަރު ބާލާނީ ވެސް” އެއަށްފަހު އޮތީ ރިލްހާގެ މެސެޖެވެ. “އަޅޭ ރީޝް ސޭ ޔެސް … އެއޮއް އާޝް ބްރޯ މަރުވަނީ… ކަޑައެއްނު ދޯ އާޝް ބްރޯ މަރުވެއްޖެއްޔާ… އަޅޭ ރީޝް ޔޫ ހޭވް ދަ ޕަވަރ އޮފް ސޭވިންގ އާޝް ބްރޯ… ހެހެހެހެހެހެހެ.. ޔާ ހީކާންޓް ޑޫ އެނީތިންގް ވިތް އައުޓް ރީޝްއޯ.. އެކަމަކު ތެޅޭނެތާ ދޯ.. ހެހެހެ… މިހާރު އާޝް ބްރޯ ނުކެރޭނެ ބަލައިލާކަށްވެސް ދޯ… ބޮޑެތި ފިތްގަނޑު ނަގާފަ ހުންނާނީ ” އަނެއްކާވެސް އޮތީ ޒާނާގެ މެސެޖެކެވެ.” ރޭގެ ކޮމެޑީ ލޭންޑްގެ ޝޯވް ވަރަށް މަޖާ އެހެން ހުރިހާ ރެއަކަށް ވުރެ… ރީޝް ޑާރލް އެހާ ރުޅިނާދެބަ.. އެ ހަމަ މަޖާ ކޮށްލީއޭ ” ޝާޔަން ރޭގަ ނާދެވޭތީވެ ވާނުވާ ނޭންގޭ ވާހަކަ ބުނެ ބޮޑު މެސެޖެއް ފޮނުވާފައި އިނެވެ.” ވެއިޓް ވެއިޓް ވެއިޓް… ރޭގަ ކިހިނެއްތަ މިތާ ވީ؟؟ޝާޔަން އަށް ރޭގަ ޝޯވް އަށް އާދެވުނީ ޝޯވް ނިމުނީމަ އާޝްގެ ދޮންބެ ރީޝް ދެކެ ލައިކް ވަނީއޭ؟ ވަޓް؟ ސީރިއަސްލީ؟ރީޝް ލޯބިކޮޅޫ ރުޅިއައިސްފަތަ ތިހުރީ؟އެއީ އެކުދިން މަޖަލަކަށް ކީ އެއްޗިއްސޭ ދޫނީ… ރުޅި ނާންނަށްޗޭ އިނގޭ ކޮއްކީ… ރޭގަ ގުޑް ނައިޓް ވެސް ނުކިޔާ ދިޔައީ ރުޅި އައިސްގެންތަ؟ ރީޝް ޝާޔަން އާންޓް އާ ވާހަކަ ދަށްކާ ނަން ދޯ؟\nބަލަ ރޭ މިތާ ކިހިނެއްހެވީ ރީޝޫ މަގޭ ދެން ބުނެބަލާ\nރުޅި އައިއްސަހޭ ތިހުރީ މަގޭ ދޫންޏާ ނިކަން ދެން ބުނެބަލާ\nއާންޓީއަށް ރޭގަ ނާދެވުން ހުރިހާ ފިލާވަޅު ގިނަ ކަމުން\nއައި އޭމް ސޮރީ އޭ ލޯބިގަނޑު ދެން އެއްޗެކޭ އަޅެ ބުނެބަލާ\nއައި ލަވް ރީޝް ދެކެ އިންތިހާ ރުޅި ނައިސް ހުރޭ ދެން ލޯބިވާ\nއާންޓީ ނިކަން ދެން ލޯބިވޭ ޑާރލިންގ ރީޝް ދެކެ އިންތިހާ “\nރީޝާ ބެލީ ވީހާވެސް އަވަހަކަށް ރޭގަ ފަހުން ނާދެވުނު ސަބަބު ބަޔާން ކުރާށެވެ. އެ ގޮތުގެ މަތީން އެއްވެސް ކުއްޖަކު ދެކެ ރުޅި ނާންނަ ވާހަކަ އާއި 10 ޖެހުމުން ރޭގަ ނާދެވުނީ ކަމަށްބުނެ މަޢާފައް އެދުނެވެ. އެއަށްފަހު އޭނާ ވަގުތު ގުނަމުން ދިޔައީ އެ މެސެޖަށް ރައްދެއް ލިބޭނެ ވަގުތަކަށެވެ.3ޖެހިއިރު ވެސް އެކަކު ވެސް މެސެޖު ނުކުރާތީ ރީޝާ ކަންބޮޑު ވިއެވެ. ތިން ގަޑި ބައިގައި ރީޝާ އެގާރަވަނަ ފަހަރަށް ރީ ލޯޑު ކޮށްލިއެވެ. އޭނާގެ މޫނުމަތި އުޖާލާ ވެގެން ދިޔައީ ރިއާޝް ކޮށްފައިވާ މެސެޖު ފެނުމުން ނެވެ. “ކަލޯ ސަންތީ… އިނގޭތަ ރޭގަ މަ ނިދަން ޖެހުނު ތަން؟؟؟ބެލްކަނީގަ ކުނާ އަޅައިގެން… މަންޖެ ކަންތަކޭ މީ.. ކޮޔާ ދޮންބެ ހިތަށް ހާދަ އަސަރެކޭ ކުރަނީ އެ…ރީޝޫ ދޮންބެ ކާންޓް ސްލީޕް ވިތްއައުޓް ޔޫ… ހީ ކާންޓް ވޭކް އަޕް ވިތްއައުޓް ޔޫ… ހީ ކާންޓް ޓޯކް ވިތްއައުޓް ޔޫ… ހީ ކާންޓް އޯޕެން ހިޒް އައިޒް ވިތްއައުޓް ޔޫ… ރީޝް ޕްލީޒް ސޭވް މީ… ޔޫ ކޭން އޮންލީ ސޭވް މީ ފްރޮމް ދިސް އަނިޔާ… ރީޝް އާދޭ ދޮންބެގެ އެނދު ދާންކޮޅުގެ ބައިވެރިޔާ އަށް ވެދޭން… އެ މަނިކުފާނު ފަރީއްނުކުޅުއްވާތާ ދެރޭ ދެ ދުވާ ވަނީ.. ރީޝްގެ ކަހަނބު ފަތެއް ފަދަ ނާޒުކު އަތްޕުޅުންނޯ ފަރީއްކުޅުއްވާނީ… އަވަހާރަފުޅު ނުލައްޕަވާ.. ރީޝް ރާނީގެ ހިމަހޯލި އުނަގަނޑު ފުޅުގައި އަތް ވަށާލައިގެން އޮވެ އޯ ނިދާނީވެސް… އަނގަ ފުޅުން ބަސް ފުޅެއް ވިދާޅުނުވެނުވެ މިހާރު އެ މަނިކުފާނުގެ އަނގަ ފުޅެކޭ މަތި ނެތް ފެންވަޅެކޭ ތަފާތެއް ނެތް… އާދެ މި ޢިއްޒަތްތެރި ޢިއްފަތްތެރި މަޖިލީހުގައި އަޅުގަނޑު މި އިއްވާ ޤަރާރަކީ ހެންވޭރު ދެކުނު ބުލްބުލް މަގު ކަންމަތީ ވެހޭހާ ވާރެއެއްގައި ދޭހައި އަތްވެއްގައި ޖަހާހާ ބެރަކަށް ނެށުމެއް ނެތި ރަތް ފުރާޅުގެ ހިޔަލުގައި ފިޔާތޮށި ކުލައިން ޖަރީ ވެފައިވާ ޖަރީމާ ގޭ ރިޔާޝް ބުނު ޤިސްމަތު ޢަބުދުލް މަޖީދުގެ ބިކަ ޙާލުގެ ވާހަކަ! އާދެ މިދެންނެވި ފަރާތުގެ ޙާލާއި މެދު ހަމްދަރުދީވެ ލައްވާ! ރިޔާޝް ބުނު ޤިސްމަތު ޢަބުދުލް މަޖީދުގެ ފަންޑު ފޮށްޓަށް ލޯބީގެ އަތް ގޮށްޓަކުން ނަމަވެސް އެހީވެ ލައްވާ! ނަމަވެސް ހަނދުމަ ފުޅު ލަހައްޓަވާތި! ރިޔާޝް ބުނު ޤިސްމަތު ޢަބުދުލް މަޖީދުގެ ބައްޔަކީ އާދައިގެ ބައްޔެއް ނޫން! މިއީ ވަރަށް ޑޭންޖަރަސް މުޞީބާތެއް!މި ބައްޔަށް އޮތް ހަމައެކަނި ފަރުވާ އަކީ މާފަންނު ބިންމަތީ ގޭ ޚަދީޖާ ރީޝާ ބިންތި ދާވޫދު އިސްމާޢީލުގެ ދެ ފައިންޕުޅުގެ ރުހުމާއި އެކު އެކަމަނާގެ އިހިކަނދުރާގެ އެތެރެއިން ލޭނާރުތަށް ކަޑައްތު ކުރުމަށް ފަހު އެކަމަނާގެ ފިލޮޅު ތުންފަތްމަތީގައި ‘ޔެސް’ މި ލަފުޒާއި އެކު ދުވެލާ ހިތްގައިމު މާކަނާ ހިނިތުންވުން! އަޅުގަނޑުގެ ދެލޮލުން ކަރުނަ ހިލޭ ޙާލު ޚަދީޖާ ރީޝާ ބިންތި ދާވޫދު އިސްމާޢީލުގެ އަރިހުން އާދޭހާއިއެކު މި ދަންނަވަނީ ރިޔާޝްގެ ދައުވަތަށް އައު ބަސް ބުނުއްވާށޭ! މަވާ ސަލާން”\nރިއާޝްގެ ދިގު މެސެޖު ކިޔާ ނިމުނު އިރު ރީޝާ އިނީ ބުނާނެ އެއްޗެއް ނޭންގިފައެވެ. ބަސްމޮށުންތެރި ކަމުގެ މޮޅުކަމުންނެވެ. އޭނާއަށް ނިސްބަތްކޮށް ބުނެފައިވާ ޖުމްލަ ތަށް ފެނުމުން ރީޝާ ލަދު ގަތެވެ. އެއާއިއެކު ފުރަތަމަ ފަހަރަށް އޭނާއަށް އަމިއްލަ ނަފްސާ ދޭތެރޭ ވިސްނާލެވުނެވެ. ފޯނު އެނދުމަތީ ބޭއްވުމަށް ފަހު ލޯގަނޑު ކުރިމަތީ ހުއްޓިލިއެވެ. އޭނާގެ ސޫރަ ލޯގަނޑުން ފެނުމާއި އެކު ރީޝާ މޫނު މައްޗަށް ވައްތަރެއް ޖައްސާލިއެވެ. ރިއާޝް ބުނި އެއްވެސް ސިފައެއް އޭނާގެ ނެތެވެ. ބޮޑު ދެކޮލާއި އެކު ވަށް މޫނެކެވެ. ބާމަތި ފުޅަލެވެ. ފިރިހެން ކުއްޖެއްގެ ލޯ އޭނާއަށް އަމާޒުވާނޭ ވަރަށްވުރެ ފަލައެވެ. އެންމެންވެސް އޭނާ ފަލައޭ ބުނެއެވެ. ވާހަކަ ތަކުގައި ރީތި ކުދިން ސިފަ ކޮށްދީފައި ހުންނަ ފަދައިން ބޮޑު ދެލޮލެއް އޭނާގެ ނެތެވެ. ދިގު އެސްފިޔައެއް ނެތެވެ. ހިތަށް ތަދުވި ނަމަވެސް ހިތް ހަމަ ޖައްސާލީ އެއިން އެއްކަމެއް އޭނާގެ ނެތަސް ކިޔެވުމުގައި ޓީޗަރުން އޭނާ ބަލައިގަންނަ ކަން ހަނދާން ކޮށްލަމުންނެވެ. އެނބުރި ފޯނާ ހަމައަށް ދިޔައިރު ފެންނަން ހުރީ ދެންމެ ފެނުނު ރީޝައެއް ނޫނެވެ. ހިނިއައިސް ތިރީސް ދެދަތް ފެންނަ ވަރަށް އަނގަ ހުޅުވާ ލައިގެން ހުރި ޚަދީޖާ ރީޝާ ބިންތި ދާވޫދު އިސްމާޢީލެވެ. އޭރު ލަމްނާ އާއި ރިހުލާ މެސެޖު ކޮށްފައި ހުއްޓެވެ. އެދެމީހުން ވެސް ރިޔާޝްގެ ހާލު ބަޔާން ކޮށްފައިވާ ގޮތުން ރީޝާ ކައިރީ އާނއެކޭ ބުނުމަށް އެދި އާދޭސް ކޮށްފައި ވެއެވެ.\nރީޝާއަށް މަންމަ ގޮވަން ހެދުމުން ދާންޖެހުނެވެ. ކިތަންމެ އެ މީހުންނާ ބައިވެރިވެ ސަކަރާތް ޖަހަން ބޭނުންވިޔަސް ދެނެއް ނީންދެވޭނެއެވެ.\nރިއާޝް ވިސްނަމުން ދިޔައީ އޭނާގެ ގުރޫޕާއިދޭތެރޭއެވެ. އޭނާ އަކީ އެ ގުރޫޕުގެ ރައީސް އެވެ. ރީޝާ އަހުޝަމް އަދި އޭނާ ފިޔަވައި ދެންތިބި ކުދިންނަކީ އެ ގުރޫޕުގެ ސަޕޯޓަރުންނެވެ. ނުވަތަ ‘ ފޭނުން’ ނެވެ. އެ ހުރިހާ ކުދިން ވެގެން އެ ގުރޫޕަށް ދީފައިވާ ނަމަކީ ‘ކޮމެޑީ ލޭންޑް’ އެވެ. ސަބަބަކީ އެ ތިން ކުދިން ވެގެން ހެއްވާ ވާހަކަ ތަކެއް އަބަދުވެސް ދަށްކާތީއެވެ. ގިނައިން ކުރަނީ ބަހުގެ ޒަރީއާއިން ޖެއްސުމެވެ. ތިން ކުދިން ފުރަތަމަ ވާހަކަ ދަށްކަން ފެށީ ވާހަކައެއްގެ ކޮމެންޓު ސެކްށަނުގައެވެ. އަހުޝަމް އާއި ރިއާޝް ވެގެން ރީޝާ އަނގަގޮއްވުމުގެ ތެރެއިން ދެން އުފެދުނީ ޒުވާބެކެވެ. ވާދަވެރި ބާރސެލޯނާ އާއި އާރސެނަލް އެވެ. މިއީ ފުޓުަބޯޅައިގެ ވާހަކަ ދެއްކުމުގެ ތެރެއިން އުފެދުނު ޒުވާބެކެވެ. ޒުވާބު ކުރެވެނީ އަހުޝަމް އާއި ރީޝާ އާ ދެމެދުއެވެ. ރިއާޝް ދޭތެރެއަކުން އެއްޗެކޭ ބުނެލަފާނެއެވެ. ރީޝާ ދިފާޢު ކުރަނީ ބާރސެލޯނާ އެވެ. އަހުޝަމު އެއީ އާރސެނަލް އެވެ. އެހެން ދަނިކޮށް ޒާނާ އާއި ރިހުލާ އެ ކުދިންގެ ޒުވާބާއި ދޭތެރޭ އެއްޗެކޭ ބުނެލި އެވެ. ކޮމެންޓުތަށް ބަލައިލުމާއި އެކު ހީވީ ‘ ކޮމެޑީ ޝޯވް’ އެއް ތެރެއަށް ވަދެވުނު ހެނޭ ބުންޏެވެ. ޝާޔަން އާއި އަދި ވެސް އެހެން ކުދީން ތަކެއް ޒާނާ މެންނާ ބައިވެރިވެ އެ ކުދިންގެ ހެއްވާ ޒުވާބާއި އެކު ކޮމެޑީ ޝޯވ އަކަށް އަރަން ރަނގަޅުވާނޭ ބުންޏެވެ. މިއީ އެ ގުރޫޕަށް ‘ކޮމެޑީ ލޭންޑް’ ކިޔުނު ސަބަބެވެ. އޭގެ ފަހުން ކޮންމެ ރެޔަކު އެކުދިން ކޮމެޑީ ލޭންޑްގެ ޝޯވ ތައް އެ ކޮމެންޓު ސެކްށަން ގައި ބާއްވަމުން ދެއެވެ. ޝޯވ ކުރިއަށް ދަނީ އަބަދުވެސް ފުޓުބޯޅައިގެ ޒުވާބަކާއި އެކު އެވެ. އެއީ މަޝްހޫރު ޕްރިމިއާ ލީގުގެ ދުވަސްވަރު ކަމުން ކޮންމެ ރެއެއް ގައި އޮންނަ މެޗަކާއި ދެމެދު ހޫނު ބަހުސްތައް ކުރެއެވެ. އެރެއެއްގެ މެޗުގައި މޮޅުވާނީ މިވެނި ޓީމެކޭ އެވެނި ޓީމެކޭ ކިޔައިގެން ނެވެ. އެހެން މަޖާ ނަގަނަގައި ތިއްބާ އެ ވެބްސައިޓަށް ކޮމެންޓު ނުކުރެވޭގޮތަށް ބަންދު ކޮށްފިއެވެ. އެހެންނަމަވެސް އެ ކުދީންގެ ނަސީބު ކިތަންމެ ހާވެސް ރަނގަޅެވެ. ދުރާލާ މިކަމަށް ވިސްނާ އަހުޝަމް ވަނީ އޭނާގެ ފޯނު ނަންބަރު ކޮމެންޓެއްގެ ގޮތުގައި މީހުންގެ ލޮލުގައި އަޅައިނުގަންނާނޭހެން ފޮނުވާފައެވެ. ހުރިހާ ކުދިން ވަގުތުން އަހުޝަމްގެ ނަންބަރަށް ވައިބާއިން މެސެޖު ކުރި އެވެ. އަދި އެ ސައިޓައް ކޮމެންޓު ނުކުރެވޭ ހެން ބަންދު ކުރިޔަސް އެ ކުދިން އެކަކު އަނެކަކާއި ވަތްކެއް ނުވާނޭ ކިޔާ މެސެޖު ކުރި އެވެ. ހުރިހާ ކުދިންގެ ނަންބަރު އެއްކުރުމަށް ފަހު ވައިބާ ގުރޫޕެއް އަހުޝަމް ހަދާލިއެވެ. ރީޝާ ގުރޫޕުގެ ނަން ‘ކޮމެޑީ ލޭންޑް’ އަށް ބަދަލު ކޮށްލުމަށް ފަހު ޝޯވ ކުރިއަށް ގެންދަން އެންގިއެވެ. ދެން އެކުދިންގެ ޝޯވ ތައް ކުރިއަށް ދިޔައީ ވައިބާ ގައެވެ. އެހެން ކުރެވުނު ޒުވާބެއްގެ ތެރެއިން ރިއާޝް އަށް އޭނާގެ ބޭބެގެ ވާހަކަ ލިޔެވުނު ކަމީ އޭނާގެ ނަސީބޭ ރިއާޝް ހިތަށް އެރި އެވެ. އެގުރޫޕުގެ ވެރިއަކަށް އޭނާ ހުރިހާ ދުވަހަކު ގުރޫޕު ހެއްވާ ގޮތެއްގައި ދެމެހެއްޓުމަށް މިއަދު އޭނާ އަށް ރަނުގެ ފުރުޞަތެއް ލިބުނީއެވެ. މިރޭ ޝޯވގެ ރަހަތަފާތު ކޮށްލަން މޮޅުކަމެއް އޭނާގެ ޚިޔާލަށް އައެވެ.\nރޭގަނޑު ހަތް ގަޑި ފަންސާސް ނުވައަކާއި އެކު ސަލާމުގެ ބަރަކާތުން އެހެން ރޭރެއާ ޚިލާފަށް އަހުޝަމް އަދި ރިއާޝް ޝޯވ ފެށިއެވެ. މިރޭގެ ޝޯވ އަކީ ވަރަށް ތަފާތު، ވަރަށް އާދަޔާ ޚިލާފު އަދި ޚާއްސަ ޝޯވ އެއް ކަމުގައި އެ ދެކުދިން ބުންޏެވެ. ރީޝާ މިއަދު ގެއަށް ޢާއިލާގެ ބަޔަކު ޒިޔާރާތް ކުރުމުގެ ސަބަބުން އާދެވޭނީ އަށް ގަޑި ބައިހާ އިރު ކަމަށް ބުނެ ހެނދުނު މެސެޖު ކޮށްފައި ހުއްޓެވެ. ދުވާލު ފޯނުގައި އަތް ނުލެވުމުގެ ސަބަބުން އެކުދިން ކޮށްފައިވާ މެސެޖު ތަކެއް އޭނާ އަކަށް ނުފެނުނެވެ. ” އާދެ މި ރެއަކީ ސާދަ ވިލޭރެއެއް ނޫން ނަމަވެސް މިރޭގެ ހަނދު ތިޔަ ބޭފުޅުންގެ ލޯފުޅު ކުރިމަތީގައި ވިދާލާނި މުޅި މި ކޮމެޑީ ލޭންޑްގެ ތާރީޚުގައި ރަން އަކުރުން ފެވޭ ފަދަ ގޮތަކަށް. އާދެ މިރޭ މި ޝޯވގެ ޝަރަފުވެރި މެހެމާނުގެ ގޮނޑިން ތިޔަ ބޭފުޅުންނަށް ފެނިވަޑައިގަންނަވާނީ ޕެނަޑޯލާ ހަބަރަށްވުރެވެސް އަގުހުރި ބޭސްފަރުވާ އެކޭ ދެންނެވުމުން ދޮގަކަށް ނުވާނެ. އެ ބޭފުޅެއްގެ ހިނިތުންވުމަކީ ދުނިޔޭގައިވާ ކޮންމެވެސް މަޚްލޫޤެއްގެ ހިތަށް ފިނި ކަމެއް. އެ ބޭފުޅެއްގެ ނޭވާއަކީ ކޮންމެވެސް މަޚްލޫޤެއްގެ ފުއްޕާމެއަށް ޝިފާއެއް. އެ ބޭފުޅެއްގެ އަނގައިން ނުކުންނަ އެންމެ ލަފުޒެއް ވެދޭނީ މިދެންނެވި ކޮންމެވެސް މަޚްލޫޤެއް ދިރިހުރުމަށްޓަކައި ހިތުގައި ޖަހާ ވިންދު ކަމުގައި. އާދެ މިހެން ގޮސް ދަށްކާނެ ވާހަކަ ބައިވަރު. އަޅުގަނޑުމެން އިންތިޒާރު ކުރައްވަންވީ އެބޭފުޅަކު މި ޢިއްޒަތްތެރި މާލަމުގެ ރަތް ދޫލަ ހުރަސް ކުރައްވާނޭ އިރަކަށް… އެއީ ކޮން ބޭފުޅެއް ކަން މިހާރު ތިޔައިގެ ތެރެއިން ގިނަ ބޭފުޅުންނަށް އިނގިލައްވާނެ! ” އަހުޝަމް ޝޯވ ފެށުމުގެ ގޮތުން އިއްވާލި ފުރަތަމަ ބަސްތަކުން އިތުރު ތަފްސީލަކަށް ބޭނުމެއް ނުވެއެވެ.” އާދެ އަދި މިރޭ މި ޝޯވ އިން އިންވިޒިބަލް ޝަޚްސިއްޔަތެއް ތިޔަ ބޭފުޅުންނަށް ވިޒިބަލް ވެގެންދާނެ.”ރިއާޝްވެސް ޝޯވ ހުށަހެޅުމާއިގެން ކުރިއަށް ދިޔައެވެ. ޝާޔަން އާއި ދެންތިބި ކުދިން ވެސް އެއީ ކާކުކަން އިނގިއްޖެ ކަމަށް ބުނެ މެސެޖު ކުރި އެވެ. “ހާއި ގާއިޒް… މިހާރު ޝޯވ ފެށުނީތަ؟ ސޮރީ އިނގޭ ލަސްވީމަ” ރީޝާ މެސެޖު ކުރީ އެއްވެސް މެސެޖެއް ކިޔުމެއްނެތި ވަގުތު ފާއިތުވެގެން ދާތީ އަވަސް އަރުވާލާފަ އެވެ. “ޓްރްޑްޓްރްޑުއްޓްރުޑުއްޓްރުޑާ… އާދެ މިހާރު ރަތް ދޫލަ މަތިން ހިންގަވާ ފައި އެ ވަޑައިގަންނަވަނީ މިރޭގެ ޝަރަފުވެރި މެހެމާނު ރީޝްޝްޝް” ރީޝާގެ މެސެޖު ފެނުމާއި އެކު ރިއާޝް މަރުޙަބާގެ އަތްތިލަބަޑި ތަކާއި މާތަކާއި އެކު މެސެޖު ފޮނުވާލިއެވެ. އަހުޝަމު ވެސް މަރުޙަބާކިޔުމުގެ ގޮތުން މެސެޖު ކުރި އެވެ. “ޓަރަޓައްޓަރަޓައްޓަރަޓައްޓަރަައްޓައްޓަރަޑާ… ޝަރަފުވެރި މެހެމާނާ އަލްފާލިޟާ ރީޝް އާދެ ސަންތިމަރިޔަނބަށް ޝޯވ އަށް މަރުޙަބާ” މި ބީދަ އިން ދެންތިބި ކުދީން ވެސް މާތަކާއި އަތްތިލަބަޑީގެ ސްޓިކާ އާއި އެކު ރީޝާ އަށް މަރުޙަބާ ކިއެވެ. “އަމައްޔާއީ… ހުވާތަ؟ ރީޝްއަށްތަ؟ މި ކޮންކަމެއް؟ އަސްލު ކިހިނެއް މިވަނީ؟އާ ޔޫ ސީރިއަސް” ވާނުވާ ނޭންގޭ ޙާލު ރީޝާ ސުވާލުތަށް އެއްފައްޗަކަށް އަމުނާލިއެވެ.”އާދެ ރީޝްގެ އިސްތިޤްބާލުގައި އަޅުގަނޑުމެން ރާވައިފައިވާ ވަރަށް ޚާއްޞަ ކަމެއް ކޮށްލުމަށް ޓަކައި މިރޭ އަލަށް ތަޢާރަފުވާ އައު ޝަޚްސިއްޔަތާ ހަވާލު ކޮށްލަން” އަހުޝަމް ޖަވާބުދިން ގޮތުން ރީޝާއަށް އެއްޗެއް ފަހުމުވާގޮތެއް ނުވިއެވެ. ރިހުލާ އާއި ދެން ތިބި ކުދީން ކެނޑިނޭޅި އަތްތިލަބަޑީގެ ސްޓިކާ ފޮނުވަމުން ދިޔައެވެ. ދެން އައި މެސެޖަކުން ރީޝާގެ އަތުން ފޯނު ވެސް ދޫނުވީ ކިރިޔާއެވެ.\n“ރުއްސާ ލުމުން ދާނޭބާ\nނޫރާ ހުރެފިއްޔާ ރޯނޭތާ\nގެންދާނަމެ ދޮންވެސް ވެލާ\nމީނީ ރީޝާ ގެންދަން އާދޭ ދާން\nގޮއްސާ ނިކަން ދުވާނޭ\nއަސްތާ މޫދަށް އެރެންވީދޯ\nކުޅެލަން އާދޭ ތޯއޭ މުނިޔާ\nއާދޭ ރީޝާ ހީލާފާ\nދާނީ ބުނަން ހޭ ހިނގާލަން\nނަލަ ހެދިލާ ދޯ މި ތިބީ\nކުޅިވަރު ބަލާށޭ ހިނގާ\nދާނޭ ވަރު ނެތީމާ ތާދޯ\nރީޝާ ރީޝާ ލޯބިން ގޮވާ\nރީޝާ ރީޝާ އާދޭ ދާން\nލެފެންނެތީ އިނގޭ އެ އޭނާ\nނުނިދާ އެ ރޮނީވެސް އޭނާ\nނުކެވިފައި އިނީ ކީއްވެފާ\nވަރުނެތިފައި ވީމަތާ ދޯ\nރީޝާ ރީޝާ ބަލިވެފައި\nރީޝާ ރީޝާ ކިއްވެބާ\nރޮވޭތީ ފުރޭ މޭ ލޯ\nހިނގާނޭ ވަރު ނެތީމާތާއޭދޯ\nކަޅި އަރާ ހަމަ އިނދެފައި\nވެދުމަށް ގެނުވީމާ ދޯ\nނިމުނީ ރީޝާ ގެއްލުނީތާ\nއާދޭ ކާކަށް ހޭ ވިސްނާ ދޭނީ\nވިސްނާ ނުލުމުން ގެއްލޭ ހަޔާތޭ\nތިޔަ ދެނީ ޅަދަރީންނަށް އަނިޔާ އޭ ދޯ\nރީޝާ ރީޝާ ލޯބިން ހޯދާ\nރީޝާ ރީޝާ ރޯލާ މިބުނީ\nރީޝާ ރީޝާ ރޯލާފާ\nރީޝާ ރީޝާ ގެއްލުނީތީ\nރީޝާ، ރީޝާ، ރީޝާ\nރީޝާ، ރީޝާ، ރީޝާ”\nރިޔާޝް އޭނާގެ އަޑުން ނޫން ނަމަވެސް އޭނާގެ އަތުން ލިޔެ ފޮނުވި ލަވައާއި އެކު ހުރިހާ ކުދިން އެއް އަޑަކުން ރިޔާޝް އަށް ތަޢުރީފު ކުރިއެވެ. ރީޝާ އިނީ ބުނާނެ އެއްޗެއް ނޭންގިފައެވެ. އެ ލަވަ އޭނާގެ ބޭބެ މެންނާއި ދައްތަ މެން ވެސް ‘އައިޝާ’ ގެ ބަދަލުގައި ‘ރީޝާ’ ލައިގެން އޭނާއާ ދިމާ ކުރުމަށް ކިޔައި އުޅެއެވެ. އެއިން ކޮންމެ ފަހަރަކު އޭނާ އަންނަނީ ރުޅިއެވެ. ނަމަވެސް މިފަހަރު މިވީ ކިހިނެއް ބާއެވެ. އޭނާގެ ހިތުގެ ތެޅުން އަވަސް ވެއްޖެއެވެ. އަތް ފައި ފިނިވެއްޖެއެވެ. އިތުރު ކަމެއް ނުވެއެވެ. “އާދެ މިރޭގެ އިންވިޒިބަލް ޝަޚްސިއްޔަތު މިހާރު މިހިރީ ވިޒިބަލް ވެފައި. ގުޑް ލަކް ޔާޝް ދޮންބޭ” ރިއާޝް މާގިނަ ވާހަކައެއް ދެއްކުމެއް ނެތި ރިޔާޝްގެ އަތްމައްޗަށް ޝޯވ ދޫކޮށްލިއެވެ. “އާދެ މީގެ އެއް ރޭ ކުރިން ހިތާމައިގެ ކަނޑެއް ގައި ޣަރަޤު ވަމުން ދިޔަ ޔާޝް އައު ހިތްވަރާއި ޢަޒުމާއެކު އަނެއްކާވެސް ރީޝްއާ މި ކުރިމަތި ލަނީ… ގުޑް ލަކް ބްރޯ” އަހުޝަމް ވެސް ރިޔާޝް އަށް ހިތްވަރު ދެމުން ރީޝާ އަށް ނަގައި ނުގަނެވޭނެފަދަ ގޮތަކަށް މެސެޖު ކުރި އެވެ. ރީޝާ އަށް ވަމުންދާ ގޮތެއް ނޭންގުނު ނަމަވެސް މިމީހުން ކުރަން އުޅޭކަމެއް ބެލުމުގެ ނިޔަތުގައި ހިމޭނުން އިނެވެ.\n“ކަލާގެ ނޭވަޔާ އަހަރެންގެ ނޭވަޔާ މިވަނީ ގުޅިފައި…ކަލާގެ ހިނިތުންވުން އަހަރެންގެ ހިތުގެ ޝިފާއަކަށް މިވަނީ ވެފައި… ކަލާގެ ލޮލަކީ އަހަންނަށް ނޫރެއްކަމުގައި މިވަނީ ވެފައި… ކަލާގެ އުނގަކީ އަހަރެންގެ ތަންމަތި ކަމުގައި މިވަނީ ވެފައި… އަހަރެން މިވަނީ ކަލާގެ ލޮއެއްބަށް ފެންބޮވައިގަނެފައި… ތިޔަ ލޯތްބަށްޓަކައި އަހަރެން މަރުވާން ވެސް މިހިރީ ތައްޔާރަށް… އާން… އުޑާއި ،ބިމާއި، ހަނދާއި، ތަރިތައް ހެކިކޮށް މި ބުނަނީ އަހަންނަށް ކަލާ ދެކެ އިންތިހާ އަށް ލޯބި ވެވިއްޖޭ… ހަނދާއި، ތަރިތަކާއި، ވިލާތަށް ނެތިއްޔާ ދުނިޔެ އޮންނާނެ ތޯ މަގޭ ލޯބިވާ ހަނދާ؟ ނޭވަޔާ ވިންދާ ލޭ ނެތިއްޔާ އިންސާނަކު ދިރި ހުންނާނެތޯ؟ ނުހުންނާނެ … އަހަރެންވެސް މިއަދު ދިރި ހުރުމަށް މި ހުރިހާ އެއްޗެއް ބޭނުންވޭ… އަދި އަހަންނަށް މިހުރިހާ އެއްޗަކީ ތީ…. ވީމާ، އާދޭހާއެކީ މި އަހަނީ އަހަންނަށް ޓަކައި އަހަރެންގެ ލޯބިވެރިޔާއަށް ރީޝް ވެދާނަންތޯއޭ؟ ތީއޭ ހަނދަކީ، ތީއޭ ލޮތްބަކީ، ތީއޭ ވިންދަކީ… ” ރިއާޝް ކިޔާވަރުން އެންމެފަހުން ރިޔާޝް އަށް ޖެހުނީ އޮއްޓަރު ހުރި ބަސްތަކަކާއި އެކު ރީޝާ އަށް ލޯބި ހުށަހަޅާށެވެ. އޭގައި މައްސަލައެއް އިނަސް އެއީ ރިއާޝް ކަމެއް ކަމުގައި ރިއާޝް ޤަބޫލު ކުރުވައިގެން ނެވެ. އެހެނީ އޭގައި ލިޔާނެ ހުރިހައި އެއްޗެއް ކިޔައިދިނީ ރިއާޝް އެވެ. މެސެޖު ދިއުމާއި އެކު ރިއާޝް މެސެޖު ކިޔާލިއެވެ. ފުރަތަމަ ވެސް އޭނާގެ ލޮލުގައި އަޅައިގަތީ “ހަނދާއި، ތަރިތަކާއި،ވިލާތަށް ނެތިއްޔާ ދުނިޔެ އޮންނާނެ ތޯ މަގޭ ލޯބިވާ ހަނދާ؟” މި ޖުމުލައެވެ. އަވަހަށް ކަރެކްޝަން ޖަހާފަ މެސެޖު ކޮށްލީ ވިލާތަށް ފުހެލުމަށް ފަހު އެވެ. އެއާއިއެކު ހުރިހާ ކުދިން އަތްތިލަ ބަޑި ޖަހައި މާމެލާމެއްޔާ ޕޮންޕޮނުގެ ސްޓިކާ އާއި އެކު މަރުހަބާ އޮބިނޯންނަވަރަށް ކިޔަން ފެށިއެވެ.\nރީޝާގެ ޙާލަތު ކިހިނެއްބާއެވެ. އެނދުގައި އޮތް މީހާ މިހާރު އޮތީ ތަޅުންގަނޑު މަތީގައެވެ. ޤަބޫލު ނުކުރެވިގެން ތިންހަތަރު ފަހަރަށް އެ މެސެޖު ކިޔައިފިއެވެ. އެއީ ހަމަ އޭނާއަށް އައިއްސަ އޮތް “ޕްރޮޕޯސަލް” އެއް ހޭ ލޯގަނޑުން ފެންނަން ހުރި އޭނާގެ ސޫރައާ ސުވާލު ކުރަމުން ދިޔައެވެ. ލިބޭ ފުރުސަތުގެ ބޭނުން ހިފަން ވާނެއޭ އޭނާގެ މަންމަ އަބަދުވެސް ބުނެއެވެ. އެހެންވެ އާނއެކޭ ބުނެ އެތަށް ހިތަކާއި އެކު މެސެޖު ފޮނުވާލިއެވެ. އަދި ރިޔާޝްގެ ހިތަށް ތަދު ކުރެވުމުގެ ސަބަބުން އެކަމަށް މަޢާފައް އެދުނެވެ. “އޯވްންންނ… އިޓްސް އޯކޭ މައި ލަވް… މިހާރު މި ހިތަށް ފަރުވާ ލިބިއްޖެ… ތެންކްޔޫ ސޯ މަޗް ރީޝް” އޭގެ ފަހުން މެސެޖު ކުރީ ރިޔާޝް ކަމަށް ހުރިހާ ކުދިން ހިތުގެ އަޑީން ޤަބޫލު ކުރިޔަސް ރިޔާޝްގެ ފޯނު އަތިލައިގެން މިހާރު މެސެޖު ކުރަމުން ދިޔައީ ރިއާޝް އެވެ. “ޓައިމް އޮފް އެންގޭޖްމެންޓް… 21 އޮގަސްޓް 21:21…. ކޮންގްރެޓުލޭޝަންސް ރީޝް އެންޑް ޔާޝް… އަސްލު ސަޅި ވީސް ނެކްސްޓް އިޔާރގަ މިކަން ކުރި ނަމަ.. ” އަހުޝަމްގެ މެސެޖަކީ ހަމަ އެންމެ ތަފާތުކޮށް އަބަދުވެސް އަންނާނެ މެސެޖެވެ. ޒާނާ، ރިއާޝްގެ ފަހަރި އަށް ރީޝާ ވަނީއޭ ބުނުމުން ރިއާޝް، ފަހަރި އާއި ދޮންބެ އަށް މަރުޙަބާ އޭ ކިޔާ އެގެއަށް ފަހަރި އަންނަން ޖެހޭނޭ ބުނެ އޭނާގެ ފޯނުން މެސެޖު ކުރި އެވެ. ސައި ވަރަށް އަވަހަށް ބޭނުންވާ ކަމާއި ރީޝާއަށް ލޯބި ހުށަހަޅާ ފައި އޮތް ގޮތުން ޖޭ ވާ ވާހަކަ ރިހުލާ ބުންޏެވެ.\nރީޝާ އިނީ ތުންފަތް ދެ މީޓަރަށް ދަމާލައިގެން ނެވެ. އެ މޫނުމަތީގައި ކިތަންމެ ވިދުން ގަދަ ވިޔަސް އެ ގުޅުމަކީ މަޖަލަކަށް ކުރި ކަމެއްކަން ރީޝާ އަށް އެނގެއެވެ. އެހެންނަމަވެސް ގުރޫޕުގައި އެކަން އެއީ އަސްލެއް ކަމުގައި ދެކިގެން އުޅުން އެއީ އެންމެ މަޖާ ގޮތްކަމުގައި ރީޝާ އާއި އެހެން ކުދިން ވެސް ޤަބޫލު ކުރެއެވެ. އެހެންކަމުން ރީޝާ މެސެޖު ކުރަމުން ދިޔައީ ލޯބިވެރިން އެކަކު އަނެކަކާއި ވާހަކަ ދަށްކާ ގޮތަށެވެ.\nޒާނާ އާއި ރިހުލާ ވެގެން އަހުޝަމް އާއި ރިއާޝް އެކަހަލަ ކަމަކާއި ނުވިސްނަންތޯ ސުވާލު ކުރި އެވެ. އެމީހުން ޖަވާބުގައި އެއީ އަދި ފަހުގެ ކަމެއް ކަމުގައި ބުންޏެވެ. ކޮންމެ ކުއްޖަކު ވެސް ތިބީ އެކަކު އަނެކަކާއި ނިސްބަތުން ކިތަންމެ ދުރުގައި ނަމަވެސް ސޯށަލް މީޑިއާގެ ޒަރީޢާއިން އެކުދިން ވަނީ ގުޅި ލާމެހިފައެވެ. އެރެއަށް ފަހު ރީޝާ އާއި ރިޔާޝްގެ ލޯބީގެ ކުޅިވަރު ޑްރާމާއެއްގެ ސިފައިގައި ވައިބާ ގައި ކުޅެވެމުން ދިޔައެވެ. ކުރިއަށްވުރެ ހެއްވާ ޝޯވ ތަކެއް އެކުދިން ބާއްވަމުން ދިޔައެވެ. މިހެން ދެންނެވިޔަސް އަހުޝަމް އާއި ރީޝާގެ ޒުވާބު ހުއްޓުމަކަށް ނާދޭ އެވެ. ކޮންމެ ރެއަކު އެދެމީހުން ކޮންމެސް ކޫސަނި ޒުވާބެއް ކުރެއެވެ. އެހެން ގޮސް ޒުވާބު ހޫނުވާ ހިސާބަށް ދިއުމުން ރިޔާޝް ރީޝާ އަށް ލޯބީގެ އިޝާރާތެއް ކޮށްލައެވެ. އެއާއިއެކީ ރީޝާ ގަނޑު ވެއެވެ. އެކަން އޭނާ އަންގާލަނީ އިމޯޖީ އެއް މެދުވެރި ކޮށެވެ. އެއީ ގުރޫޕު ހުނުމާއި ގެން ޕަކަޕަކަ ލާ ވަގުތު ކޮޅެވެ. ރީޝާ ފޮނުވާ އިމޯޖީ ތަކުން އެކުދިންނަށް ރީޝާ ލަދުގަނެފައި އިންނަ ގޮތް ސިފަވަނީ ތޯއްޗެކެވެ. ރިއާޝް އާއި އަހުޝަމް އެއް ލަވައެއް ކިޔައި ރީޝާ އާއި ދިމާ ކުރުމަށް ދުއްވައިގަނެއެވެ. އެއިން ކޮންމެ ފަހަރަކު ރިޔާޝް ރީޝާ ދިފާޢު ކުރެ އެވެ. އެދެ ކުދީންނަށް އެއްޗިހި ކިޔާ ލުމަށްފަހު މަގޭ ރީޝް އާ ނުބެހޭށޭ ބުނެއެވެ. އެއާއިއެކު އަންހެން ކުދީން ތަކުގެ ހިނގަނޑު ފަޅައިގެން ދެއެވެ. 10 ޖެހުމުން ކޮންމެ ކުއްޖަކުވެސް ރޭގަނޑުގެ ސަލާމް ކިޔުމަށްފަހު ފޯނު ނުވަތަ ކޮންޕިއުޓަރާ ދުރުވެ ނިދަން ދެއެވެ. މާދަމާ ވެސް ހުރިހާ ކުދީން ބައްދަލު ވާނޭ ކަމުގެ ފޮނި އުންމީދުގައެވެ.\nމެންދުރުގެ ވަގުތެއްގައި އެމެރިކާގެ ނާސާއިން ފޮނުވާލި ސެޓަލައިޓު ހަނދާ ކައިރި ވަމުން ދިޔައެވެ. ކާމިޔާބު ކަމާއި އެކީ އެ ސެޓަލައިޓު ބޭނުން މުޅި ދުނިޔެއަށް ފޯރު ކޮށްދެވޭނޭ މަގު ނާސާއިން ހަމަ ޖައްސަމުން ދިޔައެވެ.6068 ކިލޯގެ އެ ބޮޑު ސެޓަލައިޓު މައި ސެޓަލައިޓަށް ހެދުމުގެ މަސައްކަތް ވެސް ނާސާ ގައި ދިޔައީ ކުރެވުމުންނެވެ. ނަމަވެސް ދެން ވީ ކަމަކުން ހުރިހާ ސައިންސް ވެރިންގެ މޫނު މަތީގެ ކުލަވަރު ބަދަލުވެގެން ދިޔައެވެ. ކޮންމެ ފަހަރަކު ސެޓަލައިޓު މަސައްކަތް ކުރާނެކަމަށް ‘އެންޓާ’ އަށް ފިތާލާއިރަށް އަރަނީ ‘އެރޯވ’ އެކެވެ. ވީގޮތެއް ނޭންގުނެވެ. ކުއްލިއަކަށް ސިސްޓަމް ތެރޭގައި މަސައްކަތް ކުރާ މީހުން އެ ކޮޓަރިއަށް ވަދެގަތެވެ. މުޝްތަރީ އާއި ދިމާލުން ހަނދާ ދިމާއަށް ބާރު ދުވެލީގައި އައި ގިނި ހިލަ ތަކެއް ސެޓަލައިޓު ގައި ޖެހުނީއެވެ. ސެޓަލައިޓުގެ ބޮޑުބައެއް ފުނޑުފުނޑު ވީއެވެ. އިތުރަށް ނުހެދޭ ނޭ ގޮތަށެވެ.\nވަރަށް ހަމަޖެހިލައިގެން ރީޝާ ފޯނުގެ ވައިފައި ޖައްސާލުމަށްފަހު ވައިބާ އަށް ވަނެވެ. ނަމަވެސް އެއްވެސް ޗެޓެއް ފެންނާކަށް ނެތެވެ. ރަތް ކުލައިން އެރޯ އެއް އެރުމަށް ފަހު ފޯނު ނިވުނެވެ. އަހުޝަމަށް ވެސް ވީ އެހެން ނެވެ. ރިއާޝް، ވައިބާ ނުހުޅުވުމުން އަހުޝަމްގެ ނަންބަރަށް ގުޅާލިއެވެ. ” މަޢާފު ކުރައްވާ… ދިމާވި ޓެކްނިކަލް މައްސަލައެއްގެ ސަބަބުން މުވާސަލާތީ ގުޅުންތަށް ވަނީ ވަގުތީ ގޮތުން މެދުކަނޑާލެވިފައި… މައްސަލަ ޙައްލު ވީހާ އަވަހަކަށް ޚިދުމަތްތައް އަލުން ފޯރު ކޮށްދެވޭނޭ ވާހަކަ ދަންނަވަން.. ޓޫއް” ކޯލު ސެންޓަރުގެ ޖަވާބާއި އެކު ފޯނު ނިވުނެވެ. އެވާހަކަ ރިޔާޝް އާ ހިއްސާ ކުރަން ދިޔައިރު ރިޔާޝްގެ ހާލަކީ ވެސް އެއީ އެވެ. ޓީވީއަާއި ކޮމްޕިއުޓަރު މަސައްކަތް ކުރޭތޯ ބެލިއިރު އެއިން އެކައްޗެއްވެސް ނުހުޅުވެއެވެ. ބެލްކަންޏަށް ރިއާޝް އާއި ރިޔާޝް ނުކުތީ ކުރިމަތީ ހުރީ ޓީވީ މޯލްޑިވްސް ކަމުން އެތަނުގައި ހިނގާ ކަމެއް ބެލުމުގެ ނިޔަތުގައެވެ. އޭރު ބައެއް އިންޖިނިއަރުން އެންޓަނާ އަށް އަރައިގެން އުޅޭ މަންޒަރު ފެނެއެވެ. ރާއްޖެތެރޭގެ ރަށްރަށުގައި ތިބި އެކުދިންގެ އެކުވެރިންނަށްވެސް ޖެހިފައި ވަނީ މިފަދަ ހާލެކެވެ. ފޯނަކުން ނުއެއް ގުޅޭ އެވެ. ޓީވީއެއް ނުހުޅުވެއެވެ. އެއްވެސް ރޭޑިއޯ އެއް މަސައްކަތެއް ނުކުރެއެވެ. ވީ ގޮތެއް އެނގޭނީ ވެސް ޓީވީގަނޑުން ޙަބަރެއް ފެނުނީމާ ނޫން ހެއްޔެވެ؟ ނޫނީ ރޭޑިޔޯ ގަނޑު މަސައްކަތް ކުރަންޏާ ނޫންހެއްޔެވެ؟\nކަނޑުގައި ދުއްވަމުން ދިޔަ އުޅަނދު ފަހަރު ތަކަށް ހުއްޓުމެއް އައެވެ. ޖީޕީއެސް މަސައްކަތެއް ނުކުރެއެވެ. ވިލާ ރޮދި ތަކުގެ ތެރެއިންނާއި މަތިން ދަތުރު ކުރަމުން ދިޔަ ހެލިކޮޕްޓަރު ތަކާއި މަތިންދާބޯޓު ތަކާއި ޖެޓު ތަކާއި މިނޫންވެސް ވައިގެ ތެރޭގައި ދަތުރު ކުރަމުން ދިޔަ އުޅަނދުތައް ވެސް ހުއްޓުމަކަށް އަތުވެއްޖެއެވެ. ސެންޓަރުގެ ޚިދުމަތް ކެނޑުނީއެވެ. ދެން ދާންވީ ކޮން މަގަކުން ކަމެއް ނޭންގި އެތަށް ފަސިންޖަރުން ތަކަކާއިއެކީ ވައިގެ ތެރޭ ހައްޔަރު ވެއްޖެއެވެ. ޕައިލެޓުންނާއި ކުރޫއިން ކަންބޮޑުވެ ހާސްވެފައި ދެކޮޅަށް ދުވަން ފަށައިފިއެވެ. ވީނުވީ އެއް އެމީހުންނަކަށް ވެސް ނޭންގުނެވެ. ނަމަވެސް އެންމެ ކައިރީގައި އޮތް ރަންވޭއަށް ޖެއްސުމުގެ މަސައްކަތް ފެށީ ދާންވީ ކޮން ކޮޅަކަށް ކަމެއް ނޭންގޭ ހާލު ގައެވެ.\nބަނޑޭރި ކޮށްޓާއި ދިމާލަށް މީހުން އެއްވާން ފަށައިފިއެވެ. ރައީސުލްޖުމްހޫރިއްޔާ އިބްރާހިމް މުހައްމަދު ސޯދިޤު ރައްޔިތުންނާއި މުޚާޠަބު ކުރައްވާ ވާހަކަ ދަށްކަވަނީއެވެ. ” އަޅުގަނޑުމެން ނަށް މިހާރު މަޢުލޫމާތު ލިބިފައިވާ ގޮތުގައި ސެޓަލައިޓަކަށް ލިބުނު ވަރަށް ބޮޑު ގެއްލުމެއްގެ ސަބަބުން މުވާސަލާތީ ގުޅުންތަށް މުޅި ދުނިޔެއިން މިވަނީ ކެނޑިފައި.. މި ޚަބަރު އަޅުގަނޑުމެން ނަށް ލިބުނީ ދެންމެ އިބްރާހިމް ނާސިރު އިންޓަނޭޝަނަލް އެއާރޕޯޓަށް ޖެއްސި އެމެރިކާގެ ފްލައިޓަކުން އައި ދިވެހި ސައިންސްޓިސްޓެއްގެ ފަރާތުން… މި އަދުން ފެށިގެން އަޅުގަނޑުމެން އިންތިޒާރު ކުރައްވަންވީ މުވާސަލާތީ ޚިދުމަތްތައް އެނބުރި އަޅުގަނޑުމެންނާ ހަމައަށް އަންނާނެ ދުވަހަކަށް… ” ރައީސްގެ ވާހަކައިގައި ވެގެން އުޅޭގޮތް ކިޔައިދިނެވެ.\nމުވާސަލާތީ ޚިދުމަތްތައް ކެނޑުނު ފަހުން ތިންމަސް ވީ އެވެ. ބައެއް ޤައުމު ޤައުމަށް ޚިދުމަތް އެނބުރި އައި ނަމަވެސް ރާއްޖެ އަކަށް މި ޚިދުމަތްތަކެއް ނުލިބެއެވެ. ޚިދުމަތްތައް އަލުން ލިބުނު ޤައުމު ތަކުގެ ރައްޔިތުން ޖެހުނީ ފޯނު ނަންބަރާއި، އީމެއިލް އާއި ގޫގުލް އެކައުންޓްތަށް ވެސް އަލުން ހަދާށެވެ. މިއީ ކޮމެޑީ ލޭންޑްގެ ކުދީންނަށް އަލުން ދިމާވެވޭނެ ފަދަ ހައްލެއް ބާއެވެ! އެކުދިން އެދުވަހުގެ ފަހުން ބައްދަލު ވާނެ ބާއެވެ! ދެން ހުރިހާ ކުދިން ބައްދަލު ވުމަކީ އަޅުގަނޑު ދެކޭގޮތުގައި ނާދިރު ކަމެކެވެ. މި ކުދިން އަލުން ބައްދަލު ވޭތޯ ބަލަން އިންތިޒާރު ކޮށްލަށްވާށެވެ…\nވާހަކަ އަށް ކޮމެންޓު ހުށަހެޅުއްވުމަށް މި ލިންކް ބޭނުން ކުރައްވާ!\nOh my god comedy land missed it\nEven though I men comedy land ge baiverin vaki vumuge main reason akee Me stry gaa mentioned kohfaa in reason Ah nuvi namaves vaki van jehuny reason vrh dera\nI really miss single person of that❤❤❤😔😔😔\nBtw stry Ah jehilaa iru vrh lwbi Mi stry Masha Allah keep it up ❤❤❤❤❤❤❤\nIbaarai kurumaa hurihaa kameh vxx vrh furihama sifakurun vxx Masha Allah ❤❤❤❤❤❤❤❤❤\nComedy land ge kudhin devana faharah dimaaveythoo dua kuramun cmnt kuru kohlan ❤❤❤❤\nStay safe and take care nonniii❤❤❤\nAssalaamu Alaikum…. Mee Alhugandu Esfiya site gai Liya furathama vaahaka kamun kushuge mahssala hurun ekasheegen ve eve. Kiyun therin ekan faahaga kohlla dhehvvun edhemeve. Vaahaka kiyun therin nah kamudhaane kamah Unmeedhu kurameve.\nRilhaa aky Rihulaa ingey thw.. Dhefaharah balai nulevi Submit kohllevuny … Ekamah kiyun therin ge faraathun inthihaa ah maafah edhen\nAaawwwnnnnnnn RILOOOOOOOOOOOOOO 😍😍😍😍😍😘😘😘😘Nonnie ah engeyey Eyruvx Ril kan enmme furathama cmmnt kuraanii 😊😊😊😊😘😘😘TYSSSSSSSSSSSSSMMMMMMMMMMM Ahu brw bunaaahn… Yhh dhw dhoognaa vakivaan jehuniima vvvv dhera vey Nonnie vx😩😩😩n mi story ga mention kohffa huri kudhinnah vure vx ethah baivaru kudhinneh thibeyne dhw Ril 😆hingaaba handhaan aa kohllan kiyaalan nan thah.. Shif, Imkko, Liyam, Areesh, Ahul, blossom sis, Epiphany sis and my medam euphoria sis, Scarlet sis Dhn mihn gos ethah baeh… Missed u all Sooooooo much 😭😭😭😭😭and love u all soooooooooooooooooo muchhhh 😘😘😘😘😘❣❣❣❣❣❣❣❣Dhn log in nuvevey kudhin nah cmnt kureveyne gotheh vx innaany hadhaala dheefa.. Because I’m sure Ahu brw konmme vaahaka ehvx kiyaane kan😂Unmeedhu kuran mee kaaku kan comedy land ge kudhinnah engeyne kamah.. Liyam bunaane konmme namehgga manje cmnt kuriyas mashah engeyney😂😂😂Alhe mi faharu engey thw balamaa😉hehe\nRiloo sifa kurun thakaai ibaaraaikurun thah furihama vaahaka buneema vv ufaavehjje ☺☺Tysmm… And rilge thi dhuaa gai Nonnie vx baiveri van… Aameen.. Once again thankx for your kind words 😘😘😘😘😘😘❣❣❣❣❣❣lyssmmmm Myssssssmmmmm Tyssssmmmm\n😘🦋Stay safe kokaalaa\nAnd ethanah kohffa Hunna cmnts thah fennan nuhunnaathy ehn link eh mi share kohllany\nAwwwwnnnn vrh happy vehje nonni♥♥♥\nDhn RILOO ah fenuny maa Ril kurin cmnt eh kohleee schl gaa iny maa theena link ah nuvathy cause schl tab veemaa ♥♥♥\nAle vrh miss vsy hurihaa comedy land gey hurihaa kudhin mathin Hama vrh ♥♥\nDevana faharah meet veythoo duaa kuran\nLogin nuvevey thee dhw Emeehun naanany vrh miss’s and sad ♥♥♥\nހިތި ނިމުން 5\nހިތާމަ އެހެނިހެން ދީނީ ލޯބި October 14, 2020\nދިމާވި އާދަޔާ ޚިލާފް ޒުވާނާ (ނުވަދިހަ ދެވަނަބައި)\nބިރުވެރި ލޯބި December 6, 2021\nވާނަމޭ އުމުރަށް އެކީ ޖާނާ 12


ދެވަނަ ބުރުގެ ފަހު ދެމެޗުން އިންގްލޭންޑާއި ސްވިޑެން ކްއާރޓަރ ފައިނަލަށްމިކަލް ނޫސް\nދެވަނަ ވޯލްޑް ކަޕެއްގެ ހުވަފެނާއެކު އިނގިރޭސިން މެޗުން މޮޅުވެ އުފާ ފާޅުކުރަނީ. ފޮޓޯ: ފީފާ\nދެވަނަ ބުރުގެ ފަހު ދެމެޗުން އިންގްލޭންޑާއި ސްވިޑެން ކްއާރޓަރ ފައިނަލަށް\n4 ޖުލައި 2018, 16:59 |\nފީފާ ވޯލްޑް ކަޕް 2018 ގެ ދެ ވަނަ ބުރުގެ ފަހު ދެމެޗުން ރޭ ނިމުނު އިރު އިނގިރޭސި ވިލާތާއި ސްވިޑެއިން ކްއާރޓަރ ފައިނަލުގެ ޖާގަ ހޯދައިފިއެވެ. ރޭގެ ފުރަތަމަ މެޗުގައި ސްވިޑެން ވަނީ 1-0 ން ވާދަވެރި ސްވިޒރލޭންޑް ބަލިކޮށް ދެވަނަ ބުރުގެ ޖާގަ އެއް ހޯދާފައެވެ. ދެވަނަ މެޗުގައި އިންގިރޭސި ވިލާތާއި ކޮލަމްބިއާ ބައްދަލު ކުރި މެޗު ވާދަވެރި ކުޅުމަކަށް ފަހު ޕެނަލްޓީގައި އިންގްލެންޑުން ކުރި ހޯދައި ދެވަނަ ބުރުގެ ކޮލިފަިވީއެވެ.\nސްވިޒަރލޭންޑް0-1 ސްވިޑެން\nރެގޭ ފުރަތަމަ މެޗުގައި ސްވިޒަރލޭންޑާއި ސްވިޑެން ބައްދަލުކުރިމެޗު ގނަ ބަޔަކު އުއްމީދުކޮށްގެން ތިބީ ފަސޭހަ ކަމާއެކު ސްވިޑެން ބަލިކޮށް ސްވިޒަރލޭންޑް ކުއަރޓަރ ފައިނަލުގެ ޖަގަ ހޯދާނެ ކަަމަށެވެ. ނަމަވެސް މޮޅަށް ކުޅެމުން ދިޔަ ސްވިޒަރލޭންޑަށް ގޯލެއް ކާމިޔާބު ނުކުރެވުނެވެ. ސްވިޑެންއިން ހަމަލާ ދެމުން ދިަޔައީ މުޅިންވެސް ދިޔައި ކައުންޓަރ އެޓޭކްގައެވެ. ދިފާއަށް އިސްކަން ދިގެންނެވެ.\nމެޗުގެ ހަމައެކަނި ގޯލު ާމިޔާބު ކުރެވުނީ ސްވިޑެންގެ އިތުބާރު ފޯވަޑް ފޯސްބާރގް ޕެނަލްޓީ އޭރިއާ ބޭރުން ޑީއޭރިއާ ހިސަބުން ފޮނުވާލި ހަމަލާއެއް ސްވިޒަރލޭްނޑްގެ ދިފާޢީ ކުޅުންތެރެއެއްގެ ފައިގައިޖެހިފައި މިސްރާބު ބަދަލުވެގެްނ ގޮސް ގޯލުގެ މަތި ކަނަށ ްވަދެގެނެވެ. ބޯޅަ ފޮނުވާލި ވަގުތު ފޮސްބާރގް އެއީ ގޯލަކަށް ވާނެ ބޯޅައެއް ކަމަށް އުއްމީދު ކުރިހެނެއް ވެސް އޭނާގެ މޫނުމަތީގެ ކުލަވަރުން ހާމަވިއެވެ. އެހާވެސް އުއްމީދު ކުޑަ ހަމަލާއެކެވެ.\nމިއީ 1994 ވަނަ އަހަރަށް ފަހު، (24 އަހަރަށް ފަހުން) ސް ވިޑެން ޓީމުން ވޯލްޑްކަޕްގެ ކްއާރޓާރ ފައިނަލުން ޖާގަ ހޯދި ފުރަތަމަ ފަހަރެވެ. ރޭގެ މެޗުގެ މޮޅު ކުޅުންތެރިއަކީ ސްވިޑެންގެ ގޯލް ކާމިޔާބުކޯށްދިން ފޯސްބާރގް އެވެ.\nރޭގެ މެޗުގައި 64000 މިހުން ކުޅިބެލިއިރު، ރޭގެ މެޗުގެ އަދަދާއެކު ފާހިއތުވި 21 (1930 ގެ ފަހުން) ވޯލްޑްކަޕްގައި ކުޅިބެލި މީހުންގެ އަދަދު މިވަނީ 40 މިލިޔަނަށް އަރާފައެވެ.\nއިންގްލޭންޑް 1 – 1 (4-3 ޕ) ކޮލަމްބިއާ\nދެވަނަ ވޯލްޑް ކަޕަކަށް ދިގު އުއްމީދުތަކެއް ކުރަމުން އަންނަ އިނގިރޭސިން ރޭގައި ވަނީ ސައުތު އެމެރިކާގެ ބާރެއް ކަމަށްވާ ކޮލަމްބިއާ ޕެނަލްޓީގައި 4-3 ން ބަލިކޮށް ކްއާރޓަރ ފައިނަލުގެ ޖާގަ ހޯދާފައެވެ.\nރޭގެ މެޗު ފެށީގެން އިނގިރޭސި ޓީމުން ވަރުގަދަ އެޓޭކިން ކުޅުމެއް ދައިަކމުން ދިޔައިރު، ރަހީމް ސްޓާރލިން އާއި ހެރީ ކޭން އަދި ލިންގާޑް ހިފަހައްޓަން ކޮލަމްބިއާ އަށް ޖެހުނީ ގިނަ ފައުލް ތަކެއް ކުރާށެވެ. ނަމަވެސް އެއިގެ މާބޮޑު ފައިދާއެއް އިނގިރެށި ޓީމަކަށް ނުނެގުނެވެ. އަނިޔާގެ ސަބަބުން ކުޅެން ނުނެރެވުނު ޖޭމްސް ރޮޑްރިގޭޒް އާއި ނުލައި ކުޅުން ކޮލަމްބިއާއިން ދިޔައީ ކައުންޓަރ އެޓޭކުގައި ހަމަލާތައް ދެމުންނެވެ. އެޓީމުގެ ކެޕްޓަން ފަލްކާއޯ އާއި ކްއާޑްރާޑޯގެ ކުޅުން ފާހަގަ ވިއެވެ.\nދެވަނަ ހާފުގައި ލިބުނު ކޯނަރެއްގައި ކޮލަމްބިއާގެ ކުޅުންތެރިއަކު ހެރީކޭން ގައިގައި ހިފަހައްޓާއި ވައްޓާލުމުން ލިބުނު ޕެނަލްޓީ ހެރީ ކޭން ގޯލަށް ވައްދާލައި މެޗުގެ ނަތީޖާ އިންގްލޭންޑް ކޮޅަށް އަނބުރާލިއެވެ. މި ގޯލާއެކު ލަނޑު ލިސްޓުގެ ކުރީގައި އޮތް ހެރީކޭން ގެ ޖުމްލަ6ލަނޑަށް ބަދަލު ވިއެވެ. މިއާއެކު އެނާ ވަނީ ވޅްޑްކަޕްގައި6ޯލު ޖެހި އިނގިރޭސި ދެވަނަ ކުޅުންތެރިޔާއަށެވެ. އެއްވަނަ އޮތީ 10 ގޯލު ޖެހި ކުރިގެ ކުޅުންތެރިޔާ ގެރީ ލިނެކާރ އަތުގައެވެ.\nމި ނަތީޖާއާއެކު ހިތްވަރުގަދަ ކޮލަމްބިއާ ޓީމުން ކުރިއަށް ޖެހިލައި މުބާރާތުގައި ކުރިޔަށް ދިއުމަށް ކުރި މަސައްކަތަށް ހިތްވަރެއް ލިބުނީ މެޗުގެ އިތުރު ވަގުތުގައެވެ. އިތުރު ވަގުތުގެ ފަހު ވަގުތުކޮޅުގައި އެޓީމުގެ އުރީބޭ އިންގްލޭންޑްގެ ހާފުގެ މެދެއްހާ ހިސާބުން ފޮނުވާލި ބާރު ހަމަލާއެއް އިނގިރޭސި ކީޕަރަށް ގޯލުން ދިފާއުކޮށް ބައިކޮޅުން ބޭރުކޮށްލެވުނީ ހަމަ ކިރިޔާއެވެ. އެބޯޅާގައި ލިބުނު ކޯނަރު، ކޮލަމްއާބިއާގެ އިސްކޮޅުން ދިގު ޑިފެންޑަރު ޔެރީ މީނާ ބޮލުން ޖަހައި ކާމިޔާބުކޮށް ދިން ލަޑާއެކު ނަތީޖާ 1-1ން އެއްވަރުވެ، އިތުރު ވަގުތުގެ 30 މިނިޓްގެ ދެހާފު ކުޅެން ޖެހުނެވެ. އިތުރުވަގުތުގައި ދެ ޓީމުންވެސް މޮޅުވާން މަސައްކަތް ކުރިނަމަ ވެސް އިތުރު ގޯލެއް ނުޖެހި ނަތީޖާ ނެރެން ޖެހުނީ ޕެނަލޓްީ ޖަހާށެވެ.\nއިންގްލޭންޑެގެ ހެންޑަރސަން ޖެހި ޕެނަލްޓީ ކީޕަރު މަތަކުރި އިރު ކޮލަމްބިއާގެ ކާލޯސް ބަކާ އާއި މަތެއަސް އުރީބެ ޖެހި ޕެނަލްޓީ ވެސް ކާމިޔާބު ކުރެވޭގޮތް ނުވުމުން 4-3 ން އިންގިރޭސިން މޮޅުވެ ދެވަނަ ވޯލްޑްކަޕުގެ ހުވަފެނާއި ގާތަށް ޖެހިލިއެވެ. އިނގިރޭސިންނަށް ވޯލްޑް ކަޕް ލިބިފައި ވަނީ 1966 ވަނަ އަހަރު އެވެ.\nމިމުބާރޓާުގެ ތާވަލް އޮތް ގޮތުން އިނގިރޭސިން ފައިނަލަށް ދިއުމަކީ ފަސޭހަ ކަމައްކަމުގައި ބެލެވެއެވެ. އެހެނީ ވަރުގަދަ ޓީމުތައް، ހުރީ އަނެއްފަޅިން ވާދަކުރާ ޓީމުތަކުގެތެރޭގައި ކަމަށްވުމާއި އިނގިރޭސިންނަށް ހުރި މެޗުތައް ފަސޭހަ ކަމަށް ބެލެވޭތިއެވެ. އިނގިރޭސިންނާއި ކްއާރޓަރ ފައިނަލުގައި ބައްދަލުކުރާނީ ސްވިޑެން އެވެ.\nމިމެޗުގެ މޮޅު ކުޅުންތެރިއަކި އިނގިރޭސި ޒުވާން ކެޕްޓަން ހެރީ ކޭން އެވެ.\nދެދުވަހުގެ ބްރޭކަކަށްފަހު ދެން ވޯލްޑްކަޕް މެޗެއް ކުޅެނީ އަންނަ ހުކުރު ދުވަހުއެވެ.\nހުކުރު 19:00 އުރުގުއޭ އާއި ފްރާންސް\nހުކުރު 23:00 ބްރެޒިލް އާއި ބެލްޖިއަމް


SunOnline: Avid college ge September intake ah hulhuvaalaifi\nއެވިޑް ކޮލެޖްގެ ސެޕްޓެމްބަރު އިންޓޭކަށް ހުޅުވާލައިފި\nފާޠިމަތު ނަޒީފާ އަޙްމަދު 06 Jul 2021, 20:11\nއަމީނީ ހުންނަ އެވިޑް ކޮލެޖުގެ މައި ކެމްޕަސް --- ފޮޓޯ/ އެވިޑް ކޮލެޖް\nއެވިޑް ކޮލެޖްގެ ސެޕްޓެމްބަރު އިންޓޭކް 2021 އަށް ފުރުސަތު ހުޅުވާލައިފި އެވެ.\nއެވިޑް ކޮލެޖްގެ ސެޕްޓެމްބަރު އިންޓޭކް 2021 ހުޅުވައިދެއްވީ އެ ކޮލެޖްގެ ޗެއާމަން އަބްދުﷲ މުސްތާގު ރަޝާދެވެ.\nއެކަން އިއުލާން ކުރައްވާ، އެވިޑް ކޮލެޖުން މިއަދު މީޑއާއާ ހިއްސާކުރެއްވި ވީޑިއޯއެއް ގައި ވިދާޅުވީ، އެވިޑް ކޮލެޖުން ބޭނުންވަނީ ތަފާތު ގިނަ ދާއިރާތަކުގެ ޕްރޮގްރާމްތަކުން ރަނގަޅު ފެންވަރެއްގައި ދިވެހިރާއްޖޭގެ ރައްޔަތުންނަށް މަތީ ތަޢުލީމު ލިބޭނެ ފުރުސަތު ފަހިކޮށްދިނުން ކަމަށެވެ.\nއެވިޑް ކޮލެޖުން ބުނިގޮތުގައި ތަފާތު ގިނަ ދާއިރާތައް ހިމެނޭގޮތަށް ހަތްދިހައަށް ވުރެ ގިނަ ކޯސް އެ ކޮލެޖުގައި މިފަހަރުވެސް ކުރިއަށް ގެންދިއުމަށް ހަމަޖައްސާފައިވެއެވެ.\nއެވިޑް ކޮލެޖްގެ ސެޕްޓެމްބަރ އިންޓޭކް 2021ގައި، ސެޓްފިކެޓް ލެވެލް އިން ފެށިގެން މާސްޓާސް އާ ހަމައަށް، އެކި ދާއިރާތަކުން ކޯސްތައް ކުރިއަށް ގެންދާނެ ކަމަށް އެ ކޮލެޖުން ބުންޏެވެ.\nއެވިޑް ކޮލެޖްގެ ފެކަލްޓީތަކުގެ ތެރޭގައި، ފެކަލްޓީ އޮފް އެޑިއުކޭޝަން، ފެކަލްޓީ އޮފް ބިޒްނަސް މެނޭޖްމަންޓް، އަދި ފެކަލްޓީ އޮފް ހިއުމަން ޑެވެލޮޕްމެންޓް ހިމެނެ އެވެ. މީގެ އިތުރުން ފެކަލްޓީ އޮފް ރިސާޗް އެންޑް އިނޮވޭޝަން އަދި ފެކަލްޓީ އޮފް އިސްލާމިކް ސްޑަޑިޒް އަކީ ވެސް އެވިޑްކޮލެޖުގައި ހިނގާ ފެކަލްޓީތަކެވެ.\nއެވިޑް ކޮލެޖްގައި އަލަށް އުފެއްދެވި ފެކަލްޓީއެއް ކަމުގައިވާ "އެވިޑް ސްކޫލް އޮފް އޭވިއޭޝަން" އާއިބެހޭ އެންމެ ފަހުގެ މައުލޫމާތުތައްވެސް މިއަދުގެ ވީޑިއޯ މެސެޖްގައި ހިއްސާ ކޮށްފައި ވެއެވެ.\nއެ ވާހަކަތައް ހިއްސާ ކުރައްވަމުން މުސްތާގު ވިދާޅުވީ، ރާއްޖޭގެ އޭވިއޭޝަން އިންޑަސްޓްރީގައި ހިދްމަތް ކުރުމަށްޓަކައި ކަމަށް ގާބިލް ދަރިންތަކެއް އުފެއްދެވުމަށް ބޭނުންވެލައްވާ ކަމަށެވެ.\nއެވިޑް ކޮލެޖްގެ ކޯސްތަކާބެހޭ މައުލޫމާތު ސާފު ކުރުމަށް، އެވިޑް ކޮލެޖް ތިނަދޫ ކެމްޕަހަށް ގުޅާނީ 6846768 ނުވަތަ 7516080 ނަންބަރަށެވެ. މާލޭގައި ހިންގާ ޑައިމަންޑް ކެމްޕަހަށް ގުޅާނީ 3006768 ނުވަތަ 7883228 ނަންބަރަށެވެ.\nއެވިޑް ކޮލެޖަކީ ރާއްޖޭގައި ހިންގާ އެންމެ ބޮޑު އަމިއްލަ އެއްކޮލެޖެވެ. މިހާރުވެސް އެވިޑް ކޮލެޖްގައި އެކިއެކި ކޯސްތަކުގައި ދެހާހަށްވުރެ ގިނަ ދަރިވަރުން މަތީ ތައުލީމު ހާސިލްކުރަމުންގެންދެއެވެ.\nއެވިޑް ކޮލެޖުގެ ދަސްވެނިވުން އަންނަ މަހު ބާއްވަނީ\nއެޗްއެސްސީ އިމްތިހާނުގެ ނަތީޖާ ދޫކުރުން ފަސްކޮށްފި\nއެވިޑްގެ ޕްރޮގްރާމެއް އިފްތިތާހުކުރަން ފަޅު ރަށަކަށް


Binhelun Ai Iruves Hihvaru Eluvaanuli Air Traffic Controller Eh Maruvi Gothuge Vaahaka - Vaguthu\nބިން ހެލުން އައި އިރުވެސް ހިތްވަރު އެލުވާނުލި އެއާ ޓްރެފިކް ކޮންޓްރޯލާއެއް މަރުވި ގޮތުގެ ވާހަކަ\nއިންޑޮނޭޝިއާއަށް އުފަން އެއާ ޓްރެފިކް ކޮންޓްރޯލަރަކަށް ތައުރީފް އޮއްސަމުން އެބަދެއެވެ. އޭނާގެ ފުރާނައަށް ބެލުމެއް ނެތި، އެހެން ބައެއްގެ ފުރާނަ ސަލާމަތް ކުރުމަށް، ބިންހެލުމުގެ އަސަރުތައް އެ ހިސާބަށް ކުރަމުންދިޔައިރުވެސް، އެ ޓަވަރުގައި އޭނާ މަޑުކުރީ މަތިންދާ ބޯޓު ފުރުވާލާށެވެ. އޭނާ އެތަނުން ތެދުވީ އެ މަތިންދާ ބޯޓު ފުރުވާލުމަށްފަހުއެވެ.\nމިދިޔަ ހުކުރު ދުވަހު ސުލަވަސީ އައިލޭންސް އަށް އެތައް ބައިވަރު ބިންހެލުންތައް އައިއިރު، އުމުރުން 21 އަހަރުގެ އެންތޯނިއަސް ގުނަވަން އަގުންގ ނަމަކަށް ކިޔާ އެ އެއާ ޓްރެފިކް ކޮންޓްރޯލާ އުޅުނީ ޕަލުސް މަލްޓިއާރާ އެސްއައިއެސް އަލް-ޖުފްރީ އެއާޕޯޓްގެ ޓަވަރުގައި، އޭނާގެ މަސައްކަތްތައް އަދާ ކުރުމުގައެވެ.\nއޮފިޝަލުން ބުނީ، އޭނާ އެވަގުތު ހުރީ ބަޓިކާ އެއާގެ މަތިންދާ ބޯޓެއް ފުރުވާލުމުގެ މަސައްކަތުގައި ކަމަށާއި، އެއިރު އެހެން ކޮންޓްރޯލަރުން އެތަނުން ނުކުމެއްޖެ ކަމަށެވެ. އަދި އޭނާ އުޅުނީ އެ ފްލައިޓް ފުރުވާލުމަށްފަހު އެތަނުން ނުކުންނަން ކަމަށްވެސް އޮފިޝަލުން ބުންޏެވެ.\n7.5 މެގްނެޓިއުޑް ބާރުމިނުގައި އެ ބިންހެލުން އައިސްފައި ވަނީ، އެ ފްލައިޓް ފުރުވާލި ތަނުންނެވެ. އެ ވަގުތު ސުނާމީގެ އިންޒާރުވެސް ދީފައިވާއިރު، 800 އަށްވުރެ ގިނަ މީހުން ވަނީ މަރުވެފައެވެ.\nރިޕޯޓްތައް ބުނާގޮތުގައި، އެކަމުން ސަލާމަތްވުމަށް އޭނާ ޓަވަރުން ފުންމާލީއެވެ. ހަތަރު ވަނަ ބުރީގައި ހުރި އަގުންގ އެތަނުން ފުންމާލުމުން އޭނާގެ ފައި ބިންދައިގެން ދިޔައިރު، އޭނާގެ އެތެރެހައްޓަށްވެސް ގެއްލުންތަކެއް ވި ކަމަށް ވެއެވެ.\nއޭނާ އެ ވަގުތު ކައިރި ހޮސްޕިޓަލަކަށް ގެންދެވުނެވެ. ނަމަވެސް އޭނާ އެހެން ހޮސްޕިޓަލަކަށް ގެންދިއުމުގެ ކުރިން ވަނީ މަރުވެފައެވެ.\nއަގުންގގެ މަސައްކަތްތައް ފެނިފައި އެތައް ބަޔަކަށް ހައިރާންކަން ލިބުނެވެ. އަދި އެ ކުންފުނިން މިހާރު ދަނީ އޭނާގެ މަސައްކަތްތަކަށް ފަށްފަށުން ޝުކުރު އަދާ ކުރަމުންނެވެ.\nކެންސަރު ޖެހުނު ކުއްޖެއްގެ ފަހު ހުވަފެން ހަގީގަތަކަށް ހަދައިދިނީ ސޯނޫ ސޫދު\nއޮކްޓޯބަރ 1, 2018 18:49\nސުވާލަކީ ޓަވަރު ވެއްޓުނުތޯ.


Post office queue gai thibenee hevifai!\nކިއުއެއްގައި ހުންނަން ޖެހުމަކީ ފޫހި ކަމެކެވެ. ގިނައިރު ކިއުއެއްގައި ހުންނަން ޖެހިއްޖެ ނަމަ ހިދުމަތް ނުހޯދާ މީހުން މަދުވީމާ ފަހުން ކިއޫގައި ޖެހެން އަނބުރާލާފައި ދާ މީހުން ވެސް އުޅެ އެވެ. އާއްމުކޮށް ކިއުތަކުގައި ތިބެނީ ކޮންމެވެސް ޔުޓިލިޓީ ބިލެއް ދައްކަން ނޫނީ އެހެން އަަސާސީ ބޭނުމަކާއި ގުޅޭ ގޮތުންނެވެ. ކިއުއެއްގައި މަޑުކޮށްލުމުގެ ކެތްތެރިކަން އަހަރުމެންގެ އާދާގައި ނުހުރެއޭ ވެސް ބުނެވިދާނެ އެވެ.\nކެތްތެރިކަން ކުޑަ އަދި އެހާ ބިޒީ ލައިފްސްޓައިލެއްގައި އުޅޭއިރު އިތުރު ކިއުއެއްގައި މިހާރު ޖެހެންޖެހިއްޖެ އެވެ. ރާއްޖޭގައި ކުރިއާ އަޅާބަލާއިރު އޮންލައިންކޮށް ވިޔަފާރިކުރުން އިތުުރެވެ. ލޯކަލް ސައިޓުތަކުގެ އިތުރުން ބޭރުގެ ވެބްސައިޓުން ތަކެތި ގަތުން ވެސް އެހާ އާންމެވެ.\nއަންނައުނާއި، އަތުކުރީ ގަޑިއާ ދަބަހާއި ބޫޓައި ފައިވާނާ މިހެންގޮސް ކޮންމެ އެއްޗެއްވެސް ކުއްލިއަކަށް ހޯދަން ޖެހިއްޖެ ހާލަތެއްގައި ނޫނީ އެންމެ ފުރަތަމަ އަގު ބަލަނީ އޮންލައިންކޮށެވެ. ގޭގެ ސޯފާ ގައި އިނދެ އޮންލައިންކޮށް އެއިން ކޮންމެ އެއްޗެއްވެސް ގަނެލެވެއެވެ. އެކައުންޓްގައި ފައިސާ ހުރިއްޔާ އޮންލައިންކޮށް ގަތުން މާ ފަސޭހަ އެވެ.\nއަރާމުގައި ހުރެ ގަންނަ ތަކެތި ބަލައި ގޮސް ޕޯސްޓް އޮފީހުގެ "ޕާރުސަލް ކިއު" ޖެހުން މިއީ އާއްމުކޮށް ޖެހޭ ކިއުތަކަށް އިތުރުވެފައިވާ ކިއުއެވެ. ހަފުތާއަކު އެއްފަހަރު މި ކިއުގައި ޖެހެންޖެހޭ ނޫނީ ޕިކްޕޯސްޓަށް ދާން ޖެހޭ މީހުންވެސް އުޅެ އެވެ.\nއާއްމުކޮށް ޖެހޭ ކިއުތަކާއި އަޅާބަލާއިރު މި ކިއުގައި ހުންނާކަށް ބުރަކަމަކަށް ނުވެއެވެ. އޮންލައިންކޮށް އެއްޗެއް ގަނެގެން ބަލާ ދާާއިރު އިހުސާސް ކުރެވެނީ ހަދިޔާއެއް ލިބޭ ކަމުގެ އިހުސާސެކެވެ. ކުރިން ފައިސާ ދައްކާފައި އޮތް އެއްޗެއް ބަލާ ދިއުމުން އަތުން އެ ވަގުތު ފައިސާތަކެއް ނުގޮސް އެއްޗެއް ލިބޭތީ ކިއުގައިވެސް ހުރެވެނީ ހިނި އައިސްފަ އެވެ.\nގިނަ ވަގުތު ދުއްވާލައި ކިއުގައި މަޑުކޮށް އަތަށް އަރާ ޕާރުސަލުގައި އޮންނަނީ އަމިއްލައަށް ޗޫޒްކުރި އެއްޗެއްކެވެ. ޕާރުސަލްގައި އޮންނާނީ ކަމުދާ އެއްޗެއްކަން ވެސް އެނގެއެވެ. ކިއުގައިވެސް ހުންނަނީ އެ އުފާވެރިކަމާ އެކުއެވެ.\nޕާރުސަލުބަލާ ގޮސް ޖެހޭ ކިއުގައި ހުންނާކަށް މާ ބޮޑު ކަމަކަށް ނުވެއެވެ. ގިނައިރު ވިއަސް ޝަކުވާއެއް ނޯވެއެވެ. އިންތިޒާރު ކުރެވެނީ އޮންލައިންކޮށް ހެޔޮ އަގުގައި ގަތް އެތި އަވަހަށް ލިބުމަށެވެ.\nއޮންލައިންކޮށް ވިަޔަފާރި ކުރުމުގެ އާދަ އަހަރުމެންގެ ކިބައިގައި ރަނގަޅަށް ހަރުލައިފިއެވެ. މިކަން އެންމެ ރަނގަޅަށް އެނގެނީ ޕޯސްޓްއޮފީސް އިން ޕާރުސަލް ބަލާ ގޮސް ތިބޭ މީހުންގެ އަދަދުންނެވެ. ހެނދުނު ނަގާ ނަމްބަރާއި ޖެހެނީ ހަވީރެވެ. ގިނަ ބަޔަކު ކޮންމެ ދުވަަހަކުވެސް މި ހިދުމަތް ހޯދައެވެ. ކިއު ނަމްބަރު ނެގުމަށް މޮބައިލް އެޕް އަޅައިގެން ނަމްބަރަށް ފާރަލުމަކީވެސް އޮންނަ ކަމެކެވެ. އަދި އެއް ނަމްުބަރަށްވުރެ ގިނަ ނަމްބަރު ނަގައިގެން ވެސް ފާރަލުން އޮވެއެވެ. މިވަރުން އުޅޭއިރުވެސް ނަމްބަރު ކަޓާފަހަރު ވެސް ދެއެވެ.


Hantavirus jehigen China gai meehaku maruvejje - AO News\nހަންޓާވައިރަސްގައި ޗައިނާއިން މީހަކު މަރުވެއްޖެ\nނުރައްކާތެރި ކޮވިޑް-19 ނުވަތަ ކޮރޯނާވައިރަސްގެ ކަންތައް ޗައިނާގައި މަޑުޖެހެމުން ދަނިކޮށް ހަންޓާވައިރަސްގައި ޗައިނާއިން މީހަކު މަރުވެއްޖެކަމަށް ޗައިނާގެ ނޫސްތަކު ރިޕޯޓް ކޮށްފިއެވެ.\nޗައިނާ ސަރުކާރަށް ނިސްބަތްވާ ދަ ގްލޯބަލް ޓައިމްސްއިން ބުނެފައިވަނީ، ހަންޓާވައިރަސްގައި މީހަކު މަރުވެފައިވަނީ ޗައިނާގެ ދެކުނުހުޅަނގު ޔޫނާން ޕްރޮވިންސުން ކަމަށެވެ.\nހަންޓާވައިރަހަކީ ރޯޑަންޓްސް ނުވަތަ ހިކަނދި/މީދާ ޒާތުގެ ޖަނަވާރުތަކުން އިންސާނުންގެ ގަޔަށް ވާރުތަކުރާ، އަދި އެ ވައިރަސް ޖެހުމުން އެ ޖެހޭ މީހަކު އިންފެކްޓްވާ ނުރައްކާތެރި ވައިރަހެކެވެ. މި ވައިރަސް ފެނުނު ކަމަށް އެންމެ ފުރަތަމަ ރިޕޯޓްކޮށްފައިވަނީ 1993 ވަނަ އަހަރު އެމެރިކާއިންނެވެ. ހަންޓާވައިރަސްއަކީ ގައިންގަޔަށް އަރާ ވައިރަސްއެއްކަން އަދި މުޅިން ކަށަވަރުކުރެވިފައި ނުވި ނަމަވެސް، 1996 ވަނަ އާޖެންޓީނާގައި ހަންޓާވައިރަސް، އެއް އިންސާނެއްގެ ގައިން އަނެއް އިންސާނެއްގެ ގަޔަށް އަރާފައިވާކަމަށް ބެލެވޭކަމަށް އެމެރިކާގެ ސެންޓަރ ފޮރ ޑިޒީޒް ކޮންޓްރޯލް އެންޑް ޕްރިވެންޝަނުން ބުނެފައި ވެއެވެ.\nޔޫނާން ޕްރޮވިންސްއަށް ނިސްބަތްވާ ފިރިހެންމީހާ މަރުވެފައިވަނީ، ޝެންޑޮންގް ޕްރޮވިންސަށް މަސައްކަތަށް އެނބުރި ދަނިކޮށް އޭނާ ދަތުރުކުރި ބަހުގެ ތެރޭގައި ކަމަށް ގްލޯބަލް ޓައިމްސްއިން ބުނެފައި ވެއެވެ.\nމިކަމާހެދި، ޗައިނާ މީހާއާއެކު ބަހުގައި ދަތުރުކުރި 32 މީހުން މިހާރު ވައިރަހަށް ޓެސްޓްކޮށްފައިވާ ކަމަށް ގްލޯބަލް ޓައިމްސްއިން ބުނެފައިވެއެވެ. ނަމަވެސް، އެމީހުންގެ ޓެސްޓްތަކުގެ ނަތީޖާ ނޫހުން ހާމަކޮށްފައެއް ނުވެއެވެ.\nޗައިނާއިން ހަންޓާވައިރަސް ފެނި، އެ ވައިރަހުގެ އަސަރުކުރި މީހެއްގެ ފުރާނަ ގެއްލިފައިވާ މި ދަނޑިވަޅަކީ، މިދިޔަ އަހަރުގެ ފަހުކޮޅު ޗައިނާއިން ފުރަތަމަ ފަހަރަށް ފެނުނު ކޮރޯނާވައިރަސް ޑިޒީޒް (ކޮވިޑް-19)ގެ ބިރުވެރިކަމުގައި މުޅި ދުނިޔެ ޖެހިފައިވާ ދަނޑިވަޅެކެވެ.\nކޮވިޑް-19 ގައި ދުނިޔޭގެ އެކި ކަންކޮޅުތަކުން 17،000 އަށްވުރެ ގިނަމީހުން މަރުވެފައިވާއިރު، މިވައިރަސް ދުނިޔޭގެ 177 ގައުމުން ފެނިފައި ވެއެވެ.


JP ge naibakah MDP ithubaaru kuraane baa?\nއުކުޅަހުގައި ބޭއްވި އެމްޑީޕީގެ ކޮންގްރެސް: އިދިކޮޅުން ރިޔާސީ އިންތިހާބުގައި އިބޫއާއެކު ޖޭޕީން ނެރޭ ރަނިން މޭޓަކީ ކޮބައިކަން އަދި ސާފެއް ނުވޭ -- އަހުމަދު ނާއިމް ނާޒިމް | އަވަސް\nރާއްޖޭގައި އެންމެ ފުރަތަމަ ފަހަރަށް ގިނަ ސިޔާސީ ޕާޓީތަކެއް އެކުލެވޭ ގޮތަށް ރިޔާސީ އިންތިހާބެއް ބޭއްވީ 2008 ގައެވެ. އެ އިންތިހާބު އެމްޑީޕީއާއި ރައީސް މުހައްމަދު ނަޝީދަށް ކާމިޔާބުވީ އިންތިހާބުގެ ދެވަނަ ބުރާ ހަމައިން އެކުލަވާލި ކޯލިޝަނަކާއެކު އެވެ. ނަމަވެސް ކުޑަ ދުވަސްކޮޅެއްގެ ތެރޭގައި އެ ކޯލިޝަން ނިމުމަކަށް އައެވެ. އަދި އެމްޑީޕީގެ ވެރިކަމެއް ރާއްޖޭގައި ގާއިމު ކުރިތާ ދެ އަހަރާއި ބައި ނުވަނީސް އެ ވެރިކަން އެ ޕާޓީގެ އަތުން ބީވެގެން ދިޔައީ އެވެ. އެ ޕާޓީން ބުނާ ގޮތުން ނަމަ އެ ގޮތް މެދުވެރިވި މައިގަނު ނައިބު ރައީސަކަށް އެ ބޭފުޅުންނަށް އިހުތިޔާރު ކުރެވުނު ބޭފުޅެއްގެ ސަބަބުންނެވެ.\nއެމްޑީޕީ ދެކޭ ގޮތުގައި އޭރުގެ ސަރުކާރު ބަދަލުވެގެން ދިޔައީ އޭރުގެ ނައިބު ރައީސް ޑރ. މުހައްމަދު ވަހީދު ހަސަން މަނިކުގެ އެހީގައި "ބަޣާވާތެއް" ކޮށްގެނެވެ. -- އެ ސަރުކާރު ބަދަލުވީ ބަޣާވާތަކުން ނޫން ކަމަށް ވަނީ ވަނީ ކޯނިން ނިންމާފަ އެވެ.\nއެމްޑީޕީން ޔަގީން ކުރާ އެ "ބަޣާވަތު" ގެ އަޑީގައި ތިއްބެވި ކަމަށް އެމްޑީޕީން އެންމެ ބޮޑަށް ތުހުމަތު ކުރި ބޭފުޅުންގެ ތެރެއިން ދެ ބޭފުޅެއް ފިޔަވައި އެހެން ހުރިހާ ފަރާތްތަކާއެކު އެމްޑީޕީން މިހާރު ގެންދަނީ މިއަހަރުގެ ރިޔާސީ އިންތިހާބަށް އެއްބައިވަންތަ ކަމުގެ ސަރުކާރެއް އެކުލަވައިލުުމުގެ މަސައްކަތް ކުރަަމުންނެވެ.\nއިދިކޮޅު ފަރާތްތަކުން ބުނާ ގޮތުގައި މިއީ ރީއްޗަށް މިފަހަރު ކާމިޔާބުވާނެ މަސައްކަތެކެވެ. ސަރުކާރަށް ތާއީދު ކުރާ މީހުން ބުނަނީ އެހެން ނުވާނެއޭ އެވެ. މާޒީ އޮތީ އެހެނެއް ނޫނޭ އެވެ. އެކަމަކު އިހަށްވީ ގޮތެއް މިހާރު ވާހަކަށް ވެސް ނުޖެހެ އެވެ.\nކުރީގެ ރައީސް ޑރ. ވަހީދު\nއެމްޑީޕީގެ ޓިކެޓްގައި މިއަހަރުގެ ރިޔާސީ އިންތިހާބަށް ރައީސުލް ޖުމްހޫރިއްޔާ ކަމުގެ މަގާމަށް، ކުރީގެ ރައީސް މުހައްމަދު ނަޝީދަށް ވާދަ ކުރެއްވުމުގެ ގާނޫނީ ދޮރެއް ހުޅުވިފައި ނެތުމާއެކު ޕާޓީގެ ޕާލިމެންޓްރީ ގުރޫޕުގެ ލީޑަރު އަދި ހިންނަވަރު ދާއިރާގެ މެމްބަރު އިބްރާހިމް މުހައްމަދު ސޯލިހު (އިބޫ) އިންތިހާބީ ރޭހަށް ނެރެން ވަނީ ނިމި އިއުލާނުވެފަ އެވެ.\nއިދިކޮޅުގެ ރިޔާސީ ކެންޑިޑޭޓެއްގެ ގޮތުގައި އިބޫ ރިޔާސީ އިންތިހާބަށް ނުކުންނަވާއިރު ގާނޫނީ ޕެއާ ހަމަ ކުރުމަށް އިބޫގެ ނައިބު ރައީސް ކަމަށް ބޭފުޅަކު ނެރުން "މިލްކު" ވެފައި ވަނީ ޖުމްހޫރީޕާޓީ އަށެވެ. އެ ޕާޓީގެ ފަރާތުން އިބޫއާއެކު ނައިބު ރައީސް ކަމަށް ނެރޭނެ ބޭފުޅަކު އަދި އިއުލާނެއް ނުކުރެ އެވެ. ނޫނީ އެކަމަކުގައި އަދި ގޮތެއް ނުނިންމެ އެވެ. އެކަމަކު މިއީ މިއީ އެމްޑީޕީން ވަރަށް ބޮޑަށް ވިސްނާނެ ކަމެކެވެ.\nއެމްޑީޕީ ގަބޫލު ކުރާ މާޒީގެ ފިލާވަޅާއެކު، ނައިބް ރައީސް ކަމަށް ޖޭޕީން ނެރޭ ބޭފުޅަކީ އެމްޑީޕީއަށް ވެސް އިތުބާރު ކުރެވޭ ވަރުގެ ބޭފުޅަކަށް ހެދުމަށް އެ ޕާޓީން މަސައްކަތް ކުރާނެ އެވެ. ކުރަން ވެސް ޖެހޭނެ އެވެ.\nރައީސް ނަޝީދުގެ ސަރުކާރުގެ އިތުރުންވެސް ރައީސް އަބުދުﷲ ޔާމީންގެ ސަރުކާރުގައި ވެސް އެންމެ "ސިޔާސަ" މަގާމަކަށް ވެގެން ގޮސްފައިވަނީ ނައިބް ރައީސުގެ މަގާމެވެ. އެގޮތުން ރިޔާސީ ފަސް އަހަރުގެ ދައުރު ނިމޭންދާއިރު މިހާރު ހުންނެވީ ރައީސް ޔާމީންގެ ތިން ވަނަ ނައިބު ރައީސެވެ. ފުރަތަމަ ޑރ. މުހައްމަދު ޖަމީލެވެ. ދެން އަހުމަދު އަދީބެވެ. މިހާރު އަބްދުﷲ ޖިހާދެވެ.\nމި ސަރުކާރުގެ ތިން ނައިބު ރައީސުން ކަމަށްވާ، ޑރ. ޖަމީލް، އަދީބު އަދި ޑރ. ޖިހާދު\nމި ސަރުކާރުގެ އިންތިހާބީ ނައިބް ރައީސް ޖަމީލަށް ރައީސް ޔާމީނަށް އިތުބާރު ނުކުރެއްވޭތީ މަޖިލީހަށް ހުށަހަޅުއްވައިގެން އެ މަގާމުން އޭނާ އަޒުލް ކުރީ އެވެ. ފަހުން އެ މަގާމަށް އަހުމަދު އަދީބު ގެނެސް، އަހަރެއްހާ ދުވަސް ނުވަނީސް އައި "ފިނިފެންމާ" ބޮމުގެ ހާދިސާއާއި އޭގެ ތެރެއިން އުފަންވި އެތައް ކަމެއްގެ ތެރެއިން އަދީބު ޖަލަށް ލެވި މަގާމު ގެއްލުނެވެ. އެނާގެ މައްޗަށް ޝަރީއަތްތައް ހިނގާއިރު އެކި ދައުވާތައް ޝަރީއަތަށް ސާބިތުވެ މިހާރު ވެސް 33 އަހަރުގެ ހުކުމްތައް ކޮށްފައި ވެއެވެ.\nއޭގެ ފަހުން ފިނޭންސް މިނިސްޓަރު ކަމުގެ މަގާމުގައި ހުންނެވި އަބުދުﷲ ޖިހާދު ނައިބް ރައީސް ކަމަށް ގެނައީ އެވެ. އެއީ ސިޔާސީ ގޮތުން އެހާ ހަރަކާތްތެރި ބޭފުޅެއް ނޫނެވެ.\nމި ހުރިހާ ކަމަކާއި މާޒީ މިހެން އޮތް އިރު އިދިކޮޅުގެ މަސައްކަތުގައި މިފަދަ ހާއްސަ އަދި މުހިންމު މަގާމަކަށް ބޭފުޅަކު ގެންނަން ފުރުސަތު މިއޮތީ ޖޭޕީއަށެވެ. އަދި ކުރިން ކަން ހިނގައި ދިޔަ ގޮތާއި ރައީސް ޔާމީން ސަރުކާރުގައި މި ހިނގައި ގޮސްފައިވާ ކަންކަމަށް އެމްޑީޕީން ނަޒަރު ހިންގައި ބަލާނެ އެވެ.\nއިދިކޮޅުގެ ސަރުކާރެއްގައި ނައިބު ރައީސަކަށް ވެވަޑައިގެންފާނެ ބޭފުޅުން ކަމަށް މިހާރުވެސް ނަންތަކެއް އުޅެ އެވެ. އެހެން ނަމަވެސް އެއީ އެމްޑީޕީގެ ރުހުން އޮތް ނަންތަކެއްތޯ އަދި ރާއްޖޭގެ ސިޔާސީ އެފަދަ ހިސާބަކަށް ގެންދަން އެންމެ ގާބިލް ނަންތައްތޯ ބައެއް ފަރާތްތަކުން ސުވާލު ކުރެ އެވެ.\nޖޭޕީން "މިއީ އެ ޕާޓީގެ ފަހަރު" ކަމަށް ބުނަމުން އަންނަ އިރު، ޖޭޕީން ނައިބް ރައީސްގެ ގޮތުގައި ކަނޑައަޅުއްވާ ބޭފުޅަކަށް އެމްޑީޕީގެ އިތުބާރާއި ރުހުން ނުލިބި ގޮސްފިނަމަ، އަނެއްކާވެސް ރާއްޖޭގެ ސިޔާސީ މަޝްރަހު ހަލަބޮލިވެ ވަންނާނީ ބޮޑު ކޯޅުންގަނޑެއްގެ ތެރެއަށެވެ.


ކައިވެންޏަށް ތައްޔާރުވާއިރު ހާސްވަނީ ކީއްވެ؟ – My WordPress\nކައިވެންޏަށް ތައްޔާރުވާއިރު ހާސްވަނީ ކީއްވެ؟\nކައިވެނި ކުރަން ކަނޑައަޅާފައިވާ ތާރީހު ގާތްވަމުން އައި ވަރަކަށް، ހިތްތެޅި، ހާސްވެ، ފިނިވާ ގޮތް ވޭހެއްޔެވެ؟\nތިޔައީ ތިބާ އެކަންޏަށް ކުރެވޭ އިހްސާސްތަކެއް ނޫނެވެ. ޒަވާޖީ ހަޔާތެއް ފަށަން އުޅޭ ގިނަ މީހުންގެ ހާލަކީ ހަމަ ތިއީއެވެ. އެކުގައި އުޅެން ބޭނުންވާ ބައިވެރިޔާއާއިއެކީގައި އުފާވެރި ހަޔާތެއް ފެށޭތީ ކިތަންމެ އުފާވިޔަސް، ކަމުގެ ބޮޑުކަން ހިތަށް އެރުމުން، ފިކުރު ބޮޑުވަނީއެވެ.\nމިލިޔުމުގައި މިބަލާލަނީ ކައިވެންޏަށް ތައްޔާރުވަމުން އަންނައިރު، ހިތަށް ހާސްކަން ވެރިވާ ކަމަށް މީހުން ބުނާ ބައެއް ސަބަބުތަކަށެވެ.\nބައިވެރިޔާއާއިމެދު ޔަގީންކަން ނެތުން:\nކައިވެނި ކުރަން ތިޔަ އުޅޭ މީހާ އަކީ، ތިބާ އެންމެ ބޭނުންވާ، ނުވަތަ އެންމެ ލޯބިވާ މީހާކަން ޔަގީން ނުވާނަމަ، ހިތުގައި ހާސްކަން އުފެދޭނެއެވެ.\nކައިވެންޏަށްފަހު، މުޅި ދިިރިއުޅުން އަނބިމީހާ ނުވަތަ ފިރިމީހާއަށް ހުސްކުރަންޖެހޭނެއެވެ. އެހެންވެ، ތިބާ އެމީހަކާއި އެކުގައި ދިިރިއުޅެން ބޭނުންވާ މީހަކު އިހްތިޔާރު ކުރުމުގެ މުހިންމުކަން ވަރަށް ބޮޑެވެ.\nބައިވެރިޔާ މީގެ ކުރިން ބޭވަފާތެރިވެފައިވުން:\nމިއީ ކައިވެންޏަށް އެޅޭނެ ވަރަށް ބޮޑު ހިޔަންޏެކެވެ. ތިބާގެ ބައިވެރިޔާ މީގެ ކުރިން "ޗީޓު" ކުރިނަމަ، އެކަން އެހާ ފަސޭހައިން ހަނދާން ނައްތާލުމަކީ ވަރަށް އުނދަގޫ ކަމަކަށް ވެއެވެ. މާފު ކުރިނަމަވެސް، އެކަން ހިތުގައި އޮންނާނެއެވެ.\nބިއްލޫރި ތައްޓެއް ވެއްޓި، ރެނދެއް ލުމުން، އެ ރެނދު ނުފިލާ ހުންނަ ގޮތަށް، ބޭވަފާތެރިއެއްގެ ފަރާތުން ލިބޭ އަނިޔާގެ ލަކުނަކީވެސް ފަސޭހައިން ފިލާ އެއްޗެއް ނޫނެވެ.\nބައިވެރިޔާގެ އާއިލާ މީހުން ކަމުނުދިޔުން:\nތިބާ ކައިވެނި ކުރަން އުޅޭ ފަރާތުގެ އާއިލާގެ މެމްބަރުން ކަމު ނުދާނަމަ، ކައިވެނި ކުރަން ވިސްނާއިރު، ހިތްނުތަނަވަސް ކުރުވާފާނެއެވެ.\nކައިވެނީގެ ގޮށް ޖެހުމަށްފަހު، ތިބާގެ ބައިވެރިޔާގެ އާއިލާ އަކީ ތިބާގެެވެސް އާއިލާއެވެ. ވާންއުޅޭ އާއިލާގެ މެމްބަރުންގެ ކިބައިގައި ތިބާއަށް ގަބޫލު ނުކުރެވޭ ސިފަތަކެއް ހުރެއްޖެނަމަ، ވާންއުޅޭ ފިރިމީހާ ނުވަތަ އަނބިމީހާ ކިތަންމެ ކަމުދިޔަސް، ކައިވެނީގެ ހަގީގީ އުފާވެރިކަން އިހްސާސް ނުކުރެވިދާނެއެވެ.


Dhookohli Meehunge Thereygai, Masthuvaathetheege Netweorkege Bayaku Nuhimeneyne: PG - Vaguthu\nކޮވިޑް-19: ފައްސިވާ ދިވެހިންގެ އަދަދު މަޑުޖެހުމެއް ނެތި މައްޗަށް! - 10 ގަޑިއިރު ކުރިން\nމަސްތުވާތަކެތީގެ ނެޓްވޯކްތަކުގައި ހިމެނޭ މީހުން ދޫކޮށެއް ނުލަން: ޕީޖީ\n1 މަސް ކުރިން ( މެއި 26, 2020 )\nޕީޖީ ހުސައިން ޝަމީމް --\nޖަލުތަކުގައި ކޮވިޑް-19 ފެތުރުނަ ނުދިނުމަށް އަޅާ ފިޔަވަޅެއްގެ ގޮތުން، ދޫކޮށްލި މީހުންގެ ތެރޭގައި މަސްތުވާތަކެތީގެ ނެޓްވޯކަކަށް ނިސްބަތްވާ އެއްވެސް މީހަކު ނުހިމެނޭނެ ކަމަށް ޕްރޮސެކިއުޓަރ ޖެނެރަލް ހުސެއިން ޝަމީމް ވިދާޅުވެއްޖެއެވެ.\nޝަރީއަތް ނިމެންދެން ބަނދުގައި ތިބި ބައެއް މީހުން ދޫކުރާ ވާހަކަ މީޑިއާގައި ރިޕޯޓްކުރުމާއި އެކު އެކަމުގެ ސަބަބުން މުޖުތަމައުގައި ކުށް ގިނަވާނެ ކަމަށް ބުނެ ޕީޖީއަށް ވަނީ ބައެއް ފާޑުކިޔުންތައް އަމާޒުވެފައެވެ. ޚާއްސަކޮށް މަސްތުވާތަކެތީގެ ވިޔަފާރިކުރުން ފަދަ މުޖުތަމައުއަށް އޭގެ އަސަރު ކުރާ ކުށްތައް އިތުރުވެދާނެ ކަމަށް މީސް މީޑިއާގައި ޚިޔާލުފާޅުކުރި ބައެއް މީހުން ބުންޏެވެ.\nޕީޖީ ޝަމީމް "ވަގުތަށް" ވިދާޅުވީ ޝަރީއަތް ނިމެންދެން ބަންދުގައި ތިބި 30 މީހަކު ޝަރުތުތަކަކާ އެކު ދޫކޮށްލުމުގެ މަސައްކަތް މިހާރު ނިމިފައިވާކަމަށެވެ. އެ މީހުންގެ ތެރޭގައި ސީރިއަސް ކުށްތައް ކޮށްފައިވާ މީހުން ނުހިމެނޭނެ ކަމަށް ވެސް އޭނާ ވިދާޅުވިއެވެ.\n"އެއްވެސް ކުޑަ ކުއްޖަކާއި ބެހުނު މީހެއް ނުހުންނާނެ. މީހަކު މަރާލި މީހެއް ނުހުންނާނެ. މަސްތުވާތަކެތީގެ ވެސް ގްރާމް ހަމަނުވާ މީހުން ތިބޭނެ، ބޮޑު ގްރޫޕެއްގެ މީހެއް ނުހުންނާނެ. ނުރައްކާތެރި މާރާމާރީގައި ހިމެނޭ މީހެއް ނުހުންނާނެ. ސީރިއަސް އެއްވެސް ކުށެއްގެ މީހަކު ނުހުންނާނެ. ކުދި ތަންތަނުގައި ގިނަ މީހުން ތިބުން، އެއީ ހޯމް މިނިސްޓަރގެ ވެސް ސީޕީގެ ވެސް އެންމެ ބޮޑު ކޮންސާން އަކަށްވީ. މިހާރު އެކަން ނިމިއްޖެ. މި ދެ ދުވަހަކު މި ނިމުނީ." ޝަމީމް ވިދާޅުވިއެވެ.\nރާއްޖޭގެ ޖަލުތަކުގައި ކޮވިޑް-19 ފެތުރުނަ ނުދިނުމަށް އަޅާ ފިޔަވަޅުތަކުގެ ތެރެއިން ދޫކޮށްލި 30 މީހުންނަކީ، ޝަރީއަތް ނިމެންދެން ބަންދުގައި ތިބި މީހުންނެވެ. އެ މީހުން ދޫކޮށްލީ އެ މީހުންގެ މައްސަލަތައް ރިވިއުކޮށްދިނުމަށާއި، އޭގެ ތެރެއިން ލުއި ދެވެން ހުރި މީހުންނަށް ލުއިދެއްވުމަށް އެދި ހޯމް މިނިސްޓްރީން ޕީޖީ އަށް ސިޓީފުޅެއް ފޮނުއްވުމުންނެވެ.\nއެ ސިޓީއާ ގުޅިގެން ޝަރީއަތް ނިމެންދެން ބަންދުގައި ތިބި މީހުންގެ މައްސަތައް ބަލަމުންދާކަން ޕީޖީ އޮފީހުން ވަނީ ހާމަކުރައްވާފައެވެ.\nދޫކޮށްލި މީހުންނަށް ކުރިމަތިކުރުވި ޝަރުތުތަކުގެ ތެރޭގައި މާލެއިން ނުފުރުމާއި، ކޯޓަށް ހާޒިރުވުމާއި، އިތުރު ކުށެއް ނުކުރުން ހިމެނެއެވެ. އެއްވެސް ޝަރުތަކާއި ޚިލާފުވެއްޖެ ނަމަ އެ މީހުން އަލުން އަނބުރާ ބަންދަށް ގެންދެވޭނެއެެވެ.\nޑރ. ޖަމީލް، ޕީޖީ ޝަމީމަށް: ވާހަކަ ގިނަނުކޮށް އަމަލު ގިނަ ކުރޭ!\nޕީޖީ ޝަމީމްގެ ބަސް: ރޭޕް ކުރާ މީހުން ސަލާމަތް ނުވާނެ\n11 އަހަރުގެ ކުއްޖަކު ރޭޕްކުރި އަނީސްގެ މައްޗަށް ތިން ދައުވާއެއް އުފުލައިފި\nމެއި 26, 2020 13:06\nޝަމީމް ވިދާޅުވެދެއްވަބަލަ ދޫކޮށްލި މީހުންގެ ތެރޭގައި ހިމެނޭ މ.ޏަމްޏަމްގެ އިސްމާޢީލް ޝަރީފް ހައްޔަރު ކޮށް ޝަރީއަތް ނިމެންދެއް މުއްދަތު ޖަހާފައި އޮތީ ކޮން ކުށަކާއި ގުޅިގެންކަން . ނިމިގެންދިއަ ރޯދަމަހު ލިބުނު ސަވާބު ގިނަވެގެންދޯ ތި ދޮގު ހަދަނީ\nމެއި 26, 2020 14:05\nވަރަށް ދަންނަ މީހެއް. ވަރަށް ފޭކު މީހެއް. ޕީޖީ އަކާށް ހުންނަން ކަމުދާ މީހެއްނޫން\nމެއި 26, 2020 14:28\nދަންނަ އެކަކު ދޫކޮށްލި. މަސްތުވާތަކެތި ވިއްކާ ބޮއެ ވައްކަންކޮށްހަދާ\nމެއި 26, 2020 15:37\nބަލަ ޝަމީމޫއެވެ. އިތުރުފުޅު ނުހައްދަވާށެވެ. ދެން މ.ޏަމްޏަމްގެ އިސްމާއީލް ޝަރީފް އަކީ ކިހިނެތް ދޫކޮށްލި މީހެއްތޯއެވެ. އެބޭފުޅާއަކީ ކިލޯއަކަށްވުރެ ގިނަ މަސްތުވާތަކެއްޗާއެކު އަތުލައިގަތް ބޮޑު ޑީލަރެކެވެ. ތިކުޅުއްވާ ގޭމް އެނގޭ ދިވެހިން ބައިވަރެވެ. ނޭނގޭކަމަށް ހީފުޅު ނުކުރަށް ވާށެވެ. ހުދު އޭނާގެ އާއިލާއަށް އޭނާދޫވާކަން ކުރިން އެންގެއެވެ. އެމީހުންވަނީ އެމްސީހަމީދު ބޭނުން ނުވިޔަސް އޭނާ ވަރަށް އަވަހަށް ޖަލުން ނެރޭނެކަމުގެ އިންޒާރު ފުލުހުންނަށް ދީފައެވެ. ދޫކޮށްލީ ފުލުހުންނަށް ވަގަށެވެ. ދޫކޮއްލިކަން ފުލުހުންނަށް އެނގުނީ ދޫކޮށްލިފަހުން މެއެވެ. އަރިސްކުދިން ލައިގެން ރިވިއު ކޮމެޓީ ތިތާތެރޭ ހައްދަވައިގެން ތިޔަކުޅޭ ގޭމަކީ މަނިކުފާނު ބޭނުންވާ ބަޔަކު ދޫކޮއްލުމަށް ބޭނުންވާ މީހަކަށް ދައުވާނުކުރަން ކުރައްވާ ކަމެކެވެ. ކޯޓުގައި ޝަރީއަތްނިމި ހުކުމާ ހްމައަށް ގޮސްހުރި މަނިކުފާނު ބޭނުންވާ ޑްރަގް ޑީލަރުންގެ މައްސަލަތަށްވެސް އަނބުރާގެނެސް މަސްލަހަތު ނެތޭބުނެ ނިންމަވަމުން ތިޔަގެންދަވަނީ ޕާޓީގެ ނުފޫޒުން ނޫންދެން ކޮންކަމަކާހެއްޔެވެ. މިފަހަރު ތިކުޅުނު ގޭމަކީ އިއްސެ ދޫކޮށްލަން ކުޅުނުގޭމެއްކަން އެނގެއެވެ.\nމެއި 26, 2020 15:46\nތިޔައީ ބޭފުޅަގެ ޕާޓީގެ އެދިލެއްވުމަށް މިނިސްޓްރީގަތިބި އެކްޓިވިަސްޓުން ފޮނުވި ލިސްޓެއް ޕޮލިސްގެ ބަހެއް ނުހޯދާ. ދޫކޮށްލި މީހުންގެ 99.9% އަކީ މަސްތުވާތަކެތި ވިޔަފާރި ކުރާ މީހުން ގްރާމް ހަމަނުވާ މީހަކު މަސްތުވާތަކެތީގެ މައްސަލައިގަ ޝަރީއަތް ނިމެންދެން ބަންދު ނުޖަހާނެކަން ބޭފުޅައަށް ނޭނގެނީ ފޮތްކިޔާލެއް މަދުވީމަ\nޖުލައި 5, 2020 00:20\nޗައިނާފްލެޓްގެ ފުރާޅުތައް މަސްތުވާތަކެތީގެ ކިއްލާތަކަކަށް ބަދަލުވަމުންދާ ޚަބަރު ދަނީ އަޑުގަދަވަމުން


މިމިނިސްޓްރީގެ ނަންބަރު IUL)88-ADHR/88/2020/40)ހ 11 ފެބްރުވަރީ 2020 ގައި ޢިއުލާނުގައިވާ ޕްރޮކިއުމެންޓް އޮފިސަރގެ މަޤާމް އިސްލާހްކޮށް އަލުން ޢިއުލާންކުރީމެވެ.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 25 ފެބުރުވަރީ 2020 ވާ އަންގާރަ ދުވަހުގެ 14:00ގެ ކުރިން، މިނިސްޓްރީ އޮފް ޓޫރިޒަމް (ވެލާނާގެ،5ވަނަ ފަންގިފިލާ) އަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް ([email protected]) މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަގާމަށް މީހަކު ހޮވުމަށް ބޭއްވޭ އިންޓަވިއު އާއި ޕްރެކްޓިކަލް އޮންނާނީ، 01 މާރިޗް 2020 އާއި 05 މާރިޗް 2020 އާ ދެމެދު، މިނިސްޓްރީ އޮފް ޓޫރިޒަމް ގައެވެ.\n22 ޖުމާދުލްއާޚިރު 1441


Adeeb Raees Solih Ah 37 Million Rufiya Dhin Massalaige Thahugeegu Fashaifi - Vaguthu\nކުރީގެ ނައިބު ރައީސް އަހްމަދު އަދީބު ނައިބު ރައީސް ކަމަށް ވަޑައިގެންނެވުމުގެ ދުވަސްކޮޅެއް ކުރިން، ރައީސުލްޖުމްހޫރިއްޔާ އިބްރާހިމް މުހައްމަދު ޞާލިހަށް 37 މިލިއަން ރުފިޔާ ދިން މައްސަލަ އެންޓި ކޮރަޕްޝަން ކޮމިޝަނުން ބަލަން ފަށައިފިއެވެ.\nއޭސީސީން މި މައްސަލަ ބަލަން ފަށާފައި މި ވަނީ އެ ކޮމިޝަނުގެ އަމިއްލަ އިސްނެގުމަކަށެވެ. އެ މައްސަލަ ބަލާ ތަހުގީގު ކުރުމަށް ކޮމެޓީ އަކާއި ވަނީ ހަވާލުކޮށްފައެވެ.\nއަދީބު، ރައީސް ޞާލިހާއި އެ ފައިސާ ހަވާލުކުރިކަން އިނގޭ މީހަކު"ވަގުތު"އަށް މައުލޫމާތުދިން މީހަކު ބުނެފައި ވަނީ، އަދީބު، ރައީސް ޞާލިހާއި ފައިސާ ހަވާލުކުރީ ރެހެންދި ފްލެޓްގައި ކަމަށެވެ.\n"އެފައިސާ އަކީ ރައީސް ކަމަށް އާދެވޭ އުމުރު ބަދަލު ކުރަން ޤާނޫނު އަސާސީ އިސްލާހު ކުރުމަށާއި، އަދީބަށް ނައިބު ރައީސް ކަމަށް އާދެވޭ ގޮތް ހެދުމަށް އަދީބު ދިން ފައިސާ." މައުލޫމާތު އެނގޭ ފަރާތުން ބުންޏެވެ.\nމައުލޫމާތު ދިން ފަރާތުން ބުނީ އަދީބު ރައީސް ޞާލިހާއި ފައިސާ ހަވާލުކުރިއިރު އޭރުގެ ބަންޑާރަނައިބު މުހައްމަދު އަނިލް އާއި އޭރުގެ ފިޝަރީޒް މިނިސްޓަރ ޑރ.މުހައްމަދު ޝައިނީ ވެސް އަދީބުގެ އަރިހުގައި ތިއްބެވި ކަމަށެވެ.\nއޮގަސްޓް 21, 2019 18:09\nސީދާ ގޮޅިއަށް. ޔާމީނު ލާން ހެދި ގޮޅިއަށް.\nއޮގަސްޓް 21, 2019 18:18\nވަގުންނަށް ހީވާނީ ދެންވެސްތިބޭނީ ހުސްވަގުންނޭ.\nއޮގަސްޓް 21, 2019 19:12\nތީ ފޫނެތް ފަޔައް ފެންފުރުން ކަހަ ލަ ކަމެއް.\nއޮގަސްޓް 21, 2019 19:15\nތީ އިބޫ މީހުން ލޮލ ލުގަ އަނދުން އަޅުވަން ކުރުވާކަމެއް.\nއޮގަސްޓް 21, 2019 20:03\nތީނާ ވެރިކަމުން ފޭބީމަ ދައުވާކުރާނީ. ނުފޫޒު އޮންނާނެ ހެސްކިޔާފަ. މިހާރު ހުދު ކާފޫރުވާނެ. އަންނި ތިކަމުގެ އަޑީގައި ހުންނާނީ. ތިއޮތީ ފުރުޞަތެއްލިބިފަ ވެރިކަމުން އަޒުލުކުރަން.\nއޮގަސްޓް 21, 2019 20:34\nބޮޑުވަގު. އެމްއެމްޕީއާރުސީ ގެ ލާރިގަނޑުން 37 މިލިޔަން ރުފިޔާ ކައިގެންހުރި ބޮޑުވަގު!\nއޮގަސްޓް 21, 2019 20:52\nރީލޯޑޭ ސަސްޕެންޑްކޮށް ތަހުގީގު ކުރި ގޮތަށްތަ؟ ޑްރާމާތައް ފްލޮޕްވަމުން ދާއިރު އިތުރު އާ ގޮތެއް ހޯދާކަށް ނުވޭތަ؟\nއޮގަސްޓް 21, 2019 21:06\nކެޔޮކޭ ވަރު.........އެނގޭނީ ...ބިތު ފަންގި ވެސް ނެގީމަތާދޯ...\nއޮގަސްޓް 21, 2019 21:31\nސްޓަންޓެއް! ޞުއްޅަބޭގެ ވެރިކަމުގެ3އަހަރުގަވެސް ބަޑަ އިބްރާ ފުލުހުންގެ އިދާރާޔަށް ހާޒިރުކުރީމަ ބޭރުގަ ހުރެގެން ނޫސްވެރިންކާރީގަ މިބުނަނީ “ޑިމޮކްރަސީއަކީ މިއޭ” ވެރިކަމުގަ ތިއްބަސް ފުލުހުންނަށް ސުވާލުކުރެވޭނެއޭ!\nއޮގަސްޓް 21, 2019 23:00\nއޮގަސްޓް 22, 2019 08:22\nނާ ހަމަ ތެދެއް؟ ސޯލިހުތަ؟ ތިހާކަންހާ ވަރަށް ސޯލިހުވާނީ


ތުރްކުމުނިސްތާންގައި ‘ކޮރޯނާ ވައިރަސް’ މިބަސް ބޭނުން ކުރުން މަނާކޮށްފި – Dhen.mv\nތުރްކުމުނިސްތާންގައި 'ކޮރޯނާ ވައިރަސް' މިބަސް ބޭނުން ކުރުން މަނާކޮށްފި\nދެން އެމްވީ April 1, 2020 - 7:16 pm\nތުރްކުމުނިސްތާނުގެ މީޑިއާއިން 'ކޮރޯނާ ވައިރަސް' މި ބަސް ބޭނުން ކުރުން އެ ގައުމުގެ ސަރުކާރުން މަނާކޮށްފިކަމަށް ރިޕޯޓުތައް ބުނެފިއެވެ. މީގެ އިތުރުންވެސް އެ ގައުމުގައި މާސްކު އަޅައިގެން އުޅޭ މީހުން ހައްޔަރުކުރުމަށް ވެސް ނިންމާފައިވާ ކަމަށް ވެސް މި ރިޕޯޓުތައް ބުނެއެވެ.\nއެގައުމުގެ ރޭޑިއޯ ޗެނަލަކުން އާންމުކޮށްފައިވާ މައުލޫމާތުގައިވާ ގޮތުން އެ ގައުމުގައި އާންމުކޮށް މީހުން އެއްވާ ތަންތަނުގައި އެ ބަސް ބޭނުން ކުރޭތޯ ބަލަން ޖާސޫސުވެސް ކުރަމުން ދެއެވެ.\nކަންމިހެން ތުރްކުމުނިސްތާންގެ ގައުމީ ޗެނަލުންނާއި ސަރުކާރުގެ މަސްލަހަތު އޮންނަ އެއްވެސް ޓީވީ ރޭޑިއޯ ޗެނަލަކުން ވެސް ކޮރޯނާ ވައިރަހާއި ގުޅުންހުރި އެއްވެސް ވާހަކައެއް އަދި އެކަމާއި ގުޅިގެން ސަރުކާރުން އަޅާފައިވާ އެއްވެސް ފިޔަވަޅެއްގެ ވާހަކަ ވެސް ގެނެސްދީފައެއް ނުވެއެވެ. އަދި ސުކޫލު ކުދިންނަށާއި އާންމުންނަށް ބެހުމަށް ގެންގުޅޭ ސިއްހީ މައުލޫމާތުގެ ލީފުލެޓުތަކުން ވެސް ' ކޮރޯނާ ވައިރަސް' މި ބަސް ވަނީ ނަގާފައެވެ.\nކޮރޯނާ ވައިރަސް ،މި ބަސް ބޭނުން ކުރުން މަނާކުރި ނަމަވެސް ތުރްކުމުނިސްތާނުގެ ސަރުކާރުން ވަނީ ވައިރަސް ކޮންޓްރޯލުކުރުމަށް ބައެއް ފިޔަވަޅުތައް އަޅާފައެވެ. އެގޮތުން ސުކޫލު ޗުއްޓީގެ މުއްދަތު އިތުރުކޮށް އާންމު ދަތުރުފަތުރުކުރުމަށް ބޭނުންވާ ވެހިކަލްތަކުގައި ހުން ބެލުމުގެ އިިންތިޒާމް ހަަމަޖައްސައި ކްލޮރިން އިން ވެހިކަލްތައް ޑިސްއިންފެކްޓު ކުރުން ވެސް ހިމެނެއެވެ. މީގެ އިތުރުންވެސް އެ ގައުމުގެ ބޭންކަށް ހިދުމަތް ހޯދުމަށް އަންނަަ ކަސްޓަމަރުންގެ އަތާއި އަނގަ ވެސް ޑިސްއިންފެކްޓު ކުރެއެވެ.\nނަމަވެސް އެހެން ގިނަ ގައުމުތަކާއި ހިލާފަށް ގިނަ މީހުން އެއްވެ އުޅުން މަނާކޮށްފައެއް ނުވެއެވެ.\nތުރްކުމުނިސްތާނު ސަރުކާރުން ބުނެފައިވާ ގޮތުގައި އެ ގައުމަކީ މިހާރު ދުނިޔޭގައި ވައިރަހުގެ އަސަރުނުކުރާ ހަމައެކަނި ގައުމެވެ.\nދުނިޔޭގެ 180 އަށް ވުރެ ގިނަ ގައުމަށް ވައިރަހުގެ އަސަރުކޮށްފައިވާއިރު 856,917 މީހުން ވަނީ ވައިރަހަށް ޕޮސިޓިވްވެ އޭގެ ތެރެއިން 42,107 މީހުން ވަނީ މަރުވެފައެވެ. މިހާރު އެންމެ ގަދައަށް ވައިރަސް ފެތުރެމުންދާ ގައުމުތަކުގެ ތެރޭގައި އެމެރިކާގެ އިތުރުން ޔޫރަޕުގެ ގައުމުތައް ކަމަށް ވާ އިޓަލީ، ޖާރމަނީ' ސްޕެއިން އަދި ފްރާންސް ހިމެނެއެވެ. ހަމައެހެންމެ ތުރްކުމުނިސްތާންގެ އެންމެ ކައިރީގައި އޮތް އިރާނަކީ ވެސް ވައިރަހުގެ އަސަރު އެންމެ ބޮޑަށް ކޮށްފައިވާ ގައުމުތަކުގެ ތެރެއިން ގައުމެކެވެ. ތުރުކުމުނިސްތާނުން ކޮވިޑް19 އަށް އެއްވެސް މީހަކު ޕޮސިޓިވް ވިކަމަަށް އަދި ރެކޯޑް ކޮށްފައެއް ނުވެއެވެ.


LIVE: Covid-19: Alah Dhahkaane Vaahaka Eh Neh - Vaguthu\nކޮވިޑް-19: އަލަށް ދައްކާނެ ވާހަކައެއް ނެތް\n5 މަސް ކުރިން ( މެއި 11, 2021 )\nކޮވިޑް-19 އާ ގުޅިގެން ރާއްޖެ ފުރަބަންދު ހާލަތަކަށް ގޮސްދާނެ ކަމަށް ބަލައި ތައްޔާރުވެގެން ތިބުމަށް ހެލްޕް ޕްރޮޓެކްޝަން އެޖެންސީ (އެޗްޕީއޭ)އިން އަންގާފައިވާކަމަށް ހެލްތް އެމާޖެންސީ އޮޕަރޭޝަން ސެންޓަރު (އެޗްއީއޯސީ)ން ވިދާޅުވެއްޖެ\nFurabandhu Ge Haalathah Thayyaaruvegen Thibumah HPA In Angaifihttps://t.co/Phur701ezR\nމިއަދު ވެސް ރާއްޖެ އިން ރެކޯޑެއް: އިތުރު 1501 މީހުން ކޮވިޑަށް ފައްސިވެއްޖެ.\nBREAKING NEWS: Miadhu Ves Raajje In Record Eh: Ithuru 1501 Meehun Covid Ah Fassivejje https://t.co/lb4lvp8wRZ\nމިއަދު ރާއްޖެއިން 1800 އަށްވުރެ ގިނަ މީހުން ކޮވިޑް-19 އަށް ފައްސިވެއްޖެ\nBREAKING: Miadhu Raajje In 1800 Ahvure Gina Meehun Covid Ah Fassi Vehjjehttps://t.co/ziv0fAqNQe\nއިޓަލީގެ ހޮސްޕިޓަލަކުން އޮޅިގެން އަންހެނަކަށް ހަ ޑޯ ވެކްސިން ދީފި\nItaly Gai Anhenakah6Dose Covid Vaccine Dheefihttps://t.co/KeLpTUraAg\nހދ. ކުޅުދުއްފުށި ސިޓީގައި ފްލޫ ކްލިނިކަށް ދެއްކި މީހަކު ކޮވިޑް-19 އަށް ފައްސިވުމާއި ގުޅިގެން އެރަށަށް އަރާ ފޭބުން މަނާ ކޮށްފި\nBREAKING:2Dhuvas Fahun Anehkkaaves Kulhudhufuttah Araa Feybun Manaa Kohffihttps://t.co/BnxurVJd2D\nކޮވިޑް-19 އާ ގުޅިގެން މާލެ ސަރަހައްދުގެ މިސްކިތްތަކުގައި ޖަމާއަތުގައި ނަމާދު ކުރުން ހުއްޓާލަން ހެލްތް ޕްރޮޓެކްޝަން އެޖެންސީ (އެޗްޕީއޭ)އިން އަންގައިފި\nBREAKING: Miskithakugai Jamaa'athugai Namaadhu Kurun Huttaalan Angaifihttps://t.co/JOOrGVY1of\nދެކުނު އޭޝިއާ ސަރަހައްދުގެ ގައުމުތަކުގެ ފަތުރުވެރިންނަށް ޓުއަރިސްޓް ވިސާ ދިނުން ހަފްތާއަކަށް މަނާކޮށްފި.\nBREAKING: Dhekunu Asia Gaumuthakuge Fathuruverin Raajje Aun Manaa Kohffihttps://t.co/M0ZplbSbLL\nކޮވިޑް-19 އާ ގުޅިގެން މާލެ ސަރަހައްދުގެ ރެސްޓޯރެންޓްތައް ހަފްތާއަކަށް ބަންދު ކުރަން ހެލްތް ޕްރޮޓެކްޝަން އެޖެންސީ (އެޗްޕީއޭ)އިން އަންގައިފި\nBREAKING: Male Sarahadhuge Restaurant Thah Hafthaa Akah Bandhu Kohffihttps://t.co/zCGuuydZfN\nމާލެ ސަރަހައްދުގައި މާދަމާއިން ފެށިގެން ހަވީރު 4:00 އިން ފަތިހު 4:00 އަށް ބޭރަށް ނުކުތުން މަނާކޮށްފި\nBREAKING: Male Gai Haveeru4In Fathihu4Ah Beyrah Nukuthun Manaa Kohffihttps://t.co/eRRCWm7msf\nހދ. ކުޅުދުއްފުށި ސިޓީގައި ފްލޫ ކްލިނިކަށް ދެއްކި މީހަކު ކޮވިޑް-19 އަށް ފައްސިވެއްޖެ\nBREAKING: Kulhudhuffushi Flue Clinic Ah Dhekki Meehaku Covid Ah Fassi Vehjjehttps://t.co/fjiGVf1BWk\nމާލެ ސަރަހައްދުގައި ކޮވިޑް-19ގެ ހާލަތު ގޯސްވަމުންދާތީ، ފިތުރު އީދު ނަމާދު ބޮޑު ޖަމާއަތުގައި ނުބާއްވާ ގޮތަށް އިސްލާމިކް މިނިސްޓްރީން ނިންމައިފި\nFitr Eid Namaadhu Bodu Jamaa'athugai Nubbavvaa Gothah Hamajahssaifihttps://t.co/lRYgelDRAt\nކ. ހިންމަފުށިން ކޮވިޑް-19 އަށް ފައްސިވި މީހުންގެ އަދަދު 200 އަށް އަރައިފި.\nBREAKING: Himmafushin Covid Jehunu Meehun Ge Adhadhu 200 Ah! https://t.co/Ua9RcKG2LB\nNaifaru Ge Covid Haalathu Biruveri, Siyaasee Veringe Othee Zaathee Maslahathu - Shiyam https://t.co/3UoBHNusMH\nކޮވިޑް-19: ލަންކާ އިން ޗައިނާގެ އެހީއަށް އެދިއްޖެ.\nCovid-19: Lanka In China Ge Ehee Ah Edhihje https://t.co/iopLgkKaZj\nމާލެ ފުރަބަންދު ކުރުމާއިމެދު ގޮތެއް ނިންމާނީ މިއަދު ކެބިނެޓުން.\nMale' Furabandhu Kurumaai Medhu Gotheh Ninmaanee Miadhu Cabinet In https://t.co/IxuSlZGJe0\nއޮކްސިޖަން ލިބުން ދަތިވެ އިންޑިއާއިން 11 މީހުން މަރުވެއްޖެ.\nOxygen Libun Dhathive India In 11 Meehun Maruvehje https://t.co/68PiBG04nh\nފުވައްމުލަކުން އިތުރު 17 މީހަކު ކޮވިޑަށް ފައްސިވެއްޖެ.\nBREAKING NEWS: Fuvahmulakun Ithuru 17 Meehaku Covid Ah Fassivejje https://t.co/DorBqLY3mR\nކޮވިޑް-19 ކޮންޓްރޯލް ކުރަން މިހާތަނަށް ރާއްޖެ އިން ކުރި މަސައްކަތް އަލުން ސުމަކުން ފަށަން ޖެހޭ ހާލަތައް ކަންކަން ގޮސްފައިވާކަމަށް ސިއްހީ ދާއިރާގެ ތަޖުރިބާކާރުން ދަނީ ތަކުރާރުކޮށް ވިދާޅުވަމުންނެވެ. ބަލި ކޮންޓްރޯލް ކުރަން ކުރާނެ ވަކި އާކަމެއް ނެތެވެ. މާސްކް އެޅުމާއި ގައިދުރުކަން ބެހެއްޓުމާއި، އަތް ދޮވުމާއި، ބައްދަލުވާ މީހުންގެ އަދަދު މަދުކުރުމާއި އަދި ވެކްސިން ޖެހުން ނޫންކަމެއް ކޮވިޑުން ދިފާއުވުމަށް ކުރެވޭކަށް ނެތެވެ. މި ވާހަކަ ދައްކަމުން އަންނަތާ ދޮޅު އަހަރު ވަނީއެވެ.\nމިއަދަކީ ވެސް ކޮވިޑްގައި ރާއްޖެ އަށް ބިރުވެރި ދުވަހެކެވެ. ކޮވިޑަށް އަލަށް 1200 އަށްވުރެ ގިނަ މީހުން ފައްސިވެ، ކޮވިޑް ޖެހިގެން ތިން މީހަކު މިއަދު ވަނީ ނިޔާވެފައެވެ. ކޮވިޑް ޖެހިގެން ހޮސްޕިޓަލްގައި އެޑްމިޓް ކޮށްގެން ފަރުވާ ދެމުންދާ މީހުންގެ އަދަދު އިތުރުވެ، މާލޭ ސަރަހައްދުގެ ސިއްހީ ނިޒާމް އޮޅުންބޮޅުންގަނޑެއްގެ ތެރެއަށް ދިއުމުގެ ވަގުތު ގާތްވަމުން އަންނަ ކަމުގެ ރަނގަބީލުގެ އަޑު ދުވަހަކަށްވުރެ ދުވަހެއް އަންނަނީ ގަދަވަމުންނެވެ.\nހުޅުމާލޭ ހޮސްޕިޓަލްތަކުން ބައެއް ފަރުވާތައް މެދުކަނޑާލަން މިހާރު ވެސް ވަނީ މަޖުބޫރު ވެފައެވެ. ނަތީޖާއަކަށް ވެގެން ދާނީ ކޮވިޑް ނޫން އެހެން ބަލިތައް ތަހައްމަލް ކުރަމުންދާ އެތައް ބަޔަކަށް ފަރުވާ ނުލިބި ދުވަސްތަކެއް ވޭތުކުރަން މަޖުބޫރު ވުމެވެ. ދުނިޔޭގެ އެހެން ގައުމުތަކުގައި ވެސް މިހާތަލަތައް ގޮސް ކޮވިޑް ނޫން ބަލިތަކުގެ މީހުންނަށް ވެސް ފަރުވާ ނުދެވި، ބަލީގެ ވޭން ތަހައްމަލް ކުރުމުގައި އެތައް ދުވަހެއް ވޭތުކުރަން ޖެހުނު މަންޒަރު ފެނިފައި ވެއެވެ.\nކޮވިޑް-19 ކޮންޓްރޯލް ކުރަން މިހާރު މާލޭގައި ބައެއް ފިޔަވަޅުތައް އަޅާފައި އޮތްނަމަވެސް އެފިޔަވަޅުތައް އެންމެ އެކަށީގެންވާ ގޮތެއްގައި ތަންފީޒު ކުރަމުން އަންނަ މަންޒަރެއް ވެސް ނުފެނެއެވެ. އެހެންކަމުން ކޮވިޑް-19 އަށް މިހާރު ފައްސިވަމުންދާ މީހުންގެ އަދަދު އަވަހަށް ތިރިއަށް ހިނގައިދާނެ ކަމުގެ އުއްމީދު ވަރަށް ކުޑައެވެ.\nHurihaa Namaadheh Gai Qunut Nazila Kiyan Angaifi https://t.co/39UgyrhKhS\nމެއި 11, 2021 03:32\nއެންމެންވެސް ދުޢާކުރަންވީ އަބަދުވެސް\nމެއި 11, 2021 05:28\nރާއްޖޭގައި ޕޮޒިޓިއުވަނީ ކޮވިޑަށްތޯ ނޫނީ މަސްތުވާ ތަކެއްޗަށްތޯ ؟\nމެއި 11, 2021 05:51\nމީކީ ރައްޔިތުންގެ މައްސަލަޔެއް ނޫން.\nޙުރިހާ ރައްޔިތުންވެސް ތިބީ އަދިވެސް ކިޔަމަންތެރިކަން މަތީގައި އަދި ތިބޭނީވެސް އެގޮތަށް.\nޔާﷲ މި ކޮވިޑުގެ ވަބާއިން މިގައުމާއި މުޅި އިންސާނިއްޔަތު ސަލާމަތް ކުރައްވާ ރަނގަޅު ޝިފާޔެއް އަވަސް ފުރސަތެއްގައި ލައްވާ ރަނގަޅު ވެކްސިނެއް ހޯދޭނެ ގޮތް މިންވަރު ކުރައްވާށި. ޢާމީން\nމެއި 11, 2021 09:58\nކުޑަހުވަދޫ އިންވެސް މީހަކު ޕޮސިޓިވް ވެއްޖެ.އެކަމް އެދެވޭ ފިޔަވަޅެއް އަދިވެސް އަޅައިފައެއް ނުވޭ.\nމެއި 11, 2021 10:40\nދައްކާނެ ވާހަކަ ވަރަށްގޮނަ ނަމަވެސް އަޑްއަހާނެ ވެރިޔަކު ނުވަތަ ބަޔަކު ނެތީ! ނޫސް ކޮންފަރެންސްގައި ތިބޭ ނޫސްވެރިން ބައެއްފަހަރު ކުރަނީ ބޭކާރު ސުވާލުތައް! ޑޮކްޓަރަކު ކުވެނޭނަ މާބޮޑުކަމެއްނެތޭ ބުނީމާ އެކަމާ ސުވާލު ކުރާނެ ނޫސްވެރިޔަކު ނެތް! އޮސްޓްރޭލިޔާގެ ޕާރތް އިން އެންމެ ކޭސްއެއް ފެނުމުން ލޮކްޑައުން ކުރި ނަމަވެސް މާލޭގެ ނަމްބަރުތައް 1000 ގައި އުޅޭއިރު ހުރިހާކަމެއްވެސް އޯކޭ! އޯކޭއެއްނޫން!!!!